আহলেহাদীছ আন্দোলন বাংলাদেশ-এর কেন্দ্রীয় প্রধান উপদেষ্টা প্রফেসর মুহাম্মাদ নযরুল ইসলাম-এর সাক্ষাৎকার\nআহলেহাদীছ আন্দোলন বাংলাদেশ-এর কেন্দ্রীয় প্রধান উপদেষ্টা প্রফেসর মুহাম্মাদ নযরুল ইসলাম-এর সাক্ষাৎকার যশোর এম এম কলেজের সাবেক ভাইস প্রিন্সিপ্যাল এবং আহলেহাদীছ আন্দোলন বাংলাদেশ-এর কেন্দ্রীয় প্রধান উপদেষ্টা প্রফেসর মুহাম্মাদ নযরুল ইসলাম-এর সাক্ষাৎকার\n(১) আহলেহাদীছ যুবসংঘ : আপনার বর্ণাঢ্য জীবনে কয়েকটি অধ্যায় অতিবাহিত করেছেন। ছাত্র জীবন, অধ্যাপনা জীবন, রাজনীতি এবং সবশেষে এখন সমাজ সংস্কার আন্দোলন আহলেহাদীছ আন্দোলনে শ্রম ব্যয় করছেন। আপনার কাছে কোন্ জীবন অধিক কল্যাণকর মনে হয়েছে? প্রফেসর নযরুল ইসলাম : সকল প্রশাংসা আল্লাহর জন্য এবং দরূদ ও সালাম বর্ষিত হোক মানবজাতির শ্রেষ্ঠ রাহবার মুহাম্মাদ (ছাঃ)-এর প্রতি। হে প্রিয় বৎসরা! তোমরা আমার মত একজন তুচ্ছ ও নগণ্য ব্যক্তির সাক্ষাৎকারের ব্যবস্থা করেছ তার জন্য তোমাদেরকে আন্তরিক, অকৃত্রিম ও অকুণ্ঠ ধন্যবাদ জানাচ্ছি। তোমাদের প্রথম প্রশ্নের জবাব লম্বা করেই দেব। কারণ এর মধ্যেই আমার মানসিক অবস্থা এবং অন্যান্য আনুসঙ্গিক প্রশ্নের জবাব পেয়ে যাবে। তোমরা আমার স্বল্পমূল্যের জীবনের পাঁচটি অধ্যায় উল্লেখ করে তার মধ্যে কোন্টি আমার নিকট অধিক কল্যাণকর বিবেচিত হয়েছে তা জানতে চেয়েছ। কোন প্রকার দ্বিধা-সংকোচ ছাড়াই আমি বলব যে, আমার জীবনের বর্তমান অধ্যায়টিই দুনিয়া ও আখেরাতের যিন্দেগীর জন্য অধিকতর কল্যাণকর। আর তোমাদের সাংগঠনিক কর্মতৎপরতাই আমাকে আহলেহাদীছ আন্দোলনের সাথে প্রত্যক্ষ বা পরোক্ষভাবে যুক্ত করেছে। বৎসরা! আমি কোন খানকাচারী দুনিয়া বিমুখ জীব নই। আমি মানব জাতির সাথে বিজড়িত একজন মানুষ। মানব যিন্দেগীর প্রতিটি তরঙ্গ প্রবাহের উত্থান পতনের সাথে আমার জীবনের প্রতিটি শ্বাস-প্রশ্বাস জড়িত। তোমরাও একটি আদর্শ কাফেলার সর্বাপেক্ষা উন্নততর সদস্য; যারা আরোও বেশী আন্দোলিত ও আলোড়িত। বয়ঃধর্মীতার উত্তেজনা, দৃষ্টিভঙ্গির একমুখী বৃত্ত ছিন্ন করে দুনিয়ার দিকে তাকিয়ে দেখ। জড়বাদী অপসভ্যতা আজ যেভাবে সমগ্র জাতির টুটি চেপে ধরে তাদের অস্তিত্ব বিনাশে উদ্যত হয়েছে, তা অতীতের সকল প্রকার অত্যাচার অনাচার ও নিগ্রহের বীভৎসতাকে হার মানিয়েছে। বিশেষ করে মুসলিম অধ্যুষিত দেশগুলোতে এদের হিংস্রতা ও বর্বরতার ভয়াবহ তান্ডব কি দেখতে পাচ্ছো না? জাগতিক শিক্ষার আলো, বিজ্ঞান ও প্রযুক্তির উৎকর্ষতা এদের পশ্বাচারকে নিবৃত্ত করেনি; বরং অধিকতর শানিত করে তুলেছে। কোটি কোটি আদম সন্তান ও তাদের সম্পদ প্রতিনিয়ত এদের হাতে বিনষ্ঠ হয়ে যাচ্ছে। এটা হচ্ছে শয়তানী জড়বাদী অসভ্যতার বাইরের চরিত্র। এদের প্রকৃত বর্বরতার মূল প্রতিপাদ্য ওদের গৃহীত জীবন দর্শন ও নৈতিকতার মধ্যেই রয়েছে। এটা বিশ্ব ব্যবস্থাপনাকে স্রষ্টা বিহীন মনে করার বিষময় ফল। যেমন মানব জীবন প্রাকৃতিক বিবর্তনের মাধ্যমে উদ্ভূত। মানুষ যমীনে বিচরণশীল বহীন পশু, আত্মাহীন দেহসর্বস্ব জীব। জৈবিক ভোগাকাঙ্খা পূরণ করা ছাড়া জীবনের অন্য কোন উদ্দেশ্য নেই। পার্থিব জীবনের বাইরে অন্য কোন জীবন নেই। জবাবদিহিতার প্রশ্ন অলীক ধারণা মাত্র। বেঁচে থাকাটাই ধর্ম। এগুলোই হল, জড়বাদী সভ্যতার নোংরা চিত্র।\nবর্তমান পৃথিবীর অধিকাংশ রাষ্ট্র ব্যবস্থা এই ভ্রান্ত দর্শন ও নীতির উপর দাঁড়িয়ে আছে। ধর্মহীন পুঁজিবাদী গণতন্ত্র, জাতীয়তাবাদী সমাজতন্ত্র, ধর্ম ও ভাষা ভিত্তিক সংকীর্ণ রাষ্ট্রচিন্তা সবই অন্ধ জাহেলিয়াতের উপর ভিত্তিশীল। বিশ্ব মানবতার জন্য দুর্ভাগ্য হল, এই সব বিকৃত ধর্ম ও দর্শনগুলো এখন অপসভ্যতার ব্যাধিগ্রস্ত দেহে রক্ত সঞ্চালনকারীর ভূমিকা পালন করেছে। স্নেহের ছেলেরা! মানবজাতির এই জাহেলী ব্যাধি নিরাময়ের সঞ্জীবনী নিয়ে এসেছিলেন আম্বিয়ায়ে কেরাম (আঃ)। সেই ধারার পূর্ণতা নিয়ে এসেছিলেন মুহাম্মাদ (ছাঃ)। মানবজাতি কয়েক শতাব্দী উক্ত ধারায় সিক্ত ও পরিতৃপ্ত হয়েছিল। কিন্তু মুহাম্মাদ (ছাঃ)-এর সার্থক অনুসারীদের পরবর্তী উত্তরসূরীরা তাদের কর্তব্য সম্পর্কে গাফেল হয়ে গেল। নিজেরা মরলো, পৃথিবীকেও মারলো। শাসকগণ হলেন অজ্ঞ বিলাসী আর আলিমগণ হলেন মাযহাবী কোন্দলে জর্জরিত। ফল যা হবার তাই হল। জনসংখ্যার বিপুলতা, রাষ্ট্র সংখ্যার আধিক্য, সম্পদের অঢেল প্রাচুর্য সব আছে। কিন্তু খুইয়েছে সেই সঞ্জীবনী আদর্শ। অথচ তা অবিকল ও অবিকৃত অবস্থায় সুরক্ষিত আছে মহা গ্রন্থ আল-কুরআনে, বিশুদ্ধ হাদীছের মধ্যে। আজ অধঃপতিত মানবজাতির মুক্তির জন্য প্রয়োজন শুধু একদল দুঃসাহসী মানুষের, যারা যুগের গতি পরিবর্তনের সংগ্রামে জীবন বাজি রেখে এগিয়ে আসবে। আল্লাহ হাত গুটিয়ে বসে নেই। তাঁর মোবারক হাত এখনো প্রসারিতই আছে। কিন্তু সে সাহায্য নেয়ার মত বান্দা কই?\nপিয়ারা যুবকরা! সব সভ্যতার আজল নির্ধারিত। এই মুদ্দত অতিক্রম করার কারো সাধ্য নেই। উক্ত মুদ্দত শেষ করে এখন এরা ওদের মৃত লাশ বয়ে বেড়াচ্ছে। এরা আর কোন প্রচ্ছন্ন যোগ্যতা দেখাতে পারবে না, যাতে আল্লাহ তাদেরকে আরো কিছুদিন পৃথিবীর রঙ্গমঞ্চে ভোজবাজির নৈপুন্য দেখাবার সুযোগ দিবেন। অপেক্ষা শুধু একটি সত্যনিষ্ঠ দলের, যারা এদেরকে ক্ষমতার মঞ্চ থেকে ধাক্কা দিয়ে পুরীষবাহী নর্দমায় এদের ফেলে দেবে। রকমারি ইসলামী লেবেল পরা দলগুলো সম্পর্কে আমি জানি, তারা পাশ্চাত্যের বিষাক্ত মতবাদ অনুসরণের মাধ্যমে ইসলাম প্রতিষ্ঠার স্বপ্ন দেখে। তাছাড়া মাযহাবী বিভক্তির খিলকা যাদের অঙ্গভূষণ তাদের কাছ থেকে দুনিয়াবাসী কোনদিন নাজাতের পথ পাবে কি? আমি তোমাদের গঠনতন্ত্রের দিকে তাকাই আর তোমাদের কর্মপদ্ধতির রোখ্ দেখি আর ব্যাকুলতা নিয়ে হাত উঠাই- হে পরোয়ার দিগারে আলম! এই ক্ষুদ্র কাফেলা কি সেই কাফেলা? যাদের জন্য নির্যাতিত মানবতা প্রহর গুণছে আর ফরিয়াদ করছে- ‘ওয়াজ‘আল লানা মিল্লাদুনকা অলিইঅাঁও ওয়াজ‘আল লানা মিল্লাদুনকা নাছীরা’- অর্থাৎ ‘আর আপনার পক্ষ থেকে আমাদের জন্য একজন অভিভাবক ও একজন সাহায্যকারী নির্ধারণ করুন’ (নিসা ৭৫)। এমন একটি দলের সঙ্গে থাকা কতটা কল্যাণকর তা সহজেই অনুমান করা যায়। (২) আহলেহাদীছ যুবসংঘ : ১৯৮৯ সালে ড. মুহাম্মাদ আসাদুল্লাহ আল-গালিব আহলেহাদীছদের মাঝে ফাটল সৃষ্টি করেছেন বলে ‘জনশ্রুতি’ আছে। এ ব্যাপারে আপনার বক্তব্য কী?\nপ্রফেসর নযরুল ইসলাম : প্রিয় বৎসরা! তোমরা এই প্রশ্নের ভাষা ব্যবহারের ক্ষেত্রে যে সাবধানতা ও উদার, মার্জিত ইসলামী রুচিবোধের পরিচয় দিয়েছ তার জন্য আমি তোমাদেরকে ধন্যবাদ জানাচ্ছি। সম্পূর্ণ ঈর্ষা, বিদ্বেষ ও পরশ্রীকাতর মনোভাবের অধিকারী ব্যক্তিরা যখন অন্যের স্বার্থ রক্ষার জন্য ভিত্তিহীন মিথ্যচার করে, তখন কি তাকে ‘জনশ্রুতি’ বলা যায়? ভাষা ব্যবহারের ক্ষেত্রে এই সতর্ক সংযমী নীতি আমাকে স্মরণ করিয়ে দেয় পবিত্র কুরআনে বর্ণিত সেই সমস্ত আবেদ বান্দার কথা, যারা জাহেলদের সম্মুখীন হলে তাদেরকেও সালাম জানায় (ফুরক্বান ৬৩)। উক্ত প্রশ্ন সম্পর্কে আমার বক্তব্য হল, ড. মুহাম্মাদ আসাদুল্লাহ আল-গালিব বা ‘যুবসংঘ’ আহলেহাদীছের মাঝে ফাটল সৃষ্টি করেছে- এই মিথ্যা অপবাদ গল্পে বর্ণিত নেকড়ে বাঘ আর মেষ রাখালের কাহিনীর মত হল না কি? আমার জানা মতে ‘জমঈয়ত’ ড. মুহাম্মাদ আসাদুল্লাহ আল-গালিবকে সংগঠনের সকল দায়িত্ব থেকে অব্যাহতি দেয় এবং ‘আহলেহাদীছ যুবসংঘে’র সাথে সম্পর্ক ছিন্ন করে। এক যুগের প্রতিষ্ঠিত সংগঠনের সাথে ‘জমঈয়ত’ ‘সম্পর্কহীনতা’ ঘোষণা করে এবং ‘শুববান’ গঠন করে যে জ্ঞানহীন নীতি অবলম্বন করেছিল সেটিই আহলেহাদীছ সমাজের ফাটল সৃষ্টির একমাত্র কারণ। (৩) আহলেহাদীছ যুবসংঘ : জমঈয়ত সভাপতি ড. আব্দুল বারী যুবসংঘের কেন্দ্রীয় কাউন্সিল সদস্য সম্মেলনে প্রধান অতিথি হিসাবে উপস্থিত থেকেছেন। তাদের শপথ নিয়েছেন এবং তাঁর পক্ষ থেকে যুবসংঘের গঠনতন্ত্রও ছাপানো হয়েছিল। কিন্তু ‘জমঈয়ত’ ‘আহলেহাদীছ যুবসংঘে’র সাথে ‘সম্পর্কহীনতা’ ঘোষণা করল কেন? প্রফেসর নযরুল ইসলাম : এগুলো তো সত্য কথা, যার মুদ্রিত দলীলও মওজুদ রয়েছে। কিন্তু এরপরও ‘জমঈয়ত’ আহলেহাদীছ যুবসংঘের সাথে ‘সম্পর্কহীনতা’ ঘোষণা করে এবং ‘শুববান’ গঠন করে স্থায়ী বিভক্তির ব্যবস্থা করে। আমি সরাসরি এ প্রশ্ন তাঁর কাছেই উপস্থাপন করেছি। কিন্তু কোন সদুত্তর পাইনি। পরিশেষে জমঈয়তের একটি সম্মেলনে এই রেকর্ডগুলো তুলে ধরে প্রশ্ন করার কারণে প্রচন্ড ধমক খেয়েছি এবং চাকরী থেকে বদলির হুমকিও শুনেছি। এ পন্থা তিনি কেন বেছে নিয়েছিলেন তা আল্লাহই ভাল জানেন। কারণ যুক্তি দিয়েও এর উত্তর মিলাতে পারিনি। আমি মনে করি, এসব অতীতের তিক্ত স্মৃতি নিয়ে অযথা হয়রান হওয়ার প্রয়োজন নেই। আলোচনা-সমালোচনা করারও সময় এখন আর নেই। যার যার পথ তার তার সামনে প্রসারিত, উন্মুক্ত। কোন্ পথ সঠিক তা স্বয়ং আল্লাহই নির্ধারণ করে দিবেন। কাজ করে যাও। বিশাল কর্মক্ষেত্র তোমাদের জন্য অপেক্ষা করছে। আল্লাহ তোমাদের সহায় হৌন! দেখ বৎসরা! রাজনৈতিক হোক কিংবা ধর্মীয় হোক যেকোন সংগঠনের পনেরো আনা ঢাকা থাকে কালো পর্দার আড়ালে। সাধারণ মানুষ এই পর্দা ভেদ করে আড়ালের কর্মকান্ড দেখতে পায় না। জমঈয়তের শীর্ষ নেতার সাক্ষাতে সরাসরি এই প্রশ্নটি উত্থাপন করেছি। কিন্তু জমঈয়ত সভাপতির অনিন্দ্য সুন্দর মুখে শুধু হতাশার ছাপ ফুটে উঠতে দেখেছি। তাছাড়া উত্তর দেয়ার কিছু ছিল না। আমার স্থির ধারণা হয়েছিল যে তাকে কোন অদৃশ্য শক্তি বিভ্রান্ত করে ‘সম্পর্কহীনতা’র সিদ্ধান্ত নিতে প্ররোচিত করেছে। আর জমঈয়তের সদস্য তালিকায় এমন অনেক ব্যক্তি ছিলেন যারা এই দুরভিসন্ধিতে জড়িত ছিলেন, আজও আছেন। (৪) আহলেহাদীছ যুবসংঘ : সম্পর্কহীনতার দীর্ঘদিন পর ১৯৯৪ সালে ২৩ সেপ্টেম্বর ‘আহলেহাদীছ আন্দোলন বাংলাদেশ’ নামে মরুববী সংগঠন প্রতিষ্ঠিত হয়। দীর্ঘ বিরতির কারণ কী ছিল? ঐক্যের প্রচেষ্টা, না প্লাটফরম শক্তিশালী করা?\nপ্রফেসর নযরুল ইসলাম : ১৯৮৯ সালের ২১জুলাই ‘জমঈয়ত’ ‘আহলেহাদীছ যুবসংঘে’র সাথে ‘সম্পর্কহীনতা’ ঘোষণা করে। এরপর থেকে বিভিন্নভাবে ঐক্যের প্রচেষ্টা অব্যাহত ছিল। এমন কি যুবসংঘের নেতৃবৃন্দ ৭ বার ঐক্যের উদ্যোগ গ্রহণ করেছিল। কিন্তু জমঈয়ত ঐ সালের ২৮ ডিসেম্বর ‘জমঈয়তে শুববানে আহলেহাদীছ’ নামে নতুন সংগঠন কায়েম করে সকল প্রচেষ্টাকে স্তব্ধ করে দেয় এবং বিভক্তিকে চূড়ান্ত রূপ দেয়। এর ফলে ঐক্য প্রচেষ্টা কার্যত অসাধ্য হলেও আশাহীন আশার পেছনে ছোটার মতো বিচ্ছিন্ন প্রচেষ্টা ক্ষীণভাবে চলছিল। এই দূরাশার পিছনে ছুটে ছুটে সম্ভাবনার ক্ষীণ আশাটুকুও যখন আর দেখা গেল না, তখন দীর্ঘ সোয়া পাঁচ বছর অপেক্ষার পর ‘আহলেহাদীছ আন্দোলন বাংলাদেশ’ নামে মুরববী সংগঠন প্রতিষ্ঠা করা হয়। কারণ দীর্ঘ এক যুগ ধরে গড়ে ওঠা একটি অনন্য সংগঠনকে মুষ্টিবিহীন রাখার অর্থই হল সংগঠনটিকে অনিবার্যভাবে ধ্বংস করে ফেলা। তাই নিরুপায় অবস্থার ঘের থেকে উদ্ধার করাই ছিল মুরববী সংগঠন প্রতিষ্ঠার মৌলিক উদ্দেশ্য।\n(৫) আহলেহাদীছ যুবসংঘ : অনেকে ঐক্য প্রচেষ্টার ব্যাপারে নীতিকথা শুনান। কিন্তু গোড়ায় সম্পর্কহীনতা কেন করা হল সে বিষয়ে নিশ্চুপ থাকেন। এর কারণ কী বলে আপনি মনে করেন? উভয় সংগঠনের মধ্যে ঐক্য প্রতিষ্ঠায় আপনার কোন ভূমিকা ছিল কি?\nপ্রফেসর নযরুল ইসলাম : আমি ঐ ধরনের ব্যক্তিদেরকে দুই শ্রেণীতে ভাগ করি। প্রথম শ্রেণীতে যারা আছেন, তারা অতীতের তিক্ততাকে জিইয়ে রেখে জনগণের বিভাজনকে বজায় রাখতে চান না। এরা জাতির মঙ্গলকামী। অন্য পক্ষ যারা আছেন তারা চান না যে বিভক্তি ছেড়ে তারা ঐক্যবদ্ধ হোক। তারা অতীতে যে বিভাজন রেখাটি সৃষ্টি করেছিল সেই অপকীর্তিকে আড়াল করে রাখতে চায়। আর এর দায়টাকে চাপাতে চায় ‘আহলেহাদীছ যুবসংঘে’র উপর। এভাবে ঐ বসংবদরা মিথ্যাচার করে অন্যের দালালীপোনা ও লেজুড় বৃত্তিকে টিকিয়ে রাখতে চায়। অথচ তাদের এই অপকর্ম তাদের জন্য আত্মঘাতির নামান্তর। কারণ লোকেরা যখন দলীল ভিত্তিক প্রকৃত ইতিহাস অবগত হয় তখন এদেরকে কপট এবং অদূরদর্শী হিসাবেই চিহ্নিত করে এবং সত্যকে স্বাদরে গ্রহণ করে নেয়। আর এভাবেই তারা জনসাধারণ থেকে বিচ্ছিন্ন হয়ে যাচ্ছে ও নিজেরা নিজেদের গন্ডিকে সংকীর্ণ করে ফেলছে। অন্যদিকে সত্যের আলোয় উদ্ভাসিত হয়ে উঠছে ‘আহলেহাদীছ যুবসংঘ’ ও ‘আহলেহাদীছ আন্দোলনের’ চেহারা। ফালিল্লা-হিল হামদ।\nজমঈয়ত কর্তৃক ড. গালিবকে অব্যাহতি দান এবং যুবসংঘের সাথে সম্পর্কহীনতা ঘোষিত হওয়ার সংবাদ আমাকে বিচলিত করে তুলেছিল। কারণ এর আসন্ন পরিণাম কঠোর হতে পারে। এটা আমার ন্যায় স্বল্প বুঝের মানুষের পক্ষেও বুঝতে বেগ পেতে হয়নি। সে সময় আমি ছিলাম সাতক্ষীরা জেলা জমঈয়তের সহ-সভাপতি। এই অবাঞ্ছিত ঘটনার পরিপ্রেক্ষিতে জমঈয়তের মিটিং-এ মীমাংসার উদ্যোগ গ্রহণ করার অনুরোধ জানাই। এর ফলে জেলা জমঈয়তের পক্ষ থেকে একটি প্রতিনিধি দলকে জমঈয়ত সভাপতির নিকট পাঠানোর সিদ্ধান্ত গৃহীত হয়। ঐ সিদ্ধান্ত মোতাবেক জেলা জমঈয়তের সভাপতি সহ পাঁচ সদস্যের একটি দল আমরা ঢাকায় গমন করি। জমঈয়ত সভাপতির নিকট আমরা দু’টি দাবী উপস্থাপন করেছিলাম। প্রথম দবীটি ছিল, ড. মুহাম্মাদ আসাদুল্লাহ আল-গালিব যেহেতু আমাদের সকলকে চেনে এবং যথেষ্ট সম্মান করে, তাই আপনি যদি অনুমতি দেন তাহলে তাকে আপনার সামনে আনতে পারি। ফলে আপনারা বিশেষভাবে মীমাংসার আলোচনা করতে পারবেন। দ্বিতীয় দাবী ছিল, ‘যুবসংঘ’ একটি সংগঠন হিসাবে পরিচিতি লাভ করেছে। তার নামটি যদি অপসন্দ হয় তাহলে নামটি পাল্টে দিন। কিংবা উক্ত সংগঠনের কোন সদস্যের কার্যকলাপ যদি ক্ষতিকর হয় তাহলে তাকে বাদ দিন। অনুগ্রহ করে ‘সম্পর্কহীনতা’র ঘোষণা প্রত্যাহার করে নিন। এছাড়া অনুরোধের ভাষায় জানিয়েছিলাম, ‘সভাপতি’ শব্দটি তো বাংলা, বাংলাদেশের সকল দলের যুব সংগঠনের নামও তো বাংলায় রাখা হয়েছে। আমাদের অনুরোধে তিনি শুধু এতটুকু বলেছিলেন, আমি তো সিদ্ধান্তটি একা গ্রহণ করিনি। অন্য সদস্যদের সাথে আলোচনা করেন। তাঁর কথাটুকু আমার নিকট সংকট নিরসনের জন্য ইতিবাচক মনে হয়েছিল। অতঃপর আমরা ঢাকা থেকে ফিরে আসি। কয়েকদিনের মধ্যেই জানতে পারলাম যে, সাতক্ষীরা যেলা জমঈয়ত কেন্দ্রীয় নেতাদের নিয়ে একতরফা সিদ্ধান্ত গ্রহণ করেছে। তাদের এই সিদ্ধান্তের বিরুদ্ধাচারণ করার ফল দাঁড়ালো এই যে- একদিন যাকে জমঈয়তের সম্পদ বিবেচনা করে জমঈয়তের সদস্য মনোনীত করা হয়েছিল, তাকেই অযাচিতভাবে জমঈয়তের দায় গণ্য করে অগোচরেই অব্যাহতি দেওয়া হল। এরপরও তারা ক্ষান্ত হয়নি। জমঈয়ত সভাপতির নিকটে আমাকে চরম আপদ হিসাবে চিহ্নিত করা হয়েছিল। আর এভাবেই আমার ক্ষুদ্র উদ্যোগের পথটাকে বন্ধ করে দেওয়া হয়েছিল। কী লাভ তাদের হয়েছে? জমঈয়তেরই বা তারা কতটুকু উপকার করতে পেরেছে? (৬) আহলেহাদীছ যুবসংঘ : অন্য দলের সেবাদাস এমন কিছু ব্যক্তির মুখে দরদভরা কণ্ঠে শোনা যায়, ড. আব্দুল বারী এবং ড. গালিব একসঙ্গে থাকলে আহলেহাদীছ সমাজের কতই না উন্নতি হ’ত। আপনার কী মনে হয়? তারা একসঙ্গে যখন ছিলেন তখন কাজের গতি কেমন ছিল?\nপ্রফেসর নযরুল ইসলাম : এ এক অতীতের পীড়াদায়ক অধ্যায়। রোমন্থন করা রুচিকর নয়। তবুও আমি বলবো, মূলতঃ জমঈয়তের গঠনতন্ত্রেই অপূর্ণতা ছিল। আর যতটুকু ছিল সেটুকু অনুসরণ করা হয়নি; বরং স্বপ্রণোদিত নীতি প্রয়োগ করা হয়েছে। এ ধরনের অপূর্ণ গঠনতন্ত্র ও পরিকল্পনাহীন কর্মপন্থা দ্বারা পরিচালিত একটি দল অন্যদলের সাহায্যকারী হতে পারলেও নিজে কখনও আদর্শ প্রতিষ্ঠার ক্ষেত্রে অগ্রগামী হতে পারে না। বড়জোর সেটি সমাজের একটি দিকের সংস্কারকামী হতে পারে। কিন্তু জীবনের সকল দিক ও বিভাগে যুগ যুগ সঞ্চিত সমস্যা নিরসন করে পূণাঙ্গ আদর্শ কখনোই প্রতিষ্ঠা করতে পারে না। এই অসঙ্গতি ও অপূর্ণতার কারণে আজও জমঈয়ত পুরনো চেহারা পাল্টাতে পারেনি। এছাড়া গঠনতান্ত্রিক নীতি লঙ্ঘন করে দলটি হয়ে উঠেছিল সকল দল ও মতের জগাখিচুড়ী। তাই উক্ত সংগঠনের সদস্য তালিকায় দেখেছি, বাঙ্গালী জাতীয়তাবাদী, বাংলাদেশী জাতীয়তাবাদী, সমাজতন্ত্রী, এমনকি জামায়াতীদের নামও। অতএব বলব, কোন আদর্শবাদী ‘আহলেহাদীছ’-এর জন্য এমতাবস্থায় স্বাচ্ছন্দে কাজ করা সম্ভব ছিল না। ফলে যা হবার তা-ই হয়েছে। আদর্শপরতা ও আদর্শহীনতা একসাথে চলতে পারে না। (৭) আহলেহাদীছ যুবসংঘ : ড. গালিব স্যার কারারুদ্ধ থাকাকালীন রাজনৈতিক দল খোলার অনুমতি দিয়েছিলেন বলে সে সময় কর্মীদের মাঝে প্রচার করা হয়েছিল। এ বিষয়ে সংগঠনের মাঝে বিভক্তিও দেখা দেয়। এ ব্যাপারে কিছু বলবেন কি? তাঁর গ্রেফতারের পিছনে মূল কারণ কী ছিল?\nপ্রফেসর নযরুল ইসলাম : নিজেদের কর্মের দায় যারা স্বীকার করে তারা মহাজন। কিন্তু যারা জেনে বুঝে দায়টা অন্যের উপর চাপাতে চায় তারা অভাজন। আসাদুল্লাহ কারারুদ্ধ থাকা অবস্থায় আন্দোলনের নেতৃবৃন্দ যে বৈঠকে রাজনৈতিক দল খোলার সিদ্ধান্ত নিতে যাচ্ছিলেন, সে বৈঠকে তারা আমাকে ডেকেছিলেন এবং এ বিষয়ে আমার মতামত জানতে চেয়েছিলেন। আমি দু’টি শর্তে রাজনৈতিক দল খোলা যায় বলে মত দিয়েছিলাম। প্রথমটি ছিল, দল খোলার পক্ষে আমীরে জামা‘আতের অনুমোদন নিতে হবে। দ্বিতীয়টি ছিল, নির্বাচনমুখী গণতান্ত্রিক দল খোলার অনুমতি ইসলাম দেয় কি-না সে ব্যাপারে বিশেষজ্ঞ আলেমদের সিদ্ধান্ত নিতে হবে। পরবর্তীতে ১৭ নভেম্বর ’০৬ ঢাকায় ইঞ্জিনিয়ার্স ইনষ্টিটিউশন মিলনায়তনে অনুষ্ঠিত যুবসংঘের ‘কর্মী সম্মেলনে’ উপস্থিত বিশেষজ্ঞ আলেমগণ দল খোলার ব্যাপারে কোন সিদ্ধান্ত দিতে পারেননি। আল্লাহর অশেষ মেহেরবানীতে ২০০৮ সালের ২৮ আগস্ট আমীরে জামা‘আত কারামুক্ত হন। অতঃপর প্রথম বৈঠকেই জানা যায় আন্দোলনের অন্তবর্তীকালীন নেতৃবৃন্দ রাজনৈতিক দল খোলার ব্যপারে আমীরে জামা‘আতের অনুমোদন আছে বলে যে গুজব ছড়িয়েছিলেন, তা সত্য ছিল না। আমীরে জামা‘আত কারাগার থেকে যে পাঁচটি চিঠি লিখে নেতৃবৃন্দকে দল খুলতে নিষেধ করেছিলেন, সে চিঠিগুলো তিনি সবাইকে দেখান। এরপরও কেউ কেউ উক্ত বিষয়ে বিতন্ডা সৃষ্টি করলে রাজনৈতিক দল খোলা যাবে কি-না সে বিষয়ে লিখিত মতামত জানানোর জন্য তিন সদস্যের একটি সাব-কমিটি গঠন করা হয়। আমাকে ঐ কমিটির আহবায়ক করা হয়। ড. মুহাম্মাদ মুছলেহুদ্দীন এবং শেখ মুহাম্মাদ রফিকুল ইসলামকে সদস্য মনোনীত করা হয়। নির্ধারিত সময়ে আমি এবং শেখ রফিক আমাদের লিখিত মতামত জানিয়েছিলাম। কিন্তু অনুরোধ সত্ত্বেও ড. মুছলেহুদ্দীন কোন মতামত দেননি। আন্দোলনের পরবর্তী মিটিংয়ে বিষয়টি নিয়ে আবার বিতর্ক শুরু হলে আমীরে জামা’আত উপস্থিত সকল সদস্যকে একটি রেজিষ্টার খাতায় স্বাক্ষর সহ মতামত জানানোর ব্যবস্থা করেন। সেখানেও ড. মুছলেহুদ্দীন কোন মতামত দেননি। আব্দুছ ছামাদ সালাফী মতামত দিয়েছিলেন এভাবে- ‘প্রয়োজন দেখা গেলে দল খোলা যাবে। তবে এ মুহূর্তে দল খোলার প্রয়োজন নেই’। ঐ মিটিংয়ে বেশির ভাগ সদস্য দল খোলার বিপক্ষে মতামত দিয়ে স্বাক্ষর করেন। ফলে সেদিনই দল খোলার বিষয়টি বাতিল হয়ে যায়। বিষয়টির লিখিত দলীল থাকা সত্ত্বেও বিভক্তি দেখা দেবার যুক্তি সঙ্গত কারণ আমি দেখি না। আমি আগে একবার বলেছি, সকল রাজনৈতিক দলের কর্মকান্ডের পনেরো আনা ঢাকা থাকে কালো পর্দার অন্তরালে। বাহির থেকে দেখা যায় না। ড. গালিবের গ্রেফতারের রহস্য অনেকটাই অন্ধকারে ঢাকা ছিল। আমি যতটুকু জানতে পেরেছি তা হল- আমাদের দেশের রাজনৈতিক দলগুলো ক্ষমতার কাঙ্গাল এবং বিদেশী প্রভুদের করুণার ভিখারী। পাশ্চাত্যের প্রভুরা ইসলামের বিজয়ী আদর্শকে যমদূতের মত ভয় পায়। তাই কোন মুসলিম দেশে যেন নির্ভেজাল আদর্শে বলিয়ান কোন ইসলামী দল ক্ষমতায় না আসে, সে জন্য চাতুর্যপূর্ণ পরিকল্পনা করে। তারই অংশ হিসাবে বাংলাদেশে তারা একদল লোককে জঙ্গী সাজায়। অতঃপর জঙ্গী নির্মূল করার নামে পুতুল শাসকদের দ্বারা প্রকৃত আদর্শের অনুসারীদের উৎখাত করে। আর পাশ্চাত্যের মুরীদ শাসকগণও নিজেদের অস্তিত্বের জন্য প্রকৃত ইসলামী দলকে ভয় পায়। এর সাথে রয়েছে দলছুটদের চক্রান্ত। এই ত্রিমুখী শক্তির সমন্বয়ে উত্তম মওকা সৃষ্টি করেছিল, উন্মাদ আব্দুর রহমান ও বাংলা ভাইদের সর্বনাশা কর্মকান্ড। ঐ ত্রিমুখী শক্তি ‘সর্বহারা’ দমনের অজুহাতে এই দানবদের সৃষ্টি করেছিল। সাময়িক স্বার্থের জন্য এই দানবদেরকে আড়াল করতেই প্রকৃত আদর্শের শক্তি ড. গালিবকে তারা কারারুদ্ধ করে। ঐ ত্রিমুখী চক্র আব্দুর রহমান ও তার দলবলকে তাদের প্রয়োজনে সৃষ্টি করেছিল, প্রয়োজন মেটার সাথে সাথে নির্মূলও করে ফেলেছিল। আল্লাহ পাকের গায়েবী মদদ ছিল ড. গালিবের উপর। তাই এতগুলো মামলা সাজিয়েও তাকে ফাঁসানো যায়নি। সব মামলা মিথ্যা প্রমাণিত হয়ে তিনি কারামুক্ত হন। ফালিল্লাহিল হামদ।\n(৮) আহলেহাদীছ যুবসংঘ :আহলেহাদীছ আন্দোলন বাংলাদেশ-এর সমাজ কল্যাণ সংস্থা ‘তাওহীদ ট্রাস্টের’ সদস্যরা ড. গালিব স্যারের সাথে কেন বিদ্রোহ করল? ট্রাস্ট প্রতিষ্ঠার উদ্যোক্তা কে ছিলেন? প্রফেসর নযরুল ইসলাম : এক অস্বাভাবিক অবস্থার মধ্য দিয়ে সংগঠন গড়ে তুলতে হয়েছিল। প্রাথমিক পর্যায়ে সাংগঠনিক মানে উন্নীত বা পরীক্ষিত নেতৃস্থানীয় লোকের স্বল্পতা ছিল। ফলে সামাজিক মর্যাদার ভিত্তিতে দায়িত্বশীল নির্বাচন করে সংগঠন গড়তে হয়েছিল। আর তখন যে ট্রাষ্ট গঠিত হয়েছিল সেখানেও ঐ মানের লোক বসেছিল। এছাড়া অন্য দলের প্রশিক্ষণপ্রাপ্ত কিছু ধূর্ত ব্যক্তি কেন্দ্রীয় কমিটিতে এবং ট্রাষ্টের গুরুত্বপূর্ণ পদে আসীন হয়েছিল। ট্রাষ্টের অর্থ-সম্পদ যে পবিত্র আমানত এবং সংগঠনের জন্যই যে তা ব্যবহৃত হবে, এমন উন্নত মানসিকতা, নীতিবোধ ও আমানতদারী তাদের মধ্যে ছিল না। ব্যক্তিস্বার্থই তাদের উপর প্রাধান্য লাভ করেছিল। ফলে স্বার্থ সিদ্ধির উদ্দেশ্যেই তারা বিদ্রোহ করেছিল। ট্রাষ্ট তাদের করতলগত হওয়ার পর তাদের কর্মকান্ড দেখে আমার এই ধারণা সৃষ্টি হয়েছে। ট্রাষ্ট প্রতিষ্ঠার উদ্যোক্তা ড. গালিব ছাড়া আবার কে? ড. গালিবই ট্রাষ্টের প্রতিষ্ঠাতা ও পরিকল্পক। (৯) আহলেহাদীছ যুবসংঘ :বিভক্ত আহলেহাদীছ সমাজের ঐক্য নিয়ে আপনার কোন প্রস্তাবনা আছে কি?\nপ্রফেসর নযরুল ইসলাম : বৎসরা! জমঈয়ত ও আন্দোলনের বিভক্তির সময়কাল প্রায় দুই যুগ অতিক্রম করে যাচ্ছে। এই সময়ের মধ্যে পদ্মা, মেঘনা, যমুনা দিয়ে বহু পানি গড়িয়ে গেছে। ব্যবধান রেখা বহু বিস্তৃত হয়েছে। এ সময় আমার মত নগণ্য ব্যক্তির প্রস্তাবনা কয়জন ব্যক্তিকে প্রভাবিত করবে? তোমরা তরুণ। সব ব্যাপারে আশাবাদী হওয়া তোমাদের ধর্ম। আমি মনে করি, তোমাদের সংগঠনের শিক্ষাই তোমাদেরকে সমাজের জন্য কল্যাণমুখী বানিয়েছে। আমার চিন্তা কাউকে প্রভাবিত করবে কি-না জানি না। তবে তোমাদেরকে বিবেচনা করতে বলছি। আহলেহাদীছ সমাজকে ঐক্যবদ্ধ করতে হলে একদল বিচক্ষণ ব্যক্তিকে প্রথমে উদ্যোগী হতে হবে। তারা দুই পক্ষকে ঐক্যের জন্য রাযী করাবেন। দুই পক্ষ যদি রাযী হয়ে যায় তাহলে তারা উভয় পক্ষ থেকে সমান সংখ্যক মীমাংসাকারী নিয়ে একটি নিষ্পত্তিকারী বোর্ড গঠন করবেন। তাদেরকে হতে হবে মুত্তাক্বী। শরী‘আত ও বৈষয়িক জ্ঞানে হতে হবে পারদর্শী এবং নিরপেক্ষ মেজাজের অধিকারী। অতঃপর এই বোর্ড উভয় সংগঠনের গঠনতন্ত্র বিশ্লেষণ করে একটি গঠনতন্ত্র প্রণয়ন করবে। উক্ত গঠনতন্ত্রের বৈশিষ্ট্য হবে জাতীয় জীবনের সমস্যা সমাধানকল্পে নির্ভেজাল ইসলামের পথ নির্দেশ করা। অতঃপর তারই আলোকে একটি একক সংগঠন কায়েম করবে। উক্ত বোর্ড সূক্ষ্ম অনুসন্ধানের মাধ্যমে একজন নেতা মনোনীত করবেন। যিনি হবেন শারঈ ও বৈষয়িক জ্ঞানে অধিক পারদর্শী। সংগঠন পরিচালনায় হবেন সর্বাধিক দক্ষ। নেতৃত্বের কঠিন দায়িত্ব পালনে হবেন অভিজ্ঞ ও পরীক্ষিত। কার মধ্যে সাংগঠনিক প্রজ্ঞার বিকাশ ঘটেছে, কার মাঝে কর্মতৎপরতা, লেখনী, বাগ্মিতার শক্তি বেশি পরিলক্ষিত হয়েছে এবং দেশে-বিদেশে কার স্বীকৃতি বেশি অর্জিত হয়েছে বোর্ড সে দিকে সূক্ষ্ম দৃষ্টি রাখবে। সর্বোপরি দেখতে হবে কে সর্বাধিক তাক্বওয়াশীল। যদি অতীতের সকল তিক্ততা, ঈর্ষা, বিদ্বেষ ভুলে এ ধরনের কোন ব্যবস্থা গ্রহণ করা যায়, তাহলে আশা করা যায় ঐক্য সম্ভব হবে। আল্লাহ আমাদেরকে সাহায্য করুন। (১০) আহলেহাদীছ যুবসংঘ : বর্তমানে মুসলিম উম্মাহর ক্রান্তিকাল চলছে। এই অবস্থা থেকে উত্তরণের একমাত্র উপায় কী বলে আপনি মনে করেন?\nপ্রফেসর নযরুল ইসলাম : ক্রান্তিকাল বলতে অবস্থার পরিবর্তন কালকে বুঝায়। মুসলিম উম্মাহ বর্তমানে সত্যই ক্রান্তিকাল অতিক্রম করছে। এক ভ্রান্ত অবস্থা থেকে বেরিয়ে অন্য ভ্রান্ত অবস্থার মধ্যে দিয়ে কি তারা সত্যিকারের নাজাতের পথ পাবে? আমি তোমাদের সামনে কয়েকটা দেশের বাস্তব অবস্থা দেখাব। এর দ্বারা তোমরা উত্তরণের উপায় হয়ত দেখতে পাবে। প্রথমে তোমরা ইরানের দিকে দেখ। এই দেশের ইসলামী বিপ্লব এখন শী‘আ বিপ্লবে পর্যবসিত হয়েছে। বিপ্লবোত্তর তুরস্কের দিকে দৃষ্টি দাও। ইখওয়ান নেতা রজব তাইয়েব এরদোগান এখন মডারেট মুসলিম নেতা হিসাবে গণদেবতার পূজারী। তিউনিসিয়ার বিপ্লবী নেতা রশীদ ঘানুসী এবং মিসরের মুহাম্মাদ মুরসি একই চরিত্রের। এসব ইখওয়ানী নেতাও গণদেবতার পায়ে তামা-তুলসি দিয়ে পূজা শুরু করেছেন। যাদের আক্বীদা ও আমলের কোন ভিত্তি নেই, তারা গণদেবতাকে কতদিন সন্তুষ্ট রাখতে পারবেন? এসব দেশগুলোর ক্রান্তিকালকে সামনে রাখ, আর আমাদের দেশের ইসলামী দলগুলোর ক্রান্তিদশা ও চরিত্রের প্রতিও লক্ষ্য কর। এরাও আপোষকামী, গণদেবতার পূজারী ও মাযহাবী শিকলে বন্দী। তাদের মাধ্যমে যারা উত্তরণের পথ দেখতে চায় তারা আলো নয়, অমাবস্যার অন্ধকার দেখবে। এই হল বাস্তব চিত্র। তবে হতাশার কিছু নেই। কারণ নির্ভেজাল ইসলামের রূপটা এমন এক সময় দেখা যাবে, যখন সংকল্পবদ্ধ একটি সত্যনিষ্ঠ কাফেলা কোন ভূখন্ডে সত্যিকারের রূপটি বাস্তবায়ন করে দেখাবে। আদর্শ যতই নির্ভুল হোক না কেন বাস্তবে তা প্রতিষ্ঠিত না হলে, সে তার সৌন্দর্য প্রকাশ করতে পারে না। এখন চাই একদল দুঃসাহসী অভিযাত্রী, যারা উত্তরণের ঐ পথটি উন্মুক্ত করে দিবে। আমার বিবেচনায় তোমাদের মাধ্যমেই আবির্ভাব ঘটতে পারে ঐ অভিযাত্রী দলের। তোমরা যদি সেই শূন্যতা উপলব্ধি না কর তবে আরও কিছুকাল মুসলিম উম্মাহকে অন্ধকারের মধ্যে থাকতে হবে। (১১) আহলেহাদীছ যুবসংঘ :আপনার ছাত্র ড. মুহাম্মাদ আসাদুল্লাহ আল-গালিব এখন আন্তর্জাতিক ইসলামী ব্যক্তিত্ব এবং এক অনন্য প্রতিভা। আপনি আপনার জীবদ্দশায় তা অবলোকন করছেন। এ বিষয়ে আপনার অনুভূতির ঝুড়ি থেকে কিছু ব্যক্ত করবেন কি? প্রফেসর নযরুল ইসলাম : প্রিয় বৎসরা! আমার ছাত্র ড. মুহাম্মাদ আসাদুল্লাহ আল-গালিব সত্যিই এখন আন্তর্জাতিক ইসলামী ব্যক্তিত্ব এবং অনন্য প্রতিভা। দেখ, স্নেহ-ভালবাসা ও প্রীতি সাধারণত অন্ধই হয়। অনেক সময় স্নেহান্ধগণ প্রীতিভাজনদের গুণই শুধু দেখে। দোষ দেখার ক্ষেত্রে তারা অন্ধ সাজেন। আমার ভয় হচ্ছে আমার অনুভূতি প্রকাশ করতে গিয়ে আমি অন্ধত্বের পরিচয় দিয়ে ফেলি কি-না। হে আমার সন্তানেরা! আমি আমার অনুভূতিকে পবিত্র কুরআনের দিশা অনুযায়ী রূপ দেয়ার চেষ্টা করব। প্রথমে একটু প্রাগোক্তি করে নেব। আমি সাহিত্যের ছাত্র ও অধ্যাপক। ‘অলংকার তত্ত্ব’ সাহিত্যের একটি প্রিয় বিষয়। এই অলংকার তত্ত্বে ‘চিত্রময় রীতি’ খুবই আকর্ষণীয়, যা বক্তার অনুভূতির বিমূর্ত বিষয়কে চিত্রের সাহায্যে মূর্ত করে তোলে। একে অরূপকে রূপ দান করা বলে। পবিত্র কুরআনের সাহিত্যিক মান সর্বকালের সকল সাহিত্যের মধ্যে শ্রেষ্ঠ। সাধারণ সাহিত্যের চিত্র আমাদের জৈব প্রবৃত্তির উপাদেয়। কিন্তু কুরআনের চিত্র চিত্তাশ্রয়ী এবং বাস্তব। এই চিত্রের অনন্যতা লক্ষ্য করো, এখানে অতীত ও ভবিষ্যতের ছবিকে বর্তমানের ক্যানভাসে অাঁকা হয়েছে। আমরা মানুষেরা দেশ এবং কালের আবর্তে আবদ্ধ। আল্লাহ তা‘আলা দেশ এবং কালের ঊর্ধ্বে। তাঁর কাছে কাল শুধু একটা। অতীতও নেই ভবিষ্যতও নেই, আছে শুধু বর্তমান। তাই তাঁর কালামের চিত্রগুলো সব বর্তমান কালের ছবি। এর অনন্য বৈশিষ্ট্য তোমরা বিশ্বের অন্য কোন সাহিত্যে দেখতে পাবে না। অনন্যতার এই ছবি দু’টি বৈশিষ্ট্য লাভ করেছে। এক- অনন্য সৌন্দর্য। দুই- চোখের সামনে দীপ্তিময় রূপে উদভাসিত, যেন একটি সোনার হারের লকেটের ওপর বসানো উজ্জ্বল হিরকখন্ড। এবারে দূরবর্তীতে অনুষ্ঠিতব্য একটি চিত্র বর্তমানের ক্যামেরায় দেখ। ক্বিয়ামতের দিন বিচার শেষে একদল মানুষের ছবি কতটা উজ্জ্বলভাবে অাঁকা হচ্ছে। এই চিত্রে এমন এক দল মানুষকে দেখা যাচ্ছে যারা পৃথিবীতে নিজেদের নেক আমল দ্বারা বহু মানুষের আমলের শূন্য ভান্ডারকে পূর্ণ করে দিয়েছিল। এই আমলগুলো কালে কালে হয়েছিল প্রবাহমান ছাদাক্বা। এভাবে অগণিত মানুষের নেক আমলের সমপরিমাণ অংশ উপকারকারীর ভান্ডারে জমা হয়ে তার ভান্ডারকে পরিপূর্ণ করে ফেলেছে। পরের দৃশ্যে দেখা যাচ্ছে- একদল জান্নাতের প্রহরী মর্যাদা সহকারে তাদেরকে নিয়ে যাচ্ছে চির আকাঙ্খার স্থল জান্নাতের দিকে। শেষ দৃশ্যে দেখা যাচ্ছে, জান্নাতের দ্বাররক্ষীগণ তাদের জন্য জান্নাতের দরজা খুলে দিচ্ছে। সালাম জানিয়ে বলছে, ‘সালামুন আলাইকুম ত্বিবতুম ফাদ্খুলূহা খালিদীন’। অর্থাৎ ‘তোমাদের প্রতি সালাম। তোমরা সুখী হও এবং জান্নাতে প্রবেশ কর স্থায়ীভাবে অবস্থান করার জন্য’ (যুমার ৭৩)। আমি জানি না আসাদুল্লাহর মর্যাদা কী হবে? তবে তার দ্বীনি কার্যক্রমের কারণে বাহ্যিক দৃষ্টিতে আমি তাকে তাদেরই একজন মনে করি। পৃথিবীর কোন শক্তি নেই যে তাকে এই মর্যাদাহারা করতে পারে। পূর্বেই বলেছি স্নেহপ্রীতিই অন্ধত্ব। আমি তার দোষান্ধ। আমি তার স্বল্পকালের নগণ্য শিক্ষক। আমার স্নেহান্ধ চোখের সামনে আসাদুল্লাহকে ঐ অবস্থায় দেখি। (১২) আহলেহাদীছ যুবসংঘ : গত বছর ৮ ও ৯ ডিসেম্বর ’১১ তারিখে অনুষ্ঠিত কেন্দ্রীয় কাউন্সিল সদস্য সম্মেলন আপনার কাছে কেমন মনে হয়েছে? প্রফেসর নযরুল ইসলাম : ‘কেন্দ্রীয় কাউন্সিল সদস্য সম্মেলনে’ উপস্থিত থেকে আমি তোমাদের সুশৃংখল কর্মকান্ড মুগ্ধ দৃষ্টিতে দেখছিলাম। আমি তোমাদের তারুণ্যদীপ্ত একঝাঁক মুখ দেখছিলাম। তোমাদের কর্মতৎপরতা দেখছিলাম আর উজ্জ্বল সম্ভাবনার এক আলোকিত ছবি অাঁকছিলাম। তোমাদের মুখের ছবিতে আমি অতীতের এক তরুণের প্রতিবিম্ব দেখতে পাচ্ছিলাম। ঐ তরুণের কাহিনী আগে শোনানো যাক। ঐ কাহিনীই আমাদের অনুভবের বর্ণনা দেবে। হিজরী ৯৩ সালের ঘটনা। সিন্ধুর রাজা দাহিরের কারাগারে বন্দী ছিল একদল আরব বণিকের পরিবারের কিছু সংখ্যক সদস্য। নারী, শিশু, বৃদ্ধ। এদের মধ্যে বন্দি ছিল সালমা নামে এক কিশোরী। এই মেয়ে রাজা দাহিরের কারাগারের কঠিন নির্যাতনের বর্ণনা দিয়ে ইরাকের গভর্নর হাজ্জাজ বিন ইউসুফের নিকট গোপনে পত্র পাঠিয়ে দিতে সক্ষম হয়েছিলেন। পত্রবাহক হাজ্জাজের হাতে যখন ঐ পত্র তুলে দিচ্ছিল তখন সেখানে উপস্থিত ছিল সাতাশ বছরের যুবক সেনাপতি মুহাম্মাদ বিন কাসিম। হাজ্জাজ সালমার চিঠিটা মুহাম্মাদের হাতে দিয়েছিলেন এবং একদল সৈন্যের সেনাপতি হিসাবে মুহাম্মাদকে সিন্ধুতে পাঠিয়ে দিয়েছিলেন (মূল ঘটনাটি হল-ইরাকের উমাইয়া গভর্ণর হাজ্জাজ বিন ইউসুফ (৭৬-৯৬হিঃ)-এর জন্য মাকরান ও তৎসন্নিহিত এলাকায় তাঁর নিযুক্ত শাসক মুহাম্মাদ বিন হারূণ কর্তৃক উপঢৌকন হিসাবে প্রেরিত একটি জাহায সিন্ধু এলাকায় ডাকাতদল কর্তৃক আক্রান্ত হয়। যার মধ্যে শ্রীলংকায় জন্মগ্রহণকারী কিছু পিতৃহীন ইয়াতীম মুসলিম বালিকা ছিল। তাদের মধ্যকার বনু ইযারবূ‘ গোত্রের একটি মেয়ে ‘ইয়া হাজ্জাজ!’ বলে চিৎকার করে ডাক দেয়। এ খবর হাজ্জাজের নিকট পৌঁছে গেলে তিনি সাথে সাথে ‘লাববাইক’ বলে ওঠেন এবং সিন্ধুর রাজা দাহিরের নিকট মেয়েগুলোকে ছেড়ে দেবার জন্য পত্র প্রেরণ করেন। কিন্তু রাজা দাহির অপারগতা প্রকাশ করে বলেন, ‘ডাকাতরা তাদের নিয়ে গেছে। আমি তাদের উপর কোন ক্ষমতা রাখি না।’ তখন হাজ্জাজ দাহিরের বিরুদ্ধে পরপর দু’টি অভিযান প্রেরণ করেন। কিন্তু তারা ব্যর্থ হয়। তৃতীয়বারে মুহাম্মাদ বিন কাসিমকে প্রেরণ করেন এবং তিনি সিন্ধু বিজয়ে সফল হন (বালাযূরী, ফুতূহুল বুলদান, পৃ. ৪২৩-৪২৪)। সেসময় তাঁর বয়স ছিল ২৭ বছর)। তরুণ মুহাম্মাদ কী করেছিলেন সে ইতিহাস তোমাদের সবার জানা। তোমরা কি দেশী-বিদেশী দাহিরের কারাগারে লক্ষ লক্ষ মুসলিম নারী, শিশু, বৃদ্ধের কান্না শুনতে পাও? এরা তো সেই ভাষায় কাঁদে, ‘রববানা আখরিজনা মিন হা-যিহিল ক্বারিয়াতিয যা-লিমি আহলুহা, ‘ওয়াজ‘আল লানা মিল্লাদুনকা অলিইঅাঁও ওয়াজ‘আল লানা মিল্লাদুনকা নাছীরা’- অর্থাৎ ‘হে আমাদের প্রতিপালক! আমাদেরকে অত্যাচারী এই জনপদ থেকে বের করুন এবং আপনার পক্ষ থেকে আমাদের জন্য একজন নেতা এবং একজন সাহায্যকারী নির্ধারণ করুন’ (নিসা ৭৫)। আমি তাদের অশ্রুকান্না শুনি আর তরুণ মুহাম্মাদকে খুঁজি। তোমাদের সম্মেলনে বসে তোমাদের তরুণ মুখে মুহাম্মাদের মুখের ছবি খুঁজছিলাম।\nআহলেহাদীছ যুবসংঘ : দীর্ঘ সময় ও শ্রম ব্যয় করে মূল্যবান সাক্ষাৎকার প্রদানের জন্য আমরা আপনাকে অসংখ্য ধন্যবাদ জানাচ্ছি এবং দো‘আ করছি আল্লাহ যেন আপনার ইহকাল ও পরকাল মঙ্গলময় করেন-আমীন! ***\nআহলেহাদীছ যুবসংঘ স্মারকগ্রন্থ ২০১১-তে প্রকাশিত


২৩ অক্টোবর ২০২০, ১৩:৫৫, আপডেট: ২৩ অক্টোবর ২০২০, ১৪:০৮\nআলুর দাম সরকার দুই দফা নির্ধারণ করে দিলেও বাজারে সেই দাম এখনও অকার্যকর। সরকারের নির্ধারিত মূল্য ৩৫ টাকায় আলু বিক্রি হওয়ার কথা থাকলেও মূল্য নির্ধারণের আগের দাম ৫০ টাকা থেকে নেমে ৪৫ টাকায় বিক্রি হচ্ছে আলু।\nখুচরা বিক্রেতারা বলছেন, পাইকাররা এখনও ৩৫/৩৬ টাকা কেজি দরে আলু বিক্রি করছেন, খুচরায় কীভাবে ৩৫ টাকায় আলু বিক্রি হবে? প্রতি কেজিতে খরচ আছে আরও পাঁচ টাকা।\nঅন্যদিকে আড়তদাররা বলছেন, কোল্ড স্টোর থেকে সরকার নির্ধারিত দামে আলু ছাড়ছে না। সেখান থেকে নির্ধারিত মূল্যে আলু ছাড়লে আমরাও কম দামে ছাড়তে পারি।\nশুক্রবার (২৪ অক্টোবর) রাজধানীর রাজধানীর শান্তিনগর, সেগুনবাগিচা, ফকিরাপুল, মতিঝিল টিঅ্যান্ডটি কলোনি বাজার, খিলগাঁও বাজার, মালিবাগ, মালিবাগ রেলগেট, রামপুরা এবং মগবাজারে খুচরা বাজারে প্রতি কেজি আলু বিক্রি হচ্ছে ৪৫ টাকা কেজি দরে।\nখুচরা বাজারে সরকার নির্ধারতি মূল্যে আলু বিক্রি করা না হলেও সপ্তাহের ব্যবধানে কেজিতে কমেছে পাঁচ টাকা। এর আগের সপ্তাহে খুচরা বাজারে প্রতি কেজি আলু ৫০ টাকায় বিক্রি হলেও এখন তা বিক্রি হচ্ছে ৪৫ টাকা কেজিতে।\nআর কারওয়ান বাজার পাইকারি আড়তে প্রতি কেজি আলু বিক্রি হচ্ছে ৩৫ থেকে ৩৬ টাকার মধ্যে।\nআলুর দাম নিয়ে খুচরা বিক্রেতারা দুষছেন আড়তদারদের। আড়ৎ ব্যবসায়ী মহল বলছে, তারা কমিশনে পণ্য বিক্রি করেন, হিমাগারে যা দাম রাখা হবে সেই দামেই বিক্রি করা হবে।\nমালিবাগ বাজারের খুচরা বিক্রেতা আহম্মদ আলী বলেন, পাইকারি বাজারে আলুর দাম ৩৬-৩৭ টাকা রাখা হয়। পাইকারি থেকে খুচরা বাজার পর্যন্ত এক কেজি আলু নিয়ে আসতে পাঁচ টাকা খরচ অতিরিক্ত পড়ে যায়। এতে কীভাবে আমরা ৩৫ টাকায় বিক্রি করব? পাইকারি বাজারে দাম কমলে আমাদের এখানে দাম কমে আসবে।\nকারওয়ান বাজারের আড়ত ব্যবসায়ী আফজাল বলেন, আমরা কমিশনে আলু বিক্রি করি। আলুর দাম বাড়াতে আমাদের হাত নেই, আমরা যে দামে পাব সেই দামে বিক্রি করব।\nগত ১৪ অক্টোবর প্রতি কেজি আলুর দাম হিমাগারে ২৩ টাকা, পাইকারিতে ২৫ টাকা এবং খুচরা বাজারে ৩০ টাকা কেজি দরে বিক্রি নিশ্চিত করতে সারা দেশের জেলা প্রশাসকদের চিঠি দিয়েছিলো কৃষি বিপণন অধিদপ্তর।\nযদিও সেই দামের প্রতিফলন বাজারে না হওয়ায় আবারও নতুন করে মঙ্গলবার (২০ অক্টোবর) আলুর দাম নির্ধারণ করে দেয় সরকার। বর্ধিত দামে আলু বিক্রি হওয়ার কথা ছিলো- হিমাগারে ২৭ টাকা, পাইকারিতে ৩০ টাকা এবং খুচরা বাজারে ৩৫ টাকা করা হয়।


বিরাটের থেকে রোহিতের হাতে নেতৃত্ব তুলে দেওয়ার দাবি – Ruposhi Bangla\nবিরাটের থেকে রোহিতের হাতে নেতৃত্ব তুলে দেওয়ার দাবি\nJuly 14, 2019 Admin-S.J.C. 111 Views0Comments\nরূপসী বাংলা স্পোর্টস ডেস্ক : আইসিসি চ্যাম্পিয়ন্স ট্রফির পর বিশ্বকাপ৷ বিরাট কোহলির নেতৃত্বে ট্রফি জিততে ব্যর্থ ভারত৷ প্রশ্ন উঠছে বিরাটের নেতৃত্ব নিয়ে৷ সীমিত ওভারের ক্রিকেটে বিরাটের থেকে রোহিত শর্মার হাতে নেতৃত্বের ব্যাটন তুলে দেওয়ার এটাই সেরা সময় কিনা, তা নিয়ে প্রশ্ন ছুঁড়ে দিলেন টিম ইন্ডিয়ার প্রাক্তন টেস্ট ওপেনার ওয়াসিম জাফর৷\n২০১৯ বিশ্বকাপ থেকে ভারত সেমিফাইনালে বিদায় নিলেও রোহিতের কাছে এই বিশ্বকাপ স্মরণীয় হয়ে থাকবে৷ ব্যাট হাতে একের পর রেকর্ড ভাঙেন ‘হিটম্যান’৷ সেমিফাইনালে ব্যর্থ হলেও লিগে ৮ ম্যাচে পাঁচটি সেঞ্চুরি হাঁকিয়ে বিশ্বরেকর্ড গড়েছেন টিম ইন্ডিয়ার এই ডানহাতি ওপেনার৷ এক বিশ্বকাপে সর্বাধিক সেঞ্চুরির মালিক হলেন রোহিত৷ এর আগে একটি বিশ্বকাপে সর্বাধিক চারটি সেঞ্চুরি ছিল শ্রীলঙ্কার প্রাক্তন ক্যাপ্টেন কুমার সঙ্গাকারার৷\nপাশাপাশি মাত্র দ্বিতীয় বিশ্বকাপেই সচিন তেন্ডুলকরের সর্বাধিক ছ’টি সেঞ্চুরির রেকর্ডও ছুঁয়েছেন রোহিত৷ সচিন ৬টি বিশ্বকাপের ৪৫টি ম্যাচের ৪৪টি ইনিংসে ব্যাট করতে নেমে ৬টি সেঞ্চুরি করেন৷ আর রোহিত ২টি বিশ্বকাপে মাত্র ১৬টি ইনিংসে ব্যাট করতে নেমে ৬টি সেঞ্চুরি করার কৃতিত্ব অর্জন করেন শুধু তাই নয়, চলতি বিশ্বকাপে এখনও পর্যন্ত সর্বাধিক রানও এসেছে রোহিতের ব্যাট থেকে৷ ফাইনালে জো রুট ও কেন উইলিয়ামসন সেঞ্চুরি করতে না-পারলে সর্বাধিক রান সংগ্রাহক হিসেবে শীর্ষে থাকবে ‘হিটম্যান’৷\nবিশ্বকাপে ব্যাট হাতে দুরন্ত পারফরম্যান্সের পাশাপাশি অতীতে দলকে নেতৃত্ব দিয়ে সফল হয়েছেন রোহিত৷ জিতেছেন ট্রফিও৷ সুতরাং বিরাটের হাত থেকে সাদা বলে টিম ইন্ডিয়ার নেতৃত্বের ব্যাট রোহিতের হাতে তুলে দেওয়ার সময় কিনা, তা নিয়ে প্রশ্ন তুলে টুইট করেন জাফর৷ প্রাক্তন ভারতীয় ওপেনার শনিবার টুইটারে লেখেন,‘সাদা বলে রোহিত হাতে ক্যাপ্টেনসি তুলে দেওয়ার এটাই সেরা সময়? আমি ব্যক্তিগতভাবে ২০২৩ বিশ্বকাপে রোহিতের হাতে নেতৃত্বের ব্যাটন দেখতে চাই৷’\nদু’ বছর আগে ইংল্যান্ডের মাটিতে চ্যাম্পিয়ন্স ট্রফির ফাইনালে পাকিস্তানের কাছে হওয়ায় ট্রফি হাতছাড়া হয় বিরাটবাহিনীর৷ আবার সেই ইংল্যান্ড৷ ২০১৯ বিশ্বকাপে দারুণ করেও সেমিফাইনালে শেষ হয়ে যায় ভারতের লড়াই৷ এক নম্বরে লিগ শেষ করার পরও সেমিফাইনালে নিউজিল্যান্ডের কাছে হেরে বিশ্বকাপ থেকে বিদায় নেয় কোহলি অ্যান্ড কোং৷ কিন্তু গত বছর এশিয়া কাপে দেশকে চ্যাম্পিয়ন করেন রোহিত৷ এর আগে শ্রীলঙ্কার স্বাধীনতা কাপেও দেশকে ট্রফি এনে দেন ‘হিটম্যান’৷এছাড়াও আইপিএলে নেতা হিসেবে মুম্বই ইন্ডিয়ান্সকে চারটি ট্রফি দিয়েছেন নেতা রোহিত৷\n← বাবার জন্য গান গাইবেন আলিয়া\nসাবেক রাষ্ট্রপতি হুসেইন মুহাম্মদ এরশাদ মারা গেছেন →


WSN-KRYSTALINE : আইওনাইজার প্রযুক্তির নতুন দুইটনের এসি – ajker.life\nশীতের মৌসুম চলে গেলো, সামনে আসছে গরমের সময়, আর এখন আপনার বাসা কিংবা প্রতিষ্ঠান এর জন্য একটি দারুন এসি তো অবশ্যই দরকার। কর্মস্থল কিংবা আবাসস্থলে প্রশান্তি আনার জন্য সর্বশেষ সংযোজন হতে পারে যে ইলেক্ট্রনিকস হোম আপ্ল্যায়ান্সটি তা হল একটি এয়ার কন্ডিশনার তথা এসি। বাজার থেকে কেবল ইয়া বড় একটি সুন্দর ডিজাইন দেখে এসি কিনলেই হবেনা, সেই এসি কতোটা বিদ্যুৎ খরচ করবে, আপনার স্পেস কতোটা তাড়াতাড়ি এবং কতোটা কার্যকর ভাবে শীতাতপ নিয়ন্ত্রন করবে তা অবশ্যই আপনাকে কেনার আগে থেকেই মাথায় রাখতে হবে।\nঅনেকটা সাধ্যের ভেতর দাম রেখে আমাদের দেশের আবহাওয়া এবং অবকাঠামোকে বিবেচনা করে ওয়ালটন বেশ কয়েক বছর ধরেই দেশেই তৈরি করছে অনেক ভালো মানের এয়ার কন্ডিশনার। বর্তমানে ওয়ালটন এর বিভিন্ন মডেলের এয়ার কন্ডিশনার পুরো দেশব্যাপী বেশ জনপ্রিয়ও বটে। ক্রিস্টালাইন সিরিজে এর আগে ওয়ালটন অনেক ইনভার্টার নন ইনভার্টার এসি নিয়ে এসেছে। WSN-KRYSTALINE একটি ২৪০০০ বিটিইউ তথা ২ টনের নন-ইনভার্টার এসি, যার বর্তমান বাজার মূল্য ৫৭,৯০০ টাকা।\nযদি আপনার ঘরের বাতাস একদম বিশুদ্ধ রাখার চিন্তা করে থাকেন তবে এই এসিটি আপনার জন্য। ক্রিস্টালাইন এর এই মডেল এর সাথে আপনি পাচ্ছেন বিশেষ আইওনাইজার প্রযুক্তি। আইওনাইজার প্রযুক্তির এসি আপনার ঘরের জন্য একটি শক্তিশালী এয়ার পিউরিফায়ার হিসেবে কাজ করে। এটি বাতাস থেকে ধূলিকণা, মাইক্রোঅরগ্যানিজমস ইত্যাদি দূর করে এবং বাতাসকে শতভাগ বিশুদ্ধ রাখার কাজ করে। এই এসি থেকে নেগেটিভ আয়ন বের হওয়ার কারনে এটি দূষিত বায়ু, ব্যক্টেরিয়া, ধুলোকনা, ধোয়া সবকিছু একদম ঘরের বাইরে নিয়ে যায়।\nএয়ার কন্ডিশন এর অন্যতম একটি বিরক্তিকর বিষয় হচ্ছে এর শব্দ করাটা। ঘুমের সময় যখন সামান্য কিঞ্চিত শব্দ হলেও অনেকের ঘুমের সমস্যা হয়, সেখানে তো এসির যান্ত্রিক শব্দ মেনে নেয়ার প্রশ্নই আসে না। তবে এই দিক দিয়ে ক্রিস্টালাইন এসিকে পয়েন্ট দেয়া যাবে, কেননা এসিটি যা করবে একদম নিঃশব্দে।\nএসি ঘরের সব দিকে বাতাস সমানভাবে দিচ্ছে কিনা তা খুবই গুরুত্বপূর্ণ বিষয়। কেবল এসির সামনে দাঁড়ালেই ঠাণ্ডা বাতাস পাওয়া যাবে, অন্য কথাও সরে গেলে পাওয়া যাবে না, তা ভালো এসির লক্ষন নয়। একটি আদর্শ এসির ঘরের সব দিকে সমান ভাবে একই মানের ঠাণ্ডা বাতাস প্রবাহ নিশ্চিত করতে হবে। আর এই জন্য, ক্রিস্টালাইন এসিটির থাকছে আনুভূমিক এবং উলম্ব তথা মাল্টি এঙ্গেল এয়ার ফ্লো বা বাতাস প্রবাহ সুবিধা। যার ফলে ঘরের সব দিকে এসিটি সমান মাত্রায় ঠাণ্ডা বাতাস প্রবাহ করে দিতে পারবে।\nদুই টনের এই এসিতে আপনি পাবেন ১৬ থেকে ৩১ ডিগ্রি সেলসিয়াস পর্যন্ত তাপমাত্রা বাছাই করার রেঞ্জ। অনেক এসিতে সর্বনিম্ন তাপমাত্রা পাওয়া যায় ১৮ ডিগ্রি সেলসিয়াস। তবে এতে সর্বনিম্ন ১৬ ডিগ্রি সেলসিয়াস পর্যন্ত পাবেন।\nশুধু এসি কিনলেই কি হবে? সেই এসিটি কতোটা বিদ্যুৎ খরচ করবে? আর আদৌ সেটি কতোটা বিদ্যুৎ সাশ্রয়ী হবে এই বিষয়টি বিবেচনা করতে হবে। বিদেশের সাথে বাংলাদেশ এর ইলেক্ট্রিসিটির মাত্রা ঠিক নয়, আর সে এসিগুলো তাদের দেশের জন্য উপযোগী করে বানানো, তো সেই সব এসি আমাদের জন্য ভালো হচ্ছে কিনা তা কেনার আগে বঝার উপায় থাকে না। আর এই কারনে পরে গিয়ে ফাঁকিতে পড়তে হয়।\nএসির মত উচ্চ ওয়াটএর যন্ত্রের ক্ষেত্রে কোইফিসিয়েন্ট অফ পারফর্মেন্স খুবই গুরুত্বপূর্ণ বিষয়। একটি এসির কোইফিসিয়েন্ট অফ পারফর্মেন্স পয়েন্ট যত ভালো হবে, এসিটি ঠিক তত কর্মদক্ষতা সম্পন্ন এবং বিদ্যুৎ সাশ্রয়ী হবে। আর এই দিক থেকেও ক্রিস্টালাইন এসিটি সঠিক অবস্থানে আছে।


দখিনা দর্পণ সংলাপে যাবে না বিএনপি – দখিনা দর্পণ\nপ্রকাশিতঃ ৩০ ডিসেম্বর ২০২১, বৃহস্পতিবার, ১২:৪৭ পূর্বাহ্ন । পঠিত হয়েছে ৪৫ বার।\nনির্বাচন কমিশন গঠনে রাষ্ট্রপতির সাথে রাজনৈতিক দলগুলোর সংলাপ সময়ের অপচয় বলে মনে করছে বিএনপি। সংলাপে না যাওয়ার কথা জানিয়ে দিয়েছে দলটি। রাষ্ট্রপতির সংলাপকে অর্থহীন আখ্যায়িত করে দলটি বলেছে, নির্বাচনকালীন সময়ে নিরপেক্ষ নির্দলীয় সরকার ব্যতিরেকে সুষ্ঠু, অবাধ ও গ্রহণযোগ্য নির্বাচন কোনো ইসিই আয়োজন করতে পারবে না। রাষ্ট্রপতি নিজেই বলেছেন, তার কোনো ক্ষমতা নেই পরিবর্তন করার। সেই কারণে রাষ্ট্রপতির সাথে রাজনৈতিক দলগুলোর সংলাপ কোনো ইতিবাচক ফলাফল আনতে পারবে না। তাই বিএনপি অর্থহীন কোনো সংলাপে অংশগ্রহণ করবে না।\nবুধবার (২৯ ডিসেম্বর) বিএনপি মহাসচিব মির্জা ফখরুল ইসলাম আলমগীর স্বাক্ষরিত গণমাধ্যমে পাঠানো এক সংবাদ বিবৃতিতে এসব কথা জানানো হয়। বিবৃতিতে বলা হয়, সোমবার (২৭ ডিসেম্বর) রাতে বিএনপির স্থায়ী কমিটির এক ভার্চুয়াল বৈঠকে এ সিদ্ধান্ত নেয়া হয়েছে।\nনির্বাচন কমিশন গঠনে রাষ্ট্রপতির সাথে নিবন্ধনকৃত বিভিন্ন রাজনৈতিক দলের সাথে সংলাপ প্রসঙ্গে বৈঠকে বলা হয়, বিএনপি মনে করে বাংলাদেশের বর্তমান রাজনৈতিক প্রেক্ষাপটে নির্বাচনকালীন সময়ের নিরপেক্ষ সরকার গঠন এবং নিরপেক্ষ প্রশাসনের সাংবিধানিক নিশ্চয়তা ব্যতীত নির্বাচন কমিশনের গঠন নিয়ে সংলাপ শুধু সময়ের অপচয়।\nবিগত দুইটি নির্বাচন কমিশন গঠনের পূর্বে রাষ্ট্রপতির আমন্ত্রণে নিবন্ধনকৃত রাজনৈতিক দলগুলো অংশ নিয়ে তাদের মতামত দিয়েছিল। বিএনপি নির্বাচন কমিশন গঠনের প্রক্রিয়া নিয়ে সুস্পষ্ট প্রস্তাব লিখিতভাবে রাষ্ট্রপতির নিকট পেশ করেছিল। কিন্তু সব উদ্যোগই ব্যর্থ হয়েছে নির্বাচনকালীন সময়ে আওয়ামী লীগের দলীয় সরকার ক্ষমতায় থাকার কারণে।\nবিবৃতিতে বলা হয়, রাষ্ট্রযন্ত্রকে বেআইনি ব্যবহার, নির্বাচন কমিশনের চরম ব্যর্থতা, অযোগ্যতার কারণে নির্বাচন ব্যবস্থা ধ্বংস হয়েছে। ভোটাররা ভোট কেন্দ্রে গিয়ে ভোট প্রদান প্রায় বন্ধ করে দিয়েছে। নির্বাচন কমিশন আওয়ামী লীগের দলীয় সংগঠনে পরিণত হয়েছে। গণতন্ত্রকে প্রাতিষ্ঠানিক রূপ দিতে পরপর দুইটি নির্বাচন কমিশনই চরমভাবে ব্যর্থ হয়েছে।\nবৈঠকে আরও বলা হয়, ২০১২ সালে সংবিধান পরিবর্তন করে নির্বাচনকালীন সময়ে তত্ত্বাবধায়ক সরকারের বিধান বাতিল করে দলীয় সরকারের অধীনে নির্বাচনের বিধান বলবত করে প্রকৃতপক্ষে আওয়ামী লীগ সরকার গণতন্ত্র বিকাশের সকল পথ বন্ধ করে দিয়েছে। জনগণ তার ভোটের অধিকার হারিয়েছে। বাংলাদেশের রাজনৈতিক প্রেক্ষাপটে দলীয় সরকার বহাল রেখে নির্বাচন কমিশন কখনোই স্বাধীনভাবে নিরপেক্ষ অবাধ ও সুষ্ঠু নির্বাচন অনুষ্ঠান করতে পারবে না।\nবৈঠকে বিএনপির স্থায়ী কমিটির সদস্য ড. খন্দকার মোশাররফ হোসেন, ব্যারিস্টার জমির উদ্দিন সরকার, মির্জা আব্বাস, গয়েশ্বর চন্দ্র রায়, ড. মঈন খান, নজরুল ইসলাম খান, মির্জা ফখরুল ইসলাম আলমগীর, আমির খসরু মাহমুদ চৌধুরী, বেগম সেলিমা রহমান ও ইকবাল হাসান মাহমুদ টুকু উপস্থিত ছিলেন।


কোম্পানীগঞ্জে সরকারি চাকরিজীবীর নিয়মিত বয়স্কভাতা! Dhakatimes24\n| প্রকাশিত : ১২ জুলাই ২০২০, ১৯:৫৮\nনোয়াখালীর কোম্পানীগঞ্জ উপজেলার একটি সরকারি প্রাথমিক বিদ্যালয়ের শিক্ষক হয়েও উপজেলা সমাজসেবা অফিস থেকে বিশেষ বয়স্কভাতা তুলে ফেঁসে গেছেন দিলিপ চন্দ্র মজুমদার নামে এক শিক্ষক। তিনি উপজেলার চরএলাহী ৯ নম্বর ওয়ার্ডের গাংচিল গ্রামের আশারহাট সরকারি প্রাথমিক বিদ্যালয়ের সহকারি শিক্ষক। তিনি একই এলাকার ৭ নম্বর ওয়ার্ডের দিলিপ ডাক্তার বাড়ির বাসিন্দা।\nউপজেলা সমাজসেবা কার্যালয় সূত্রে জানা যায়, শিক্ষক দিলিপ চন্দ্র মজুমদার সরকারি চাকরির তথ্য গোপন করে স্থানীয় মেম্বার মোজাম্মেল হোসেনের যোগসাজসে গত দু’বছর যাবত বিশেষ বয়স্ক ভাতার টাকা তুলছিলেন। একই সময় শিক্ষক দিলিপ চন্দ্র মজুমদার সরকারি প্রাথমিক বিদ্যালয়ের শিক্ষক হিসেবে জনতা ব্যাংক বসুরহাট শাখা থেকে নিয়মিত মাসিক বেতন তুলে আসছেন।\nবিষয়টি কোম্পানীগঞ্জ উপজেলা সমাজসেবা অফিসে জানাজানি হলে রবিবার সকালে শিক্ষক দিলিপ চন্দ্র মজুমদারকে অফিসে ডেকে আনা হয়। তিনি তার দোষ ও ভুল স্বীকার করলে সমাজসেবা অফিস তার কাছ থেকে দলিত, হরিজন ও বেদে জনগোষ্টীর জীবনমান উন্নয়ন কর্মসূচির বয়স্ক ভাতা উত্তোলনের বই (হিসাব নং-৩৮০২৬০১০১৫০০১) জব্দ করা হয়।\nদিলিপ গত ৬ জুলাই সোনালী ব্যাংক বসুরহাট শাখা থেকে বয়স্ক ভাতার ছয় হাজার টাকা এবং একই দিন জনতা ব্যংক বসুরহাট শাখা থেকে জুন মাসের বেতনের টাকা তুলেছেন।\nশিক্ষক দিলিপ চন্দ্র মজুমদার সমাজসেবা অধিদপ্তর থেকে বিশেষ বয়স্ক ভাতা নেয়ার কথা স্বীকার করে বলেন, আমার ভুল ও অন্যায় হয়ে গেছে। এ কাজের জন্য আমি লজ্জিত ও ক্ষমা প্রার্থী।\nচরএলাহী ইউনিয়নের চেয়ারম্যান আবদুর রাজ্জাক বলেন, সরকারি প্রাথমিক বিদ্যালয়ের শিক্ষক হয়েও কিভাবে দিলিপ চন্দ্র মজুমদার বিশেষ বয়স্ক ভাতা পেয়েছেন তা আমার জানা নেই। স্থানীয় ৯ নম্বর ওয়ার্ডের মেম্বার মোজাম্মেল হোসেন দুর্নীতির আশ্রয় নিয়ে এ ধরনের অপকর্ম করেছেন।\nকোম্পানীগঞ্জ উপজেলা প্রাথমিক শিক্ষা কর্মকর্তা মো. ইলিয়াছ বলেন, সরকারি প্রাথমিক বিদ্যালয়ের শিক্ষক হয়ে একই সময় সরকারি আরেকটি সংস্থা থেকে ভাতা উত্তোলন সম্পূর্ণ অন্যায় এবং গর্হিত কাজ। অভিযোগ পেলে শিক্ষক দিলিপ চন্দ্র মজুমদারের বিরুদ্ধে বিভাগীয় ব্যবস্থা নেয়া হবে।


India needs to focus on other sports except cricket - Anandabazar\nIndia needs to focus on other sports except cricket\nক্রিকেট মাঠের বাইরেও দেখুন\n১৬ অগস্ট ২০২১ ০৪:২২\nদীর্ঘ প্রতীক্ষার অবসান। হকিতে আবার পদক পেল ভারত। একটা সময় ছিল যখন ভারতীয় পুরুষ দল অলিম্পিক্সে হকিতে টানা খেতাব জয় করেছে। বস্তুত, ১৯২৮ থেকে ১৯৭২ পর্যন্ত হকির জাদুকর ধ্যানচাঁদের দেশ অলিম্পিক্সে পুরুষদের হকিতে কখনও পদক হাতছাড়া করেনি। শেষ সোনা এসেছিল ১৯৮০’তে। তার পর ৪১ বছরের খরা। এ বারের টোকিয়ো অলিম্পিক্সেও ব্রোঞ্জ পদকের ম্যাচে (ছবিতে) ভারত যখন ২৫ মিনিটেই জার্মানির বিরুদ্ধে ১-৩ গোলে পিছিয়ে যায়, তখন মনে হয়েছিল এ বারও হয়তো সেই ব্যর্থতারই পুনরাবৃত্তি হবে। কিন্তু বার বার হারতে হারতে দেওয়ালে পিঠ ঠেকে যাওয়া মনপ্রীত-সিমরনজিৎ-হরমনপ্রীতরা পাল্টা লড়াই করে বুঝিয়ে দেন যে, এ বার অন্য কাহিনি লেখা হবে। এর ফল হাতেনাতে পাওয়া গেল। ২৫ থেকে ৩৪ মিনিট— এই ন’মিনিটের মধ্যে ভারতীয়রা মোট চার বার জার্মানির গর্বের দুর্গ ভেঙে দেয়। এর পরে চিরলড়াকু জার্মানরা ভারতের পদক কেড়ে নিতে পারেনি।\nঅলিম্পিক্সের দ্বিতীয় ম্যাচে ভারত যখন অস্ট্রেলিয়ার কাছে ১-৭ গোলে পর্যদুস্ত হল, তখন অনেক কট্টর ভারতীয় সমর্থকই হাল ছেড়ে দিয়েছিলেন। এর আগের অলিম্পিক্সগুলোয় ভারত যখনই অস্ট্রেলিয়া, জার্মানি কিংবা নেদারল্যান্ডসের মতো মহাশক্তিধর হকি-খেলিয়ে দেশগুলোর কাছে অসহায় ভাবে পরাজিত হয়েছে, তখন তারা টানা ব্যর্থতার কানাগলিতে হারিয়ে গিয়েছে। সর্বোচ্চ পর্যায়ে সফল হতে দক্ষতার পাশাপাশি মানসিক ভাবেও খুব শক্তপোক্ত হতে হয়। বস্তুত, ওই অলিম্পিক্সগুলোয় ভারতীয় হকি দলের মানসিকতা ঠিকঠাক ছিল না। কিন্তু বর্তমান হকি দলটায় ইস্পাতকঠিন মানসিকতার কোনও ঘাটতি নেই। সেমিফাইনালে বর্তমান বিশ্ব চ্যাম্পিয়ন বেলজিয়ামের কাছে হেরে গিয়েও তাই তো রুপিন্দর-মনপ্রীত-সৃজেশদের মনোবলে বিন্দুমাত্র চিড় ধরেনি। তারই ফল ব্রোঞ্জ পদক নির্ধারণের ম্যাচে জার্মানির বিরুদ্ধে অমন রুদ্ধশ্বাস জয়। ও-দিকে ভারতীয় মেয়েরাও এই প্রতিযোগিতায় রূপকথার ছবি এঁকেছেন। প্রায় ব্যাখ্যাতীত প্রতিকূলতাকে অতিক্রম করে রানি রামপাল-সবিতা পুনিয়া-গুরজিৎ কৌররা যে লড়াইটা চালিয়েছেন, তা নিছক পদক অপ্রাপ্তির হিসেব দিয়ে বোঝা যায় না।\nবলা বাহুল্য, এ বারের অলিম্পিক্সে পুরুষ এবং মহিলাদের হকিতে মারকাটারি সংগ্রাম অনেক উঠতি খেলোয়াড়কে অনুপ্রাণিত করবে। হকি খেলেও সুন্দর কেরিয়ার তৈরি করা সম্ভব, এই উপলব্ধি এঁদের অনেকেই নিশ্চয়ই করতে পেরেছেন। খেলাধুলোর ক্ষেত্রে ভারত ভীষণ ভাবে ক্রিকেট-কেন্দ্রিক— এমন অভিযোগ বহু বার উঠেছে। ক্রিকেটের চাপে অন্য খেলাগুলো যেন একঘরে হয়ে গিয়েছে। আমরা বিরাট কোহালি, রোহিত শর্মা, যশপ্রীত বুমরাদের কেন্দ্র করে আবর্তিত ক্রিকেট পৃথিবীর বাইরে কিছু ভাবতেই পারি না। মিডিয়া থেকে শুরু করে বিজ্ঞাপন সংস্থা— সবাই যেন ক্রিকেট-পুজোয় মেতে রয়েছে! তাই, যার প্রতিভা বর্তমান হকি দলের অধিনায়ক মনপ্রীত সিংহের সমতুল্য ছিল, সে-ও বাধ্য হয়ে হকিস্টিক বিসর্জন দিয়ে হাতে ব্যাট তুলে নেয়। চেষ্টা করে, কী ভাবে বিরাট কোহালি কিংবা রোহিত শর্মার মতো বড় ব্যাটসম্যান হওয়া যায়। যে ছোট্ট মেয়েটি তার সহজাত দক্ষতার দৌলতে হকিস্টিক দিয়ে প্রচণ্ড জোরে শট মেরে গোল করতে পারে, সেই মেয়েটিই একটা সময় ভাবতে বাধ্য হয়— আর খেলে কী লাভ! কারণ সেই ঘুরিয়েফিরিয়ে কেরিয়ার সংক্রান্ত অনিশ্চয়তা। তবু এ বারের অলিম্পিক্সে ভারতীয় হকি দল দুটোর হার-না-মানা লড়াই হকির পাশাপাশি অন্যান্য খেলার সঙ্গে যুক্ত খেলোয়াড়দেরও নতুন করে উৎসাহ জোগাবে। হকিতে সাফল্য আরও একটা বিশেষ কারণে উল্লেখযোগ্য। ক্রিকেটকে বাদ দিলে অন্যান্য দলগত খেলায় ভারত সম্প্রতি সে ভাবে বড় কোনও সাফল্য পায়নি। অনেক বিশেষজ্ঞই বলেন, ব্যক্তিগত খেলার থেকে দলগত খেলায় খেতাব জয় অনেক বেশি কঠিন। কারণ, ব্যক্তিগত খেলায় সংশ্লিষ্ট খেলোয়াড় তাঁর প্রতিভা এবং দক্ষতার সমন্বয়ে অনেক সময় উতরে যান। কিন্তু দলগত খেলায় সম্মিলিত উদ্যোগের যথার্থ প্রয়োগ প্রয়োজন।\nঅলিম্পিক্সে যে সব ভারতীয় খেলোয়াড় পদক পান, তাঁদের নিয়ে কিছু দিন ধরে মিডিয়ায় পুঙ্খানুপুঙ্খ আলোচনা হয়। পদকজয়ীরাও যথারীতি পুরস্কৃত হন। আর্থিক ভাবে সমৃদ্ধ হওয়ার পাশাপাশি ভাল চাকরিও পেয়ে যান তাঁরা। তার পর একটা সময়ে আমাদের নজর অন্য দিকে ঘুরে যায়। টোকিয়ো অলিম্পিক্সে ভারতীয় ক্রীড়াবিদদের সাফল্যের রেশ যদি মিলিয়ে যায়, তা হলে আবার সেই পুরনো একঘেয়ে হতাশার গল্প ফিরে আসবে। হকি, কুস্তি, ব্যাডমিন্টন থেকে শুরু করে অন্যান্য খেলার ক্ষেত্রে পরিকাঠামোগত কোনও গলদ যেন না থাকে, সে দিকে কড়া নজর রাখতে হবে। প্রয়োজনে নতুন করে পরিকাঠামো তৈরি করতে হবে। বেসরকারি বিনিয়োগের তাৎপর্য অস্বীকার করা যায় না, তবে সরকারি উদ্যোগের কোনও বিকল্প নেই। নবীন পট্টনায়কের নেতৃত্বাধীন ওড়িশা সরকার ভারতীয় হকিতে ২০১৮ সাল থেকে অকাতরে বিনিয়োগ করে চলেছে। ভারতীয় পুরুষ এবং মহিলা, দুই দলেরই স্পনসর বর্তমান ওড়িশা সরকার। উপযুক্ত পরিবেশ-পরিকাঠামো পেলে সফল হতে বেশি সময় লাগে না, সেটাই এ বারের অলিম্পিক্সে প্রমাণ করে দিল পুরুষদের হকি দল। খেলোয়াড়দের প্রতিভা যাতে ‘কুঁড়ি’ অবস্থাতেই ঝরে না যায়, সেই দিকে সংশ্লিষ্ট প্রশাসকদের আন্তরিক নজর রাখা উচিত। রানি রামপাল, মনপ্রীত সিংহ, নীরজ চোপড়া, মীরাবাই চানু, রবি কুমার দাহিয়ারা প্রমাণ করে দিয়েছেন যে, আমাদের দেশে প্রতিভার কোনও অভাব নেই। প্রতিভার বিকাশ ঠিকঠাক হলে অলিম্পিক্সের ‘বাগান’-এ প্রচুর ভারতীয় ‘ফুল’ ফুটবে। আর ক্রিকেট-সর্বস্ব অবস্থা থেকে বেরিয়ে আসার এটাই তো সেরা সময়।\nHockey Tokyo Olympics 2020


প্রকাশ : ২৩ ফেব্রুয়ারি ২০২১, ১৭:৩৯\nগ্রেপ্তারকৃত জালিয়াত চক্রের সদস্য গাজী তাইফুর জিসান\nগোপালগঞ্জে ভূমি জাল জালিয়াত চক্রের সদস্য গাজী তাইফুর জিসানের (৩০) প্রতারণায় অনেকেই সর্বশান্ত হয়েছেন বলে অভিযোগ পাওয়া গেছে। সে জমি বিক্রির কথা বলে বিভিন্ন ব্যক্তির কাছ থেকে বিভিন্ন অংকের টাকা গ্রহণ করেছেন। সম্প্রতি সে গ্রেপ্তার হওয়ায় ভুক্তভোগী স্বস্তি পেয়েছেন।\nভুক্তভোগী শহরের নবীনবাগ এলাকার গাজী মাসুদুর রহমান বলেন, গাজী তাইফুর জিসান যশোরের কোতয়ালী থানার কসবা এলাকার গাজী আমিনের ছেলে।\nশহরের নবীনবাগ এলাকায় তার বাবা গাজী আমিনের কিছু শরিকীয় সম্পত্তি ছিলো। কিন্তু তিনি জীবিত থাকাকালীন তার অংশের সম্পত্তি বিক্রি করে গেছেন। তার মৃত্যুর পর ছেলে গাজী তাইফুর জিসান বিভিন্ন সময় সম্পত্তি বিক্রির কথা বলে বিভিন্ন মানুষের কাছ থেকে টাকা নেন। পরবর্তীতে জাল জালিয়াতি করে ভুয়া সম্পত্তি লেখে দেন।\nসম্প্রতি সে গোপালগঞ্জ সদর উপজেলার ১১৭ নং তেঘরিয়া মৌজার বিআরএস-১/১ নং খতিয়ানের সাবেক ৬৬২ নং দাগের ০.০২৮৫ একর জমির নামজারির জন্য দরখাস্ত দাখিল করে। পরবর্তীতে তার দাখিলকৃত কাগজপত্র যাচাই-বাছাই করে গোপালগঞ্জ পৌর সহকারি ভূমি অফিস দেখে তার দাখিলকৃত দলিল দস্তাবেজ ৩১১২ নং দলিলের সার্টিফাইড কপি দুটি রেজিস্ট্রি অফিসের বালাম বইয়ের সাথে অসঙ্গতিপূর্ণ। সে প্রতারণার উদ্দেশ্যে জালিয়াতির মাধ্যমে সম্পত্তি আত্মসাতের উদ্দেশ্যে ভুয়া ভিত্তিহীন ও বানোয়াট দলিল সৃজন করে। অস্তিত্বহীন এ দলিলের সার্টিফাইড কপি সৃজন করে ভুয়া ও জাল জানা সত্যেও নিজ দখলে রেখে নামজারির কাজে ব্যবহার করে।\nগত ১৬ ফেব্রুয়ারি সহকারি কমিশনার (ভূমি) মো. মনোয়ার হোসেন শুনানিকালে তার সার্টিফাইড কপির মূল কপি উপস্থাপন করলে তা পরীক্ষা-নিরীক্ষা করা হয়। এ সময় দলিলের নকল দুটি আটক করা হয় এবং গাজী তাইফুর জিসানকে ১৮৯৮ সালের ফৌজদারি কার্যবিধির ৬৪ ধারায় তাকে আটক করা হয়।\nপরে সহকারি কমিশনার (ভূমি) মো. মনোয়ার হোসেন বাদী হয়ে গাজী তাইফুর জিসানের ১৮৬০ সানের দণ্ডবিধি ৪২০, ৪৬৭, ৪৬৮ ও ৪৭১ ধারায় গোপালগঞ্জ সদর থানায় অভিযোগ দায়ের করেন।


অক্ষয়ের ‘সূর্যবংশী’র প্রদর্শনী বন্ধ করে দিলেন কৃষকরা\n/ The farmers stopped the exhibition of Akshays sun flute\n৭ নভেম্বর, ২০২১ ১৬:১৭\nআপডেট: ৭ নভেম্বর, ২০২১ ১৬:২৫\nসূর্যবংশী সিনেমার দৃশ্যে অজয়, অক্ষয়, ক্যাটরিনা ও রণবীর সিং। ছবি: সংগৃহীত\nপাঞ্জাবে অক্ষয়ের ‘সূর্যবংশী’র প্রদর্শনী বন্ধ করে দিয়েছেন কৃষকরা। ছিঁড়ে ফেলেছেন সিনেমার পোস্টার। পাঞ্জাবের ‘ভারতী কিষান ইউনিয়ন’ সেখানে সিনেমা বন্ধের দাবিতে দীর্ঘ এক মিছিলও করেছে।\nগত শুক্রবার বড় পর্দায় মুক্তি পেয়েছে বলিউড তারকা অক্ষয় কুমার ও ক্যাটরিনা কাইফ অভিনীত সিনেমা সূর্যবংশী।\nবক্স অফিস কাঁপিয়ে প্রথম দিনেই ২৬ কোটি রুপির ব্যবসা করেছে সিনেমাটি।\nশুধু তাই নয়, মুক্তির দিনেই সিনেমাটি নিয়ে দর্শকদের এতটাই আগ্রহ দেখা গেছে যে, সারা রাত প্রদর্শনী করতে হয়েছে প্রেক্ষাগৃহে। এমন ঘটনা ঘটেছে মুম্বাইয়ের বোরিভালি এলাকায় এক প্রেক্ষাগৃহে।\nতবে এসবের বাইরে একদমই ভিন্ন চিত্র দেখা গেছে ভারতের পাঞ্জাবের হোশিয়ারপুর এলাকায়।\nসেখানে অক্ষয়ের সূর্যবংশীর প্রদর্শনী বন্ধ করে দিয়েছেন কৃষকরা। ছিঁড়ে ফেলেছেন সিনেমার পোস্টার। পাঞ্জাবের ‘ভারতী কিষান ইউনিয়ন’ সেখানে সিনেমা বন্ধের দাবিতে দীর্ঘ এক মিছিলও করেছে।\nসূর্যবংশী নিয়ে তাদের আপত্তি কোথায়? জানা গেছে, সিনেমাটি নয়, তাদের আপত্তি আসলে অক্ষয়কে নিয়ে।\nভারতীয় একাধিক সংবাদমাধ্যমে বলা হচ্ছে, তাদের কেন্দ্রীয় সরকারের জারি করা নতুন কৃষি আইন নিয়ে গত বছর নভেম্বর থেকে দীর্ঘদিন দিল্লির রাজপথে আন্দোলন করেছিলেন কৃষকরা।\nযে দৃশ্য দেখে সরব হয়েছিলেন আন্তর্জাতিক মহলও। সে সময় কৃষকদের সমর্থনে টুইট করেছিলেন বলিউডসহ আন্তর্জাতিক অনেক তারকাই। তবে সেই দাবির পক্ষে কোনো কথা বলেননি অক্ষয়। তাই অক্ষয়ের ওপর এই ক্ষোভ কৃষকদের।\nআর সেই পরিপ্রেক্ষিতেই তার সিনেমা নিয়ে তাদের আপত্তি। সেই সঙ্গে কৃষকদের পক্ষ থেকে ঘোষণা করা হয়, যতদিন না অক্ষয় কেন্দ্রের কৃষি আইনের বিরুদ্ধে কোনো বক্তব্য না দেন, ততদিন তার কোনো সিনেমা স্থানীয় সিনেমা হলে তারা চালাতে দেবেন না। তবে এ খবরে এখনও মুখ খোলেননি অক্ষয়।\nএদিকে বক্সঅফিসইন্ডিয়া ডটকমের বরাত দিয়ে দেশটির একাধিক সংবাদমাধ্যম জানাচ্ছে দ্বিতীয় দিনেও ২৪ কোটি ৫০ লাখ রুপি ব্যবসা করেছে সূর্যবংশী।\nঅক্ষয়-ক্যাটরিনা বাদেও এতে দুটি বিশেষ অতিথি চরিত্রে অভিনয় করেছেন অজয় দেবগন ও রণবীর সিং।\nকিংবদন্তি ইয়ান কার্দোজোকে নিয়ে সিনেমার ফার্স্ট লুক প্রকাশ\n‘সূর্যবংশী’র যে ছবি ঘিরে বিতর্ক তুঙ্গে\n‘সেখান থেকে জন্মদিনের গান শোনাচ্ছেন মা’\nমাকে হারালেন অক্ষয়\nচলতি বছর বক্স অফিসে রেকর্ড গড়ছে অক্ষয়\n‘লটারি’ টাকা ছাড়াই দেখা যাবে চরকিতে\nমৌনী রায়ের বিয়ে জানুয়ারিতে\nফ্ল্যাটের জন্য ক্যাট-ভিকির খরচ কত\nনাটকটির জন্য তিন দিন পুরো ট্রেন ভাড়া করা হয়েছিল\nদুই দিনে ১০ কোটি রুপি ব্যবসা করল সালমানের ‘অন্তিম’\nর-এর এজেন্ট হচ্ছেন মিম\nবিয়ে করছেন সোনাক্ষী, পাত্র কে\nচলচ্চিত্রে এখন কোনো সুপারস্টার নেই: ওমর সানী\n২৯ নভেম্বর, ২০২১ ১৬:৪৮\nআপডেট: ২৯ নভেম্বর, ২০২১ ১৭:০৭\nচলচ্চিত্র পরিচালক ও প্রযোজক নজরুল ইসলাম রাজের সঙ্গে পরীমনি। ফাইল ছবি\nআইনজীবী মানিক জানান, নজরুল ইসলাম রাজের জামিন আবেদন উত্থাপিত হয়নি মর্মে খারিজ করে দিয়েছে আদালত। গত ৪ আগস্ট বিকেলে পরীমনির বাসায় অভিযান চালায় র‍্যাব। এরপর রাতে তার সহযোগী রাজের বনানীর বাসায়ও অভিযান চালানো হয়। অভিযানে রাজের দুই সহযোগীসহ তিনজনকে আটক করা হয়।\nচিত্রনায়িকা পরীমনির বাসায় অভিযানের দিন মাদকদ্রব্যসহ গ্রেপ্তার প্রযোজক নজরুল ইসলাম রাজকে অর্থ পাচার মামলায় জামিন দেয়নি হাইকোর্ট।\nসোমবার বিচারপতি মো. নজরুল ইসলাম তালুকদার ও বিচারপতি এ কে এম জহিরুল হকের হাইকোর্ট বেঞ্চ তার জামিন আবেদন উত্থাপিত হয়নি মর্মে খারিজ করে দেয়।\nআদালতে আবেদনের পক্ষে ছিলেন আইনজীবী এ কে রাশেদুল হক। রাষ্ট্রপক্ষে ছিলেন ডেপুটি অ্যাটর্নি জেনারেল এ কে এম আমিন উদ্দিন মানিক।\nপরে আইনজীবী মানিক জানান, নজরুল ইসলাম রাজের জামিন আবেদন উত্থাপিত হয়নি মর্মে খারিজ করে দিয়েছে আদালত।\nগত ৪ আগস্ট বিকেলে পরীমনির বাসায় অভিযান চালায় র‌্যাব। এরপর রাতে তার সহযোগী রাজের বনানীর বাসায়ও অভিযান চালানো হয়। অভিযানে রাজের দুই সহযোগীসহ তিনজনকে আটক করা হয়।\nএ সময় তার বাসা থেকে সাতটি গ্ল্যানলিভেট, দুটি গ্ল্যানফিডিচ, চারটি ফক্স গ্রোভ, একটি প্লাটিনাম লেভেল, এক প্যাকেট সিসায় ব্যবহৃত চারকোল, দুই সেট সিসার সরঞ্জাম, দুই ধরনের সিসা তামাক ফ্লেভারযুক্ত, এক রোল সিসা সেবনের জন্য ব্যবহৃত অ্যালুমিনিয়াম ফয়েল, ৯৭০ পিস ইয়াবা, বিকৃত যৌনাচারের জন্য ব্যবহৃত ১৪টি বিভিন্ন সামগ্রী, একটি সাউন্ড বক্স, দুটি মোবাইল ফোন ও একটি মেমোরি কার্ড উদ্ধার করা হয়।\nপরে সিআইডি ২৯ সেপ্টেম্বর বনানী থানায় তার বিরুদ্ধে অর্থ পাচারের মামলা করে।\nএকটি ব্যাংকের বনানী শাখায় নজরুল ইসলাম রাজের হিসাবে ১৮ কোটি ৭ লাখ ২১ হাজর ৩৫০ টাকা জমা হয়। এর মধ্যে ৬টি জমা চেকের মাধ্যমে করা হলেও অবশিষ্ট টাকা নগদ জমা করা হয়। তার নামে বিভিন্ন ব্যাংকে একাধিক হিসাবের তথ্য পাওয়া যায়। এসব হিসাব পর্যালোচনায় দেখা যায, হিসাবে ব্যাপক লেনদেন হয়েছে, যা মাদক ব্যবসা থেকে আয় বলে প্রতীয়মান হয়। ব্যবসার নাম দিয়ে ২০১২ সালের ১ জানুয়ারি থেকে ২০২১ সালের ৪ আগস্ট পর্যন্ত আড়াই কোটি টাকা মূল্যমানের স্থাবর অস্থাবর সম্পদে রূপান্তর করেন। এসব অভিযোগ এনে সিআইডির পুলিশ পরিদর্শক ২৯ সেপ্টেম্বর বনানী থানায় এ মামলা করেন।\nএ মামলায় গত ১৬ নভেম্বর ঢাকার মহানগর বিশেষ জজ আদালত তার জামিন নামঞ্জুর করেন। এরপর তিনি জামিন চেয়ে হাইকোর্টে আবেদন করেন তিনি।\n২৯ নভেম্বর, ২০২১ ১৬:৩৩\nস্বল্পদৈর্ঘ্য চলচ্চিত্র লটারির শুটিংয়ের দৃশ্য। ছবি: সংগৃহীত\nএরই মধ্যে লটারি ৪৪তম কলকাতা আন্তর্জাতিক কাল্ট চলচ্চিত্র উৎসবে ‘আউটস্ট্যান্ডিং অ্যাচিভমেন্ট’ অ্যাওয়ার্ড জিতে নিয়েছে সিনেমাটি। ১৪তম আন্তর্জাতিক শিশু চলচ্চিত্র উৎসবের ‘ইয়াং ট্যালেন্ট’ বিভাগে শ্রেষ্ঠ চলচ্চিত্র পুরস্কার অর্জন করে এটি।\nদুই বন্ধু মিলে লটারির একটি টিকিট কেনে। সেই টিকিট তাদের দুইজনের বন্ধুত্ব ও জীবনে নিয়ে আসে নতুন মোড়। গল্পের সেই সব বাঁক নিয়েই নির্মিত হয়েছে স্বল্পদৈর্ঘ্য চলচ্চিত্র লটারি।\nসোমবার রাত ৮টা থেকে দেখা যাবে চরকিতে। সিনেমাটি দেখতে কোনো টাকা খরচ করতে হবে না বলে জানানো হয়েছে সংবাদ বিজ্ঞপ্তিতে।\nআল-আমিন হাসান নির্ঝরের গল্প ও চিত্রনাট্যে স্বল্পদৈর্ঘ্য চলচ্চিত্রটি নির্মাণ করেছেন কেএম কনক। এটি তার প্রথম নির্মিত চলচ্চিত্র। চরকিতে এর ওয়ার্ল্ড প্রিমিয়ার হওয়ার পর বিশ্বের যেকোনো প্রান্ত থেকে দেখা যাবে এটি।\nএরই মধ্যে লটারি ৪৪তম কলকাতা আন্তর্জাতিক কাল্ট চলচ্চিত্র উৎসবে ‘আউটস্ট্যান্ডিং অ্যাচিভমেন্ট’ অ্যাওয়ার্ড জিতে নিয়েছে সিনেমাটি। ১৪তম আন্তর্জাতিক শিশু চলচ্চিত্র উৎসবের ‘ইয়াং ট্যালেন্ট’ বিভাগে শ্রেষ্ঠ চলচ্চিত্র পুরস্কার অর্জন করে এটি। এছাড়া ২০২০ সালে তারেক মাসুদ চলচ্চিত্র প্রতিযোগিতায় প্রথম রানার-আপ হয় লটারি।\nপরিচালক কেএম কনক বলেন, ‘প্রথম শর্ট-ফিল্ম হিসেবে এই কাজটা করতে গিয়ে দারুণ অভিজ্ঞতা হয়েছে। প্রথম নির্মাণেই এ রকম সাড়া পাবো আশা করিনি। আগামী দিনগুলোতে চলচ্চিত্রের সঙ্গেই থাকতে চাই।’\nলটারিতে দেখা যাবে ইকবাল হোসাইন, রেদওয়ান চৌধুরী শান্ত, এনায়েত হোসাইন সামির, সামিয়া আক্তার বৃষ্টি, রায়হান ইশতিয়াক সনেট, পাবেল গোমেজ, সৌভিক, মিরাজ বুলেটসহ আরও অনেকে।\nসিনেমাটোগ্রাফিতে ছিলেন আব্দুল্লাহ আল ফাহিম, প্রোডাকশন ডিজাইনার ছিলেন মুহাম্মাদ তাসনীমুল হাসান। লটারির মিউজিক করেছেন ইমন চৌধুরী, সাউন্ড ডিজাইনার ছিলেন রাজেশ সাহা ও কালার করেছেন মাহবুব টিপু।\n২৯ নভেম্বর, ২০২১ ১৬:১৯\nঅভিনেত্রী মৌনী রায়। ছবি: সংগৃহীত\nবর হলেন সুরুজ নাম্বিয়ার। সংযুক্ত আরব আমিরাতের দুবাইয়ে ব্যবসা করেন তিনি। গত লকডাউনের সময় দুবাইয়ে মৌনীর দীর্ঘ অবস্থানের সময় সম্পর্কে জড়ান দুজনে।\n২০০৪ সালে রান সিনেমা দিয়ে অভিষেক, এরপর গোল্ড, রোমিয়ো আকবর ওয়াল্টার, মেড ইন চায়না, লন্ডন কনফিডেনশিয়াল সিনেমায় অভিনয় করেন তিনি। সম্প্রতি ‘দিল গালতি কার বেয়ঠা হ্যায়’ শিরোনামের মিউজিক ভিডিওতে তাকে দেখা গেছে গায়ক জুবিন নাটিয়ালের সঙ্গে৷\nতিন বাঙালি মেয়ে মৌনী রায়। বলিউডে এখন বেশ পরিচিত তিনি।\nঅভিনেত্রী মৌনী রয়। ছবি: সংগৃহীত\nএ অভিনেত্রিও বসতে যাচ্ছেন বিয়ের পিঁড়িতে। এ খবর অবশ্য পুরনো। নতুন খবর হলো বিয়ের তারিখ জানিয়েছেন এ অভিনেত্রী।\nভারতীয় সংবাদমাধ্যম জানিয়েছে, ২৭ জানুয়ারি হতে চলেছে বিয়ের আয়োজন। বিয়ের স্পটও ঠিক ছিল আগে থেকে। মৌনী বিয়ে করবেন দুবাই বা ইটালিতে। তবে বৌভাতের অনুষ্ঠান হবে কোচবিহারে। কারণ সেখানেই থাকেন অভিনেত্রী ও তার পরিবার।\nআর বর হলেন সুরুজ নাম্বিয়ার। সংযুক্ত আরব আমিরাতের দুবাইয়ে ব্যবসা করেন তিনি। গত লকডাউনের সময় দুবাইয়ে মৌনীর দীর্ঘ অবস্থানের সময় সম্পর্কে জড়ান দুজনে।\nআগামীতে মৌনীকে দেখা যাবে ব্রহ্মাস্ত্র সিনেমায়। এতে অভিনয় করেছেন অমিতাভ বচ্চন, রণবীর কাপুর, আলিয়া ভাট ও দক্ষিণী তারকা নাগার্জুন৷\n২৯ নভেম্বর, ২০২১ ১৪:২৮\nআপডেট: ২৯ নভেম্বর, ২০২১ ১৪:৩৫\nবিয়ের আয়োজন তো চলছেই, শুরু হয়ে গেছে হবু দম্পতির সংসার সাজানোর কাজ। মুম্বাইয়ের জুহুতে পাঁচ বছরের জন্য একটি ফ্ল্যাট ভাড়া নিয়েছেন ভিকি। এর খরচ শুনলে চোখ বড় হয়ে যেতে পারে তাদের ভক্তদের।\nবাংলা গানে আছে, বসন্ত বাতাসে ভেসে আসে বন্ধুর বাড়ির ফুলের গন্ধ। কিন্তু এখন তো এখন বসন্ত কাল নয়। প্রকৃতিতে শীতের আমেজ। তবুও বিয়ের ফুলের গন্ধ মুম্বাই থেকে পৌঁছে গেছে রাজস্থানে।\nসেখানে চলছে ক্যাটরিনা কাইফ এবং ভিকি কুশলের বিয়ের আয়োজন। সূত্র জানিয়েছে এমনকী ভারতের বিনোদন বিষয়ক ম্যাগাজিন ফিল্মফেয়ার নিশ্চিত করেছে যে, ৯ ডিসেম্বর রাজস্থানের এক বিলাসবহুল প্রাসাদে বিয়ে করবেন ক্যাট-ভিকি।\nভারতীয় সংবাদসংস্থা জানিয়েছে, ভিকি সেই ফ্ল্যাটটি ভাড়া নিতে জমা রেখেছেন ১ কোটি ৭৫ লাখ রুপি। প্রথম ৩৬ মাস ক্যাট ও ভিকিকে ভাড়া দিতে হবে ৮ লাখ করে। তার পরের ১২ মাস ৮ দশমিক ৪০ লাখ, ৮ দশমিক ৮ লাখ করে ভাড়া দেবেন তার পরের এক বছর।\nএমন খবর জেনে আলোচনা শুরু হয়ে গেছে সামাজিক যোগাযোগ মাধ্যমে। ভিকির হাতে আগামী বছর পর্যন্ত চারটি সিনেমা রয়েছে, একই সংখ্যক সিনেমার চুক্তি আছে ক্যাটরিনারও। যদ্রি তাদের পারিশ্রমিকের বিষয়ে স্পষ্ট কোনো তথ্য দিতে পারেনি ভারতীয় সংবাদমাধ্যম।\nঅন্যদিকে ভিকি-ক্যাটের বিয়েতে সমস্যা হতে পারে করোনার নতুন ভেরিয়েন্ট ওমিক্রন। শোনা যাচ্ছে, এ আতঙ্কে অতিথি তালিকা থেকে কিছু নাম ছাঁটাই করতে হয়েছে তাদের।\nতারকা-জুটির ঘনিষ্ঠ সূত্র ভারতীয় সংবাদমাধ্যমকে জানিয়েছে, ‘ওরা কোনো ঝুঁকি নিতে চাইছে না। অতিথি তালিকায় ভিকি-ক্যাটরিনা ওদের সহ-অভিনেতা, পরিচালক, প্রযোজক-সকলকেই আমন্ত্রণ জানাবেন বলে ঠিক করেছিলেন। কিন্তু এখন নতুন করে ভাবা হচ্ছে।’\nশোনা যাচ্ছে, আয়োজনে উপস্থিত থাকবেন বরুণ ধাওয়ান, কবীর খান, সিদ্ধার্থ মলহোত্র, কিয়ারা আদভাণীরা। আর তাদের থাকার জন্য রানথামবোর এলাকার ৪৫টিরও বেশি হোটেল ভাড়া করা হয়েছে। হোটেলগুলো বড় না হওয়ায় অনেকগুলো ভাড়া করতে হয়েছে বলে জানিয়েঠে ফিল্মফেয়ার।\nদুই তারকার সংগীতানুষ্ঠানে নাচ শেখানোর দায়িত্ব পড়েছে কারান জোহর ও ফারাহ খানের ওপর। তবে প্রথমে আইনি বিয়ে সারবেন ভিকি-ক্যাটরিনা।\n২৮ নভেম্বর, ২০২১ ২০:৫৪\nআপডেট: ২৯ নভেম্বর, ২০২১ ০১:০৪\n‘শ্বাপদ’ নাটকের দৃশ্যে তারিক আনাম খান ও শতাব্দী ওয়াদুদ। ছবি: সংগৃহীত\nনাটকটির জন্য শিল্পী-কলাকুশলীরা যে পরিশ্রম করেছেন, সে কথা উল্লেখ করতে গিয়ে পিকলু চৌধুরী বলেন, ‘একদিন এমন হয়েছে, বিকেল ৪টা থেকে পরের দিন দুপুর ১২টা পর্যন্ত একটানা শুটিং করেছেন তারিক আনাম খান ও শতাব্দী ওয়াদুদ।’\nআমাদের মুক্তিযুদ্ধের ইতিহাসে লুকিয়ে আছে অসংখ্য ছোট ছোট ঘটনা। পাকবাহিনীর অত্যাচারের কোনো কোনো ঘটনা এতটাই নৃশংস ছিল যে, সেসব গল্প শুনলে বুক কেঁপে ওঠে।\nএমনই এক সত্য ঘটনার অনুপ্রেরণার নির্মিত হয়েছে নাটক ‘শ্বাপদ’। এর দৃশ্য ধারণ করতে তিন দিনের জন্য ভাড়া করা হয়েছিল পুরো একটা ট্রেন।\nএমনটাই জানালেন নাটকটির প্রযোজক পিকলু চৌধুরী।\nতিনি বলেন, ‘আমাদের পুরো নাটকটি চিত্রায়িত হয়েছে সৈয়দপুর ও পার্বতীপুরে। দৃশ্য ধারণের সুবিধার্থে তিন দিনের জন্য একটি ট্রেন ভাড়া করেছিলাম আমরা। ৬-৭টা মালবাহী বগিযুক্ত এই ট্রেন ভাড়া মেটাতেই ব্যয় হয়েছে ২ লাখ ৬৪ হাজার টাকা।’\nমাসুম শাহরীয়ারের চিত্রনাট্যে নাটকটি পরিচালনা করেছেন গোলাম মুক্তাদির।\nএতে অভিনয় করেছেন তারিক আনাম খান, শম্পা রেজা, শতাব্দী ওয়াদুদ, এফ এস নাঈম, শবনম ফারিয়া, আবুল কালাম আজাদ সেতু ও রউনক রিপনসহ অনেকে।\n‘শ্বাপদ’ নাটকের দৃশ্যে শবনম ফারিয়া, এফ এস নাঈম ও তারিক আনাম খান। ছবি: সংগৃহীত\nতিনি জানান, ইতোমধ্যেই নাটকটির দৃশ্যধারণ শেষ হয়েছে। আগামী ১৬ ডিসেম্বর নাটকটি প্রচার হবে একটি বেসরকারি টিভি চ্যানেলে।\nপিকলু জানান, নাটকের এই গল্প তারা শুনেছেন ঘটনার সাক্ষী ওয়াজিউল্লাহর মেয়ে লুৎফুন্নেসা এবং নাতি রাশেদুল আউয়ালের কাছে।\nওয়াজিউল্লাহ চৌধুরী ১৯৭১ সালে পাকিস্তান রেলওয়েতে বিটি গার্ড হিসেবে কর্মরত ছিলেন। স্ত্রী, দুই ছেলে, মেয়ে এবং মাকে নিয়ে ছিল তার পরিবার।\n২৮ নভেম্বর, ২০২১ ১৭:১৫\n‘অন্তিম: দ্য ফাইনাল ট্রুথ’ সিনেমার পোস্টারে সালমান খান। ছবি: সংগৃহীত\nশুক্রবারের চেয়ে শনিবার সামান্য পরিমাণ আয় বেড়েছে সিনেমাটির। আর রোববারও যদি সিনেমাটি একইরকম আয় করতে পারে তাহলে ব্যবসার দিক দিয়ে দাঁড়িয়ে যাবে 'অন্তিম: দ্য ফাইনাল ট্রুথ’।\nচলচ্চিত্র সমালোচক থেকে দর্শক, সবার মন জয় করে নিয়েছে সালমান খান ও তার ভগ্নিপতি আয়ুশ শর্মার নতুন সিনেমা অন্তিম: দ্য ফাইনাল ট্রুথ। দুই দিনেই সিনেমাটি প্রায় ১০ কোটি রুপির ব্যবসা করেছে।\nমুক্তির দিন শুক্রবার থেকে শনিবার ছুটির দিন সামান্য বেশি দর্শক সমাগম হয়েছিল প্রেক্ষাগৃহে।\nমনে করা হচ্ছে, রোববার এই আয়ের পরিমাণ আরও বাড়বে। মুক্তির দিনে ৪ দশমিক ২৫ থেকে ৪ দশমিক ৫ কোটি রুপির ব্যবসা করে সিনেমাটি।\nআর শনিবার তা বেড়ে দাঁড়ায় ৫ দশমিক ২৫ কোটি থেকে ৫ দশমিক ৫ কোটি রুপি। অর্থাৎ দুই দিনে প্রায় ১০ কোটি রুপি আয় করেছে সিনেমাটি। মনে করা হচ্ছে, রোববার ৬ কোটির কাছাকাছি আয় করবে অন্তিম।\nবক্সঅফিসইন্ডিয়া ডটকমের রিপোর্ট অনুযায়ী, ‘শুক্রবারের চেয়ে শনিবার ব্যবসার পরিমাণ সামান্য বেড়েছে। যা থেকে বোঝা যায়, শুধু স্টার ভ্যালু নয়, গল্পের জন্যও দর্শক প্রেক্ষাগৃহে আসছেন। আর রোববারও যদি সিনেমাটি একইরকম আয় করতে পারে তাহলে ব্যবসার দিক দিয়ে দাঁড়িয়ে যাবে অন্তিম: দ্য ফাইনাল ট্রুথ।’\nদীর্ঘদিন পর সালমানের সিনেমা মুক্তি পাওয়াতে উৎসবে মেতেছেন তার ভক্তরা। শনিবার এক প্রেক্ষাগৃহে সিনেমা চলাকালীন আতশবাজি ফাটান অভিনেতার ভক্তরা। যা নিয়ে অসন্তোষ প্রকাশ করেন সালমান। হাত জোড় করে সাবধান হতে বলেন ভক্ত ও হল মালিকদের।\n২৮ নভেম্বর, ২০২১ ১৭:১২\nআপডেট: ২৮ নভেম্বর, ২০২১ ১৮:০১\nচিত্রনায়িকা বিদ্যা সিনহা মিম। ছবি: সংগৃহীত\nমিম বলেন, ‘আমি খুব এক্সাইটেড। কারণ সিনেমাটি নিয়ে সবার মতো আমারও উত্তেজনা আছে। চরিত্রটিও অনেক চ্যালেঞ্জিং। দেশের বাইরে অধিকাংশ শুটিং হবে। আর এটা একটা আন্তর্জাতিক প্রজেক্ট। সব মিলিয়ে ভালোলাগাটা বেশি।’\nদেশের তুমুল জনপ্রিয় গোয়েন্দা চরিত্র মাসুদ রানা। উপন্যাসে মাসুদ রানার প্রমিকা সোহানার উল্লেখ নেই। তবে যে নারীর প্রতি মাসুদ রানা দুর্বল হয়ে পড়েন, তার নাম সুলতা এবং তিনি র-এর এজেন্ট।\nএ চরিত্রটির জন্য শোনা গেছে বলিউডের শ্রদ্ধা কাপুর ও ইসাবেলা কাইফের নাম। শেষমেশ সবাইকে উড়িয়ে দিয়ে চরিত্রটি নিয়ে নিলেন দেশের অভিনেত্রী বিদ্যা সিনহা মিম। এম আর নাইন সিনেমায় সুলতা চরিত্রে দেখা যাবে তাকে।\n১৩ নভেম্বরের দিকে সিনেমায় চুক্তিবদ্ধ হয়েছেন বলে নিউজবাংলাকে নিশ্চিত করেছেন মিম।\nমিম জানান, ফেব্রুয়ারি থেকে সিনেমার শুটিং শুরু হওয়ার কথা। সেই সময় নাকি তার আরেক সিনেমা পথে হলো দেখার শুটিং থাকবে। তাই শুটিং শিডিউল মিলিয়ে নিতে হবে তার।\nমিম আরও বলেন, ‘আমাকে কিছু ফাইট শিখতে বলা হয়েছে, সেগুলো শুরু করে দেব শিগগিরই।’\nমাসুদ রানা উপন্যাস সিরিজের ‘ধ্বংস পাহাড়’ অবলম্বনে নির্মিত হচ্ছে এম আর নাইন। এটি পরিচালনা করবেন বাংলাদেশি বংশোদ্ভূত হলিউডের পরিচালক আসিফ ইকবাল।\nসিনেমাটির সঙ্গে যুক্ত আছেন বিদেশের অনেক নামকরা কলাকুশলী। সিনেমাটি বাংলা ও ইংরেজি ভাষায় নির্মিত হবে। মাসুদ রানা চরিত্রে অভিনয় করবেন এবিএম সুমন।\nমাসুদ রানা উপন্যাস সিরিজের ‘ধ্বংস পাহাড়’ অবলম্বনে নির্মিত হচ্ছে আরও একটি সিনেমা। যেটাকে বলা হচ্ছে বাংলাদেশি সংস্করণ। অন্য শিল্পীদের নিয়ে সেটি পরিচালনা করছেন সৈকত নাসির।


পুরুষদের ক্ষেত্রে ঠিক কি করা উচিত ?\nমহিলাদের ক্ষেত্রে ঠিক কি করা উচিত ?\nগর্ভাবস্থা এড়ানোর জন্য ঘরোয়া উপায়\nগর্ভাবস্থা এড়ানোর জন্য যেসব সাবধানতা মেনে চলা উচিত\nগর্ভাবস্থা এড়াতে ব্যবহৃত ওষুধ\nঅসময়ে প্রেগন্যান্সি রোধের নানা উপায় আছে, কিন্তু অনেকেই তা সঠিক ভাবে জানেন না বা প্রয়োগ করতে পারেন না । তাই এই সমস্যা থেকে মুক্তি দেওয়ার জন্য আমাদের এই প্রতিবেদনে প্রেগন্যান্সি রোধের নানা উপায় নিয়ে আলোচনা করা হবে।\nএক্ষেত্রে পুরুষদের এক বিরাট ভূমিকা থাকে।\nএটি সবচেয়ে সাধারণ গর্ভনিরোধক যা কোনও ওষুধের দোকানে সহজেই পাওয়া যায়। এটি লিঙ্গের উপরে পরিয়ে দিতে হয় এবং এটি শুক্রাণুকে মহিলার দেহে প্রবেশ করতে দেয় না তবে যদি সঠিকভাবে ব্যবহার করা হয় (1) । তাই যৌন মিলনের সময় একটি কন্ডোমে ব্যবহার করা উচিত। এটি একবার ব্যবহার করা হয়ে গেলে পুনরায় ব্যবহার করা যায় না। এর দাম সাধ্যের মধ্যে । পুরুষ কন্ডোমের মধ্যে সর্বাধিক ব্যবহার হয় ল্যাটেক্স কন্ডোম। অন্যান্য বিকল্পের মধ্যে রয়েছে সিলিকন রাবার এবং পলিউরেথেন কন্ডোম। তেল জাতীয় কোনও পণ্য (ভ্যাসলিন, লোশন, ম্যাসেজ অয়েল বা ময়শ্চারাইজার) কনডমের সাথে ব্যবহার করা উচিত নয়, কারণ এতে এটি ছিঁড়ে যেতে পারে। পরিবর্তে, আপনি যে কোনও জল-ভিত্তিক লুব্রিক্যান্ট ব্যবহার করতে পারেন। আপনিও একটি লুব্রিক্যান্ট হিসাবে স্পার্মাইসাইড জেলি ব্যবহার করতে পারেন।\nস্পার্মাইসাইডগুলিতে রাসায়নিক এজেন্ট থাকে যা শুক্রাণুকে মেরে ফেলতে পারে। এগুলি জেল, ক্রিম, ট্যাবলেট, স্পঞ্জ বিভিন্ন রূপে উপলব্ধ। যৌন মিলনের এক ঘন্টা আগে এটিকে যোনিতে দিয়ে রাখতে হবে এবং সহবাসের পরে প্রায় ছয় থেকে আট ঘন্টা পর পর্যন্ত রেখে দেওয়া উচিত। এটি অন্যান্য গর্ভনিরোধক যেমন সার্ভিকাল ক্যাপ বা ডায়াফ্রামের সাথেও ব্যবহৃত হয়। এই জন্ম নিয়ন্ত্রণ পদ্ধতিটি ব্যবহার করার আগে ডাক্তারের সাথে অবশ্যই পরামর্শ করে নেবেন । এটি ওষুধের দোকানে পাওয়া যায়।\nএটি একটি লুব্রিকেটেড, নরম, পলিউরেথন জাতীয় যা শুক্রাণুকে মহিলারদের দেহে প্রবেশ করতে বাধা দেয়। এটি জন্ম নিয়ন্ত্রণের ক্ষেত্রে ঠিক যেমন কোনও পুরুষ কন্ডোম\nকাজ করে, সে ভাবেই কাজ করে । এটি 95% কার্যকর যখন সঠিকভাবে ব্যবহৃত হয়।\nএকটি মহিলা কনডম একটি লুব্রিক্যান্ট দিয়ে প্যাক করা হয় এবং বেশিরভাগ ওষুধের দোকানে পাওয়া যায়। এটি সার্ভিক্সকে ঢাকা দিয়ে যোনির মধ্যে পড়তে হয়। একটি কন্ডোম\nকেবল একবার ব্যবহার করা উচিত।\nএটি নরম, পাতলা সিলিকন দিয়ে তৈরী ত্রিকোণাকৃতি কাপ (2)। এটি জরায়ুতে শুক্রাণুকে প্রবেশ করতে দেয় না নিষেকের জন্য। এটি প্রায় 92 থেকে 96% কার্যকর যখন সঠিকভাবে ব্যবহৃত হয়। এটি বিভিন্ন আকারে উপলব্ধ এবং যখন আপনি যৌন মিলনে আবদ্ধ হবেন তখন ব্যবহার করা উচিত এবং সহবাসের ছয় বা তার থেকে বেশি সময় রাখতে হয়। তবে তিরিশ ঘন্টার বেশি রেখে দেবেন না।\nএটি স্থায়ী জন্ম নিয়ন্ত্রণের পরিমাপ, যার ফলে ভবিষ্যতে সন্তান হওয়ার কোনও সম্ভাবনা থাকে না। পদ্ধতিটি একজন ডাক্তার দ্বারা সম্পাদিত হয়। তাই এটির জন্য একজন ডাক্তারের পরামর্শ প্রয়োজন।এই পদ্ধতি (ভ্যাসেকটমি এবং টিউবাল লিগেশন) অত্যন্ত কার্যকর এবং স্থায়ী।\nএটি একটি ছোট, টি-আকৃতির তামার সরঞ্জাম যা জরায়ুতে স্থাপন করা হয় । পদ্ধতিটি একজন ডাক্তার দ্বারা সম্পাদিত হয়। এটি দীর্ঘমেয়াদী গর্ভনিরোধ পদ্ধতি হিসাবে কাজ করে (2)।\nএটি সর্বোচ্চ 10 বছর পর্যন্ত রাখা যেতে পারে, তারপরে এটি পরিবর্তন করা উচিত।\nএটি শুক্রাণু ডিম্বাণুর মিলনে বাধা দেয় এবং জরায়ুর আস্তরণের পরিবর্তন করে যাতে নিষিক্ত ডিমগুলি নিজেকে সংযুক্ত না করে নিষেকে। এটি করার পর কোনও পার্শ্ব প্রতিক্রিয়া হলে অবশ্যই ডাক্তারকে জানান।\nক্যালেন্ডার রিতিম মেথড\nএই পদ্ধতিটি আপনার গত ছয় থেকে 12 মাসের ঋতুচক্রের রেকর্ড থেকে সর্বাধিক ফার্টাইল সময়ের অনুমানের উপর ভিত্তিতে করা হয়। ডাব্লুএইচও (WHO)-র মতে, আপনি যদি আপনার সবচেয়ে দীর্ঘ চক্রের দৈর্ঘ্য থেকে 18 দিন এবং আপনার দীর্ঘতম চক্রের দৈর্ঘ্য থেকে 11 দিন বাদ দেন তবে আপনার ফার্টাইল সময়ের অনুমান করে নিতে পারবেন (3)। তাই এই সময়ের মধ্যে অনিরাপদ সহবাস এড়াতে চেষ্টা করা উচিত।\nবেসাল বডি টেম্পারেটার মেথড\nএই পদ্ধতিটি ডিম তৈরী হওয়ার পরে যে তাপমাত্রার সৃষ্টি হয় তা প্রজেস্টেরনের মাত্রা বৃদ্ধির কারণে পরিবর্তিত তাপমাত্রার পরিবর্তনের ভিত্তিতে তৈরি হয়। সাধারণত, তাপমাত্রা বৃদ্ধি পরিলক্ষিত হওয়ার পরে তৃতীয় দিন থেকে বন্ধ্যাত্বকাল শুরু হয়। তাপমাত্রা পরিমাপ করার সময়, এটি প্রতিদিন একই সময়ে রেকর্ড করুন। ডাব্লুএইচওর(WHO) পরামর্শ দেয় যে দম্পতিরা এই পদ্ধতিটি অনুশীলন করেন তাদের শরীরের তাপমাত্রা বৃদ্ধির তৃতীয় দিন অবধি যৌন মিলন এড়িয়ে যেতে হবে।\nমিউকাস ইন্সপেকশন মেথড\nসাধারণত মহিলাদের ঋতুস্রাবের ঠিক পরে চটচটে শ্লেষ্মা স্রাব বেরোতে থাকে যোনি\nথেকে। এই দিনটিকে মূল দিন হিসেবে ধরা হয়। এই দিনগুলিতে যৌন মিলন না করাই\nএই পদ্ধতিটি বেসাল বডি টেম্পারেটার মেথড এবং মিউকাস ইন্সপেকশন মেথডের সংমিশ্রণ। দুটি পদ্ধতি মানার পাশাপাশি স্তনের কোমলতা, পেটে ব্যথা ইত্যাদির মতো অন্যান্য শারীরিক পরিবর্তনগুলিও নজর রাখতে হবে। এই পদ্ধতিতে তাপমাত্রা বাড়ার তৃতীয় দিন এবং তৃতীয়, চতুর্থ দিন পর্যন্ত চটচটে শ্লেষ্মা স্রাব বেরোতে পারে সেদিন থেকেই যৌন মিলন এড়ানো উচিত।\nওভুলেশন ইন্ডিকেটিং টেস্টিং কিট\nডিম্বস্ফোটনের কিটগুলি লুটেইনাইজিং হরমোন (এলএইচ) সনাক্তকরণের ভিত্তিতে হয় যা ডিম্বস্ফোটনের এক বা দুই দিন আগে বৃদ্ধি পায়। তা দেখে বোঝা যায় যে দম্পতিকে ঠিক কখন যৌন মিলন এড়াতে হবে।\nএই পদ্ধতিতে সহবাসের ক্ষেত্রে পুরুষটির বীর্যপাতের সময় বীর্যটি যাতে যোনিতে পৌঁছাতে দেয় না , একেই উইথড্রল মেথড বলে (4) ।\nএই পদ্ধতিটি নতুন মায়েদের জন্য। এই পদ্ধতিটি কার্যকর হতে পারে যদি মা ছয় মাস ধরে শিশুকে কেবলমাত্র বুকের দুধ খাওয়ান এবং সেই সময়ের মধ্যে ঋতুচক্র না হয় (4) ।\nএই পদ্ধতিতে পুরোপুরিভাবে যৌন সঙ্গম থেকে বিরত থাকতে বলা হয়। যতদিন পর্যন্ত আপনি প্রেগন্যান্ট হতে চান না, ততদিন পর্যন্ত। তবে এই নিয়ে নিজের সঙ্গীর সঙ্গে খোলাখুলি ভাবে কথা বলে নেবেন।\nকিছু কিছু ফল ও শাক-সবজি আছে প্রেগন্যান্সি রোধে সাহায্য করে । নিচে সেগুলি উল্লেখ করা হল (5), (6)।\nবুনো গাজরের বীজ নিষেক প্রতিরোধ করে\nরাঙালু গর্ভনিরোধক হিসাবে কাজ করে বলে মনে করা হয়\nস্মার্টউইডের (পলিগনাম হাইড্রোপাইপার) পাতাগুলি রটিন এবং গ্যালিক অ্যাসিড সমৃদ্ধ বলে মনে হয় যা গর্ভাবস্থায় হস্তক্ষেপ করে\nনিম বীর্যরোধক হিসাবে ব্যবহৃত হয়\nক্যাস্টর বিনের বীজকে অ্যান্টি-ফার্টিলিটি ক্রিয়াকলাপ দেখায়\nপুদিনা পাতাগুলিতে স্পার্মাইসাইডের বৈশিষ্ট্য রয়েছে বলে জানা যায়।\nপ্রেগন্যান্সি রোধ করতে চাইলে প্রথমেই ডাক্তারের পরামর্শ নিন, তারপর উপরে উল্লেখিত উপায়গুলি মানবেন।\nঅনেক সময় মহিলারা ভুল ওষুধ খেয়ে নিজেদের শরীরের ক্ষতি করে ফেলেন, তাই আপনার সঙ্গীর সঙ্গে কথা বলুন এ সম্পর্কে।\nএই সব উপায়গুলি মানার পর যদি কোনোরকম শারীকিক সমস্যা হয়, শীঘ্রই ডাক্তারের সঙ্গে যোগাযোগ করুন।\nআই-পিল একটি জরুরী গর্ভনিরোধক ট্যাবলেট বা পিল যা মহিলাদের অবাঞ্ছিত গর্ভধারণ এড়াতে সহায়তা করে। এতে প্রোজেস্টি‌ন হরমোন রয়েছে, যা মাসিক চক্রকে উদ্দীপিত করতে সাহায্য করে। এটি তখনই ব্যবহার করা উচিত যখন কোনো মহিলা যারা সন্দেহ করে যে নিয়মিত জন্মনিয়ন্ত্রণ ব্যর্থ হয়েছে (উদাহরণ, সঙ্গমের সময় কন্ডোম ছিঁড়ে গেলে )। এটি একটি জরুরী গর্ভনিরোধক পিল হলেও এটি দীর্ঘমেয়াদী গর্ভনিরোধের জন্যও নির্ধারিত করা হয় অনেকসময় । যখন এটি একবার ব্যবহার করা হয়, তখন এই পিলটি মুখ দিয়ে জলের সাহায্যে গিলে নিতে হয় অথবা যোনিপথের মাধ্যমে ভিতরে ঢোকানো হয়। দীর্ঘমেয়াদী ব্যবহারের জন্য আপনি যদি এই পিলটি গ্রহণ করার পরিকল্পনা করেন তবে এটি আপনার পক্ষে নিরাপদ কিনা তা নিশ্চিত করতে আপনার ডাক্তারের সাথে পরামর্শ করা উচিত। তবে আপনাকে অবশ্যই যৌনমিলনের ৭২ ঘন্টার মধ্যে এটি গ্রহণ করতে হবে। এই ট্যাবলেট আপনার মাসিক চক্রকে প্রভাবিত করে । এছাড়া এতে বমি বমি ভাব, হালকা মাথা ধরা, ক্লান্তি বা অবসাদ, ডায়রিয়া এবং পেট ব্যথা হতে পারে । যদি আপনি আপনার শিশুকে বুকের দুধ খাওয়ান বা গর্ভবতী বা ডায়াবেটিক হন তাহলে এই পিলটি গ্রহণ করবেন না।\nনানা ধরণের প্রক্রিয়ার কথা জানলেন, আশা করি এবার সঠিক প্রক্রিয়াটি অবলম্বন করতে পারবেন। তবে এইসব প্রক্রিয়া শুরু করার আগে নিজের সঙ্গী ও ডাক্তারের সঙ্গে পরামর্শ করতে কিন্তু ভুলবেন না। নিজের যত্ন নিন ও সুস্থ থাকুন।\n1. Birth Control Methods by CDC\n2. Contraceptive diaphragm or cap by NHS\n3. Natural Family Planning by WHO\n4. Reproductive Health by Office Of Population Affairs\n5. Rising Trends towards Herbal Contraceptives by ResearchGate\n6. Food taboos: their origins and purposes by SpringerLink


হোম লোনের আবেদন প্রক্রিয়া! হোম লোনের আবেদন প্রক্রিয়া! – উদ্যোক্তার খোঁজে\nবাড়ি বানানো কিংবা বাড়ি মেরামতের জন্য আমাদের অনেক টাকা লাগে। অধিকাংশ সময় সেই টাকা হাতের নাগালে থাকে না। ধরা যাক একজনের বাড়ী বানানো কিংবা ফ্ল্যাট কেনার জন্য বিশ লক্ষাধিক টাকার দরকার পড়ে গেল। কি করা যায়? এত টাকা কোথায়? সেই মুহুর্তের জন্য কিছু চট জলদি সমাধান হচ্ছে হোম লোন অর্থাৎ ব্যাংক লোন।\nবাংলাদেশে হোম লোন পাওয়া ততটা সহজ নয় যতটা অন্যান্য দেশে পেয়ে থাকে। তাই সরকারী ব্যাংকের পাশাপাশি বেসরকারী ব্যাংক বৃদ্ধি পেয়ে এই অবস্থার কিছুটা উন্নতি হচ্ছে। ব্যাংকিং সেবার উন্নয়ন হচ্ছে। খুব জরুরী না হলে সরকারী ব্যাংকে কেউ আর যাচ্ছে না। বাড়ি সংক্রান্ত লোন এর ক্ষেত্রে তাই বেসরকারি ব্যাংক এগিয়ে আছে নাগরিক সেবায়। এখানে তাই বেসরকারি ব্যাংকে কিভাবে হোম লোন পাওয়া যাবে সে বিষয়ে বিস্তারিত আলোচনা করার চেষ্টা করছি।\nএকেক ব্যাংকের একেক সীমাবদ্ধতা আছে। এর মাঝে একেক জন আবার একেক ধরনের সেবা নিয়ে এগিয়ে এসেছে। কেউ সময় অথবা সুদের হার কমিয়ে বাড়িয়ে মোটামুটি একটি সুন্দর সাধ্যের কাছাকাছি প্যাকেজ ছেড়েছে বাজারে। একে অবশ্য ব্যাংকার ভাষায় প্রোডাক্ট হিসেবে আখ্যায়িত করা হচ্ছে। একে একে তাই হোম লোন প্রোডাক্ট নিয়ে আলোচনা শুরু করি।\nএইচ এস বি সি ( HSBC )ঃ\nলোনের পরিমান BDT 750,000 – BDT 10,000,000\nসর্বোচ্চ ৭০% মুল্য রেজিস্ট্রেশন খরচ সহ\nরেজিষ্ট্রেশন খরচ সহায়তা\nটাইম প্ল্যান ৫বছর থেকে ২৫বছর\nবাড়ির বয়স ২৫বছরের বেশি হতে পারবে না।\nকারা আবেদন করতে পারবেনঃ\nবয়স ২৩ বছর হতে হবে।\n– বেতনভুক্ত: প্রতিষ্ঠিত কোম্পানীতে ন্যুনতম ২বছের কাজের অভিজ্ঞতা থাকতে হবে।\n– ব্যক্তিগত প্রতিষ্ঠান: দুই বছরের প্রমান সহ দক্ষতা থাকতে হবে।\nন্যুনতম মাসিক আয়:\n– চাকুরিজীবি ৪০০০০টাকা\n– নিজের প্রতিষ্ঠান: ৫০০০০টাকা\nমর্টগেজ এবং অরিজিনাল নামে ডিট\nসম্পত্তির বীমা , প্রাকৃতিক দুর্যোগ অথবা অগ্নি কভারেজসহ\nসাধারন ক্ষমতা প্রদানের নথি (IGPA)\nলোনের জন্য যে কোন ব্রাঞ্ছে অথবা কল সেন্টারে কল করা যেতে পারে। কল সেন্টারঃ 88029660547


আমার বিজয় প্রধানমন্ত্রী শেখ হাসিনার বিজয়\nপ্রকাশিত: ১২:৪৪ অপরাহ্ণ, জানুয়ারি ১৫, ২০২১\nসদ্য নির্বাচিত কুয়াকাটা পৌরসভার মেয়র আনোয়ার হোসেন হাওলাদার বলেছেন – ‘সকল প্রকার অন্যায় ও অনৈতিক কাজ রুখতে কুয়াকাটা পৌরসভা সমূদ্র সৈকত ও পর্যটন এরিয়ার সবকিছু সিসি ক্যামেরার আওতায় আনা হবে’।\nগত ২৮ ডিসেম্বর সমাপ্ত হওয়া কুয়াকাটা পৌর নির্বাচনে ক্ষমতাসীন আওয়ামী লীগের প্রার্থী বারেক মোল্লাকে হারিয়ে স্বতন্ত্রভাবে নির্বাচিত হওয়া মেয়র প্রার্থী (জগ প্রতীক) মো. আনোয়ার হাওলাদার পাবলিক ভয়েসের সাথে একান্ত আলাপে এ কথা বলেন।\nএ সময় তার সাথে সৌজন্য সাক্ষাত করেন পাবলিক ভয়েস টোয়েন্টিফোর ডটকম সম্পাদক ও কুয়াকাটা আলীপুরের বাসিন্দা মুফতী হাবিবুর রহমান মিছবাহ। সাক্ষাতের সময় মেয়রের সাথে একান্ত আলাপ করেন তিনি।\n[নবনির্বাচিত মেয়রকে সৌজন্য উপহার দিচ্ছেন মুফতী হাবিবুর রহমান মিছবাহ।]\nআলাপকালে এখনও মেয়র হিসেবে শপথ না নিলেও নব নির্বাচিত মেয়র কুয়াকাটা পৌরসভা নিয়ে তার নিজস্ব কর্মপরিকল্পনার কথা জানান।\nতিনি বলেন – কুয়াকাটা পর্যটনকে কেন্দ্র করেই এই পৌরসভা। এখানের সাধারণ জনগণ স্বতন্ত্রভাবে আমাকে মেয়র হিসেবে নির্বাচিত করেছেন। আমি চাই কুয়াকাটাকে আন্তর্জাতিক মানের একটি পর্যটন কেন্দ্রে পরিণত করতে। কারণ কুয়াকাটাকে যদি একটি সমৃদ্ধ পর্যটন করতে পারি তাহলে এখানের মানুষদের ভাগ্য অনেক পরিবর্তন হবে। সেজন্য কুয়াকাটায় ব্যবসায়িক বিনিয়োগকারীরা যাতে আসতে পারে এবং বিনিয়োগ করতে পারে সেদিকে তিনি খেয়াল দেবেন বলেও জানান।\n‘নির্বাচনে বিজয়ী হলেন কিভাবে?’ পাবলিক ভয়েসের পক্ষ থেকে এ প্রশ্নের জবাবে তিনি বলেন – ২০১৫ সালে যখন কুয়াকাটা পৌরসভা মেয়র নির্বাচন হয় তখনও আমি প্রতিদ্বন্দ্বী প্রার্থী হিসেবে ছিলাম। তখন নির্বাচনের দিন সকাল সাড়ে আটটার মধ্যেই নির্বাচন শেষ হয়ে গিয়েছিল এবং পৌনে নয়টায় আমি নির্বাচন বর্জন করেছিলাম। সে নির্বাচনের মাধ্যমেই জনাব বারেক মোল্লা মেয়র নির্বাচিত হয়েছিলেন। তবে এ বছর মাননীয় প্রধানমন্ত্রী ইভিএম পদ্ধতিতে নির্বাচন দিয়েছিলেন এবং কুয়াকাটা একটি সুষ্ঠু নির্বাচন হয়েছে। এছাড়াও নিরপেক্ষ নির্বাচন হওয়ার বিষয়ে মাননীয় প্রধানমন্ত্রীর অঙ্গীকার ছিল। সেই সুষ্ঠু ও নিরপেক্ষ নির্বাচন হয়েছে বলেই আজকে জনগণের বিজয় হয়েছে এবং আমি মেয়র প্রার্থী হিসেবে নির্বাচিত হয়েছি।\nতিনি বলেন – আমি মনে করি আমার এ বিজয় মাননীয় প্রধানমন্ত্রী শেখ হাসিনার বিজয় এবং এই নির্বাচনের জন্য আমি মাননীয় প্রধানমন্ত্রীকে আন্তরিকভাবে ধন্যবাদ জানাই।\n‘আগামী ৫ বছরের জন্য উন্নয়ন কাজের কী কী পরিকল্পনা নিয়েছেন’ পাবলিক ভয়েসের এমন প্রশ্নের জবাবে তিনি বলেন – প্রথমত আমি চাই কুয়াকাটার পর্যটন এরিয়াটিকে সৌন্দর্যমণ্ডিত করতে কারণ কুয়াকাটার পর্যটন এরিয়া যদি সৌন্দর্য না করা যায় তাহলে কুয়াকাটাকে মডেল পৌরসভা হিসেবে দাঁড় করানো যাবে না। তাছাড়া এই পর্যটনকে কেন্দ্র করেই কুয়াকাটা পৌরসভা।\n[নবনির্বাচিত মেয়রের সাথে পাবলিক ভয়েস সিনিয়র রিপোর্টার আলমগীর হোসেন।]\n‘কুয়াকাটা পর্যটন এলাকায় কি কি সমস্যা আছে’ জানতে চাইলে তিনি পাবলিক ভয়েসকে বলেন – কুয়াকাটার মধ্যে পর্যটন এলাকায় একটি বিনোদন কেন্দ্র নেই, একটি শহীদ মিনার নেই, একটি কেন্দ্রীয় ঈদগাহ নেই, সমুদ্র সৈকতের সৌন্দর্য পরিপাটি নেই, এছাড়াও কুয়াকাটা সমুদ্র সৈকতের বাহিরে একটি প্রাকৃতিক লেক রয়েছে যেটাকে সংস্কার ও সৌন্দর্যমন্ডিত করা প্রয়োজন। এ ধরনের অনেক কাজই কুয়াকাটায় দরকার যা বলে শেষ করা যাবে না। ইনশাআল্লাহ আমি আমার সাধ্যমত এসব কাজ করে যাব।\n‘কুয়াকাটা বেড়িবাঁধ ও সৈকত এরিয়া রক্ষায় কী কী কাজ করবেন’ জানতে চাইলে তিনি বলেন – ওয়ার্ল্ড ব্যাংকের সহযোগিতায় চায়না কোম্পানি বেড়িবাঁধ রক্ষায় এখন কাজ করে যাচ্ছে তারা যেভাবে কাজটি করছে তাতে আশা করা যায় বেড়িবাঁ রক্ষা হবে তবে কুয়াকাটায় সবচেয়ে বেশি দরকার হলো সী-বিচ তথা সৈকতকে রক্ষা করা। আমি মিডিয়ার মাধ্যমে মাননীয় প্রধানমন্ত্রীর কাছে আবেদন করব কুয়াকাটা সৈকতকে রক্ষা করতে আরো বড় এবং উল্লেখযোগ্য পদক্ষেপ গ্রহণ করার জন্য। কারণ সৈকত বাঁচলেই এখানের উন্নয়ন ও পর্যটন খাতের অধিক লাভ আসবে।\n‘কুয়াকাটা সৈকতের পর্যটনকে ঘিরে অনেক অনৈতিক কাজ হয়, তা রোধে আপনি কোনো ভূমিকা নেবেন কি না’ এমন প্রশ্নের জবাবে তিনি বলেন – আসলে পর্যটন এরিয়াতে অনেক কিছুই সেভাবে নিয়ন্ত্রণ করা যায় না। নারীঘটিত অনৈতিক কাজগুলোর বিষয়ে তিনি বলেন – এখানে যারা আসেন বেশিরভাগই স্বামী-স্ত্রী পরিচয় হোটেলে উঠে থাকেন। যাদেরকে চাইলেও সেভাবে বাধা দেয়া যায় না তাছাড়া পর্যটন এরিয়ার আইন-কানুন কিছুটা ভিন্ন রয়েছে। তবে আমি মেয়র হিসেবে শপথ গ্রহণ করার পর সর্বপ্রথম পুরো কুয়াকাটা এরিয়াকে সিসি ক্যামেরার আওতায় নিয়ে আসবো বলে পরিকল্পনা করেছি। আশা করি পুরো পর্যটন এরিয়া সিসি ক্যামেরার আওতায় এলে এখানের ৮০ পার্সেন্ট অন্যায় অপকর্ম বন্ধ হয়ে যাবে। এছাড়াও আইনশৃঙ্খলা বাহিনীর সহযোগিতায় অন্যান্য আরো সতর্কতামূলক পদক্ষেপ আমি গ্রহণ করবো।\n‘এক সময় জাতীয় পার্টি থেকে সংসদ নির্বাচন করা, এরপর আওয়ামী লীগে যোগ দেওয়ার ঘোষণা দেওয়া ও সর্বশেষ স্বতন্ত্রভাবে মেয়র নির্বাচন করে জয়ী হয়ে আসা’ নিয়ে পাবলিক ভয়েসের এক প্রশ্নের জবাবে তিনি বলেন – আমার জীবনে জাতীয় পার্টিতেই আমি বেশি সময় পার করেছি। তবে ৯৬ সাল থেকে জাতীয় পার্টি কিন্তু আওয়ামী লীগেরই জোট দল হিসেবে আছে। সে হিসেবে ৯৬ সাল থেকে আমিও নৌকা মার্কাতেই ভোট দিয়ে আসছি। আমার ভোটেও সরকার গঠন হয়েছে। আমি জাতীয় পার্টি থেকে সংসদ নির্বাচনও করেছি। তবে ব্যক্তির চেয়ে দল বড়, দলের চেয়ে দেশ বড়। সে হিসেবে এ সময়ে মাননীয় প্রধানমন্ত্রী দক্ষিণবঙ্গের জন্য যেসব কাজ করতেছেন তাতে আমি আওয়ামী লীগের এ উন্নয়নধারা দেখে আওয়ামী লীগে যোগ দিয়েছিলাম। কিন্তু আওয়ামী লীগ আমাকে পদ-পজিশন দেয়নি। আমার প্রতিপক্ষ মেয়র প্রার্থী আ. বারেক মোল্লা সাহেব আমাকে আওয়ামী লীগে সেভাবে গুরুত্ব দেননি। তিনি চিন্তা করেছেন যে, জনগনের কাছে আমার যেহেতু গ্রহণযোগ্যতা আছে তাই আমাকে কোনো পদ পদবিতে রাখা যাবে না। তাহলে তিনি মেয়র মনোনয়ন পাবেন না এবং মেয়র হতে পারবেন না। বিষয়টি অনেকটাই তার ব্যক্তিগত ক্ষোভ হিসেবে ছিল। তাই আমি আওয়ামী লীগে থাকতে পারিনি। তবে স্বতন্ত্রভাবে মেয়র নির্বাচন করে বিজয়ী হয়ে এসেছি।\n‘আবার কী আওয়ামী লীগে যোগ দেবেন কি না’ এমন প্রশ্নের জবাবে তিনি বলেন – জাতীয় পার্টি আওয়ামী লীগের অংশীদার একটি দল, আওয়ামী লীগ দেশের জন্য অনেক ভালো কাজ করেছে এটা অস্বীকার করার কিছু নাই। তবে আমি যেহেতু স্বতন্ত্রভাবে নির্বাচন করেছি বা অনেকটাই বিরোধীদল হয়ে নির্বাচন করেছি তাই দল (আওয়ামী লীগ) আমাকে নেবে কি নেবে না সেটা দলের সিদ্ধান্ত। তবে আমি আওয়ামী লীগের পক্ষে কাজ করে যাচ্ছি এবং করে যাবো।\nপ্রসঙ্গত : গত ২৮ ডিসেম্বর অনুষ্ঠিত পটুয়াখালীর কুয়াকাটা পৌরসভা নির্বাচনে স্বতন্ত্র মেয়র প্রার্থী মো. আনোয়ার হাওলাদার ৩ হাজার ৩৩৩ ভোট পেয়ে বেসরকারিভাবে মেয়র নির্বাচিত হয়েছেন। তাঁর নিকটতম প্রতিদ্বন্ধী ছিলেন আওয়ামী লীগ প্রার্থী এবং বর্তমান মেয়র আবদুল বারেক মোল্লা। তিনি পেয়েছেন ২ হাজার ৬৮৪ ভোট।\nকুয়াকাটা পৌরসভার এটি ছিল দ্বিতীয় নির্বাচন। এ নির্বাচনে মোট ৮ হাজার ১২২ জন ভোটার তাঁদের ভোটাধিকার প্রয়োগ করেন। এর মধ্যে পুরুষ ভোটার ৪ হাজার ১৭৭ জন এবং নারী ভোটার ছিলেন ৩ হাজার ৯৪৫ জন।\nসংবাদ বিন্যাস ও সম্পাদনা : হাছিব আর রহমান। নির্বাহী সম্পাদক : পাবলিক ভয়েস।\nপ্রকাশিত হয়েছে মুফতী সৈয়দ ফয়জুল করীম সংকলিত বই ‘আকিদা : বিভ্রান্তি ও নিরসন’\nঅপেক্ষার প্রহর শেষ হবে কবে শিক্ষার্থীদের?\nকুয়াকাটা সমূদ্র সৈকত\nহিজাব বিরোধিতা নয়; ঢাবির খরচে টিএসসিতে সীরাত মাহফিলের দাবি\nহেফাজতের ঢাকা মহানগরীর পূর্ণাঙ্গ কমিটি তালিকা\nশীঘ্রই উচ্চশিক্ষায় বিদেশ পড়াশোনার সুযোগ পাবে ক‌ওমী শিক্ষার্থীরা : আবু রেজা নদভী


১৬ নভেম্বর ২০১৮, ১১:৩৮\nআপডেট: ০১ ডিসেম্বর ২০১৮, ১২:১৯\nএক-এগারোর সময় আলোচিত ছিলেন মাসুদ উদ্দিন\nআ.লীগের মনোনয়ন ফরম কিনে জমা দিয়েছিলেন\nপরে আ.লীগের পরামর্শে জাতীয় পার্টিতে যোগ দেন\nরাতারাতি জাপার সভাপতিমণ্ডলীর সদস্য পদ পান\nফেনী-৩–এ মাসুদ উদ্দিনের মনোনয়ন প্রায় নিশ্চিত\nএকাদশ জাতীয় সংসদ নির্বাচনে ফেনী-৩ আসন (সোনাগাজী-দাগনভূঞা) থেকে আওয়ামী লীগের প্রার্থী হতে মনোনয়ন ফরম নিয়েছিলেন লেফটেন্যান্ট জেনারেল (অব.) মাসুদ উদ্দিন চৌধুরী। এর পাঁচ দিনের মাথায় গত বুধবার তিনি জাতীয় পার্টির (জাপা) মনোনয়ন ফরম কিনেছেন। এর পরদিনই জাতীয় পার্টির সভাপতিমণ্ডলীর সদস্য হয়েছেন এক-এগারোর সময় আলোচিত সাবেক এই সেনা কর্মকর্তা।\nঢাকায় জাতীয় পার্টির উচ্চপর্যায়ের একটি সূত্র প্রথম আলোকে জানায়, ফেনী-৩ আসনে মাসুদ উদ্দিন চৌধুরীর মনোনয়নপ্রাপ্তি অনেকটা নিশ্চিত। এর আগে তিনি আওয়ামী লীগের মনোনয়ন চেয়ে দলটির ফরম কিনে জমাও দিয়েছিলেন। পরে আওয়ামী লীগের উচ্চপর্যায়ের পরামর্শ অনুযায়ী জাতীয় পার্টিতে যোগ দেন এবং রাতারাতি দলটির নীতিনির্ধারণী পর্ষদ সভাপতিমণ্ডলীর সদস্য পদ পান।\nগতকাল জাতীয় পার্টির এক সংবাদ বিজ্ঞপ্তিতে বলা হয়, দলীয় প্রধান এইচ এম এরশাদ গতকালই মাসুদ উদ্দিন চৌধুরী জাতীয় পার্টির সভাপতিমণ্ডলীর সদস্য হিসেবে নিয়োগ দিয়েছেন। একই সঙ্গে তিনি এরশাদের প্রতিরক্ষাবিষয়ক উপদেষ্টার দায়িত্ব পালন করবেন।\nএই বিষয়ে জানতে চাইলে মাসুদ উদ্দিন চৌধুরী জাতীয় পার্টি থেকে মনোনয়ন ফরম সংগ্রহ, দলটির পদপ্রাপ্তির সত্যতা নিশ্চিত করেন। তিনি বলেন, এলাকার উন্নয়ন ও দেশের মানুষের জন্য কাজ করাই মূল উদ্দেশ্য।\n২০০৭ সালে এক-এগারোর সময় আলোচিত এই সেনা কর্মকর্তা বর্তমানে অবসরে আছেন। তাঁর পৈতৃক বাড়ি ফেনীর সোনাগাজী উপজেলা মতিগঞ্জ ইউনিয়নের সুলাখালী গ্রামে।\nমাসুদ উদ্দিন চৌধুরী ২০০৭ সালে সেনাবাহিনীর নবম ডিভিশনের জিওসির দায়িত্বে ছিলেন। তিনি এক-এগারোর পট পরিবর্তনে অন্যতম প্রধান ভূমিকায় ছিলেন। তখন তিনি গুরুতর অপরাধ দমন-সংক্রান্ত জাতীয় সমন্বয় কমিটির সমন্বয়ক হন এবং পদোন্নতি পেয়ে লে. জেনারেল হন। এই কমিটির অধীনেই দুর্নীতিবিরোধী অভিযান পরিচালিত হয়। ২০০৮ সালে মাসুদ উদ্দিন অস্ট্রেলিয়ায় বাংলাদেশের হাইকমিশনার নিযুক্ত হন। এরপর আওয়ামী লীগ সরকার তিন দফায় তাঁর চাকরির মেয়াদ বৃদ্ধি করে। অবসরগ্রহণের পর তিনি ঢাকায় রেস্তোঁরাসহ একাধিক ব্যবসায় যুক্ত হন।\nঢাকায় সরকারি দলের উচ্চপর্যায়ের একটি সূত্র জানায়, শেষ মুহূর্তে নীতিনির্ধারকদের মনে হয়েছে, এক-এগারোর এই সেনা কর্মকর্তাকে আওয়ামী লীগ থেকে মনোনয়ন দেওয়া হলে এ নিয়ে সমালোচনার মুখে পড়বে দল। তা ছাড়া আওয়ামী লীগের মনোনয়ন ফরমেও এক-এগারোর সময়ের ভূমিকা সম্পর্কে জানতে চেয়ে একটি ঘর রাখা হয়েছে। এই অবস্থায় আওয়ামী লীগের মিত্র জাতীয় পার্টি থেকে তাঁকে মনোনয়ন চাওয়ার পরামর্শ দেওয়া হয়।\nআওয়ামী লীগ সূত্র জানায়, গত নির্বাচনেও ফেনী-৩ আসনটি জাতীয় পার্টিকে ছেড়ে দিয়েছিল। আওয়ামী লীগ কাউকে প্রার্থী করেনি। যদিও ওই নির্বাচনে জিতেছিলেন স্বতন্ত্র প্রার্থী আওয়ামী লীগের রহিমউল্লাহ। এবারও এই আসন জাতীয় পার্টিকে ছেড়ে দেওয়ার চিন্তাভাবনা আছে।\nযদিও এই আসনের মনোনয়ন পেতে বর্তমান সাংসদ রহিমউল্লাহ, যুবলীগের কেন্দ্রীয় নেতা আবুল বাশার, অভিনয়শিল্পী শমী কায়সার, রোকেয়া প্রাচীসহ ১৫ জন আওয়ামী লীগের মনোনয়ন ফরম কিনেছেন। অন্যদিকে বিএনপির প্রার্থী হতে ইচ্ছুক দলের ভাইস চেয়ারম্যান আবদুল আউয়াল মিন্টু, ব্রিগেডিয়ার জেনারেল (অব.) নাসিরউদ্দিন আহমেদ ও যুক্তরাষ্ট্রপ্রবাসী সোলায়মান ভূঁইয়াসহ ১৯ জন দলটির মনোনয়ন ফরম কিনেছেন।\nএকাদশ সংসদ নির্বাচন জাতীয় পার্টি আওয়ামী লীগ নির্বাচন\nনির্বাচনে সংখ্যালঘুরা শঙ্কিত: হিন্দু বৌদ্ধ খ্রিষ্টান ঐক্য পরিষদ


শিশুর শরীরে কতদিন বেঁচে থাকে করোনাভাইরাস? - মনের খবর\nHome করোনায় মনের সুরক্ষা শিশুর শরীরে কতদিন বেঁচে থাকে করোনাভাইরাস?\nশিশুর শরীরে কতদিন বেঁচে থাকে করোনাভাইরাস?\nবিশ্বের বিভিন্ন দেশে লকডাউনের বিধিনিষেধের মাঝেই আবার খুলছে কিন্ডারগার্টেন ও অন্যান্য স্কুল। কিন্তু যুক্তরাষ্ট্রের সাম্প্রতিক একটি গবেষণায় দাবি করা হয়েছে, শিশুদের শরীরে বেশ কয়েক সপ্তাহ ধরে সক্রিয় থাকে করোনাভাইরাস। শুধু তাই নয়, সেই ভাইরাসের সংক্রমণ-ক্ষমতা থাকে খুব বেশি। ফলে, দেশে দেশে স্কুল খুলে যাওয়া নিয়ে বিভিন্ন মহলে উদ্বেগ সৃষ্টি হয়েছে। জার্মান সংবাদমাধ্যম ডয়চে ভেলে’র এক প্রতিবেদনে এসব তথ্য উঠে এসেছে।\nওয়াশিংটনের চিলড্রেনস ন্যাশনাল হসপিটালের ডাক্তারদের পর্যবেক্ষণ বলছে, কোনও ধরনের লক্ষণ ছাড়াই শিশুদের শরীরে বেঁচে থাকছে করোনাভাইরাস। অন্যদিকে, শিশুদের থেকে সংক্রমণ ছড়ানোর আশঙ্কাও বেশি হয়ে উঠছে বলে জানিয়েছেন বোস্টনের একদল গবেষক।\nদক্ষিণ কোরিয়ার বাইশটি হাসপাতালের মোট ৯১জন শিশুর তথ্যের ওপর ভিত্তি করে এই গবেষণাটি করেছেন দুই মার্কিন গবেষক রবের্টা ডেবিয়াসি ও মেগান ডিলানি। দেখা গেছে, শিশুদের শরীরে সক্রিয় ভাইরাস থাকতে পারে তিন দিন থেকে তিন সপ্তাহ পর্যন্ত।\nপাশাপাশি, বোস্টনের গবেষকরা বলছেন, শিশুদের শরীর থেকে পাওয়া করোনাভাইরাসের নমুনায় রয়েছে প্রাপ্তবয়স্কদের তুলনায় বেশি ‘ভাইরাল লোড’ বা সংক্রমণ-ক্ষমতা। এই গবেষণার জন্য ৪৯জন শিশু-কিশোরের নমুনা নেওয়া হয়।\nকরোনা সংক্রমণের বর্তমান পরিস্থিতিতে শিশুদের ভূমিকা কতটুকু, সে বিষয়ে আলোকপাত করছে এই দুই গবেষণা। এটি স্পষ্ট যে, তাদের থেকে সংক্রমণ ছড়ানোর আশঙ্কা প্রবল। এছাড়া, শিশুদের মধ্যে সেভাবে কোনও লক্ষণ দেখা না যাওয়ায় সংক্রমণ শনাক্ত করা কঠিন হয়ে পড়ছে।\nকিন্তু তার মানে এই নয় যে, সব শিশুই ‘সুপারস্প্রেডার’। বরং পরিসংখ্যান বলছে, প্রাপ্তবয়স্করাও একই হারে সংক্রমণ ছড়াতে পারেন।\nজার্মানিসহ বেশ কিছু দেশে গ্রীষ্মকালীন ছুটির শেষে লক্ষণীয়ভাবে বেড়েছে সংক্রমণ। এর মধ্যেই, একে একে খুলতে শুরু করেছে বিভিন্ন কিন্ডারগার্টেন, স্কুল ও অন্যান্য গণ শিক্ষা প্রতিষ্ঠান।\nবাধ্যতামূলকভাবে মাস্ক পরা, দূরত্ব বজায় রাখা ও অন্যান্য পরিচ্ছন্নতার নিয়ম জারি করা হচ্ছে সংক্রমণ নিয়ন্ত্রণে রাখতে। নতুন করে আলোচিত হচ্ছে স্কুল খোলার সিদ্ধান্ত। আলোচিত হচ্ছে করোনার লক্ষণহীন শিক্ষার্থী ও শিক্ষকদের মধ্যে করোনা পরীক্ষা করার যৌক্তিকতাও।\nPrevious articleথেরাপি কি আমার পারিবারিক দ্বন্দ্ব মেটাতে সাহায্য করতে পারে?\nNext articleযৌন অক্ষমতা শারীরিক নাকি মানসিক বুঝবেন যেভাবে


বিশেষ পুজো আয়োজিত হল মুখ্যমন্ত্রীর বাড়িতে! পুজোর দায়িত্বে রয়েছেন জগন্নাথ দ্বৈতাপতি | Bongnews24X7.Com | Latest Bengali News - বাংলা খবর - Bangla News\nপ্রথম পাতা কলকাতা বিশেষ পুজো আয়োজিত হল মুখ্যমন্ত্রীর বাড়িতে! পুজোর দায়িত্বে রয়েছেন জগন্নাথ দ্বৈতাপতি\nবিশেষ পুজো আয়োজিত হল মুখ্যমন্ত্রীর বাড়িতে! পুজোর দায়িত্বে রয়েছেন জগন্নাথ দ্বৈতাপতি\n26 February, 2021, 1:51 PM\nবিশেষ পুজো আয়োজিত হল মুখ্যমন্ত্রীর বাড়িতে! পুজোর দায়িত্বে রয়েছেন জগন্নাথ দ্বৈতাপতি / ছবি সৌজন্যেঃ Screengrab from Facebook Video Posted By @MamataBanerjeeOfficial\nবংনিউজ২৪x৭ ডেস্কঃ রাজ্যের দৌড়গোড়ায় ২০২১ এর বিধানসভা ভোট। রাজ্যের শাসক দলে কে আধিপত্ত বিস্তার করবে তা নিয়ে চলছে রাজনৈতিক বিরোধ। রাজনৈতিক দলগুলি তাঁদের অবস্থান পাকাপক্ত করতে আসরে নেমে পড়েছে। আর তারই মাঝে আজ মুখ্যমন্ত্রীর বাড়ির কনফারেন্স হল -এ আয়োজিত হয়েছে এক পুজো-যজ্ঞের। এই পুজোর দায়িত্বে রয়েছেন জগন্নাথ মন্দিরের সেবায়েত জগন্নাথ দ্বৈতাপতি।\nপ্রসঙ্গত মুখ্যমন্ত্রী মমতা ব্যানার্জি মা কালীর পূজা করেন তা আমরা সকলেই জানি। তবে আজ সকাল থেকেই তাঁর বাড়ির কনফারেন্স হল -এ ঘট পেতে পুজো ও যজ্ঞ শুরু হয়েছে। উপস্থিত রয়েছেন অভিষেক ব্যানার্জি ও মুখ্যমন্ত্রী মমতা ব্যানার্জির ভাই বাবুন ব্যানার্জি। তবে কী কারণে পুজো রাখা হয়েছে তা জানা যায়নি। তবে পুজোর লাইভ ভিডিও আপলোড হয়েছে মুখ্যমন্ত্রীর ফেসবুক অফিসিয়াল পেজ থেকে।\nঅন্যদিকে অপেক্ষার অবসান ঘটিয়ে আজই ঘোষণা হতে চলেছে নির্বাচনের নির্ঘণ্ট, জানা যাচ্ছে নির্বাচন কমিশন সূত্রে। পশ্চিমবঙ্গ সহ চার রাজ্য ও এক কেন্দ্র শাসিত অঞ্চলের নির্বাচনের দিন ঘোষণা করবে নির্বাচন কমিশন। জানা গেছে ৭-৯ দফায় ভোট হওয়ার সম্ভাবনা রয়েছে পশ্চিমবঙ্গে। চলছে তৃণমূল-বিজেপি বিরোধ। যেকোন সভায় দুই দলের নেতারা একে অপরকে ক্রমাগত আক্রমণ করে চলেছেন। শেষ পর্যন্ত কে হাসবে শেষ হাসি তা দেখার জন্য অপেক্ষায় রাজনৈতিক মহল সহ জনগন। বিধানসভার ভোটের ফলাফলেই জানা যাবে কে হবে বাংলার শাসক।


পেঁয়াজের দাম নিয়ন্ত্রণে যদুবাবুর বাজার পরিদর্শনে মুখ্যমন্ত্রী\nসরকারের টাস্ক ফোর্স এনফোর্সমেন্ট ব্রাঞ্চের পাশাপাশি এবার রাজ্যের বাজারগুলিতে নজরদারি চালাতে নামলেন মুখ্যমন্ত্রী মমতা বন্দ্যোপাধ্যায়। সোমবার সকালে তিনি নিজেই আচমকা পরিদর্শনে গেলেন ভবানীপুরের যদুবাবুর বাজারে। কথা বলেন খুচরো ও পাইকারি ব্যবসায়ীদের সঙ্গে। পেঁয়াজের দাম শুনে ক্ষোভ ব্যক্ত করার পাশাপাশি দাম কমানোর নির্দেশও দেন।\nএ দিন সকালে সরকারি কর্মসূচিতে কালীঘাটের বাড়ি থেকে পশ্চিম মেদিনীপুরের খড়্গপুরের উদ্দেশে রওনা দেন মুখ্যমন্ত্রী। যাওয়ার পথেই আচমকা তিনি পৌঁছে যান তাঁর বাড়ির কাছে ভবানীপুরের যদুবাবুর বাজারে। সেখানকার ব্যবসায়ীদের কাছে জানতে চান, পেঁয়াজ-সহ অন্যান্য আনাজপাতির দাম। দাম শুনেই ক্ষোভে ফেটে পড়েন মুখ্যমন্ত্রী। প্রত্যক্ষদর্শীরা জানিয়েছেন, মুখ্যমন্ত্রী এক মহিলা সব্জি বিক্রেতার কাছে পেঁয়াজ কত টাকায় বিক্রি করছেন জানতে চান। তিনি এক কেজি পেঁয়াজ ১৪০ টাকায় বিক্রি করছেন শুনে মুখ্যমন্ত্রী তাঁকে প্রশ্ন করেন, ‘কত টাকায় আপনারা পেঁয়াজ কিনছেন? হঠাৎ করে দাম বেড়ে গেল, না কি কেউ ইচ্ছা করে দাম বাড়াচ্ছে?’ তখন ওই মহিলা বিক্রেতা তাঁকে এক পাইকারি ব্যবসাদারের নাম বলেন। এরপর ওই মহিলার পাশের দোকানে গিয়েও মুখ্যমন্ত্রী পেঁয়াজ-আলুর দাম জানতে চান। ওই ব্যবসায়ী এক কেজি পেঁয়াজ ১৪০ টাকা আর আলু ২২ টাকায় বিক্রি করছেন বলে মুখ্যমন্ত্রীকে জানান। মমতা পাল্টা তাঁর কাছে জানতে চান, ‘সুফল বাংলার গাড়ি আসে না?’ এই প্রশ্নের জবাব ওই ব্যবসায়ী স্পষ্ট ভাবে দিতে পারেন নি।। এরপর মমতা বাজারের ভেতরে গিয়ে এক পাইকারি ব্যবসায়ীর খোঁজ করেন। তবে তাঁকে পাওয়া যায়নি। আরেক ব্যবসায়ীকে মুখ্যমন্ত্রী বলেন, ‘কত টাকায় আপনারা পেঁয়াজ কিনছেন? আমরা যদি ৫৯ টাকায় পেঁয়াজ বিক্রি করতে পারি, তা হলে আপনাদেরও কম দামে বিক্রি করতে হবে। ১০০ টাকার নীচে পেঁয়াজের দাম করতেই হবে’ এই নির্দেশ দিয়ে মুখ্যমন্ত্রী বাজার ছেড়ে বেড়িয়ে যান।\n9th December, 2019 05:31 pm


আবাসিক হোটেলে ফের রমরমা দেহ ব্যবসা! - Prothombarta.news - Prothombarta.news\nআবাসিক হোটেলে ফের রমরমা দেহ ব্যবসা!\nপ্রথমবার্তা, প্রতিবেদক: মেট্রোপলিটন পুলিশের তৎকালীন কমিশনার এসএম রুহুল আমিনের নানামুখী তৎপরতায় আবাসিক হোটেলগুলোতে পতিতাবৃত্তি অনেকাংশে কমিয়ে আনা সম্ভব হলেও এই কর্মকর্তার বদলির পরে ফের শুরু হয়ে গেছে পতিতাবৃত্তি।\nএখন প্রতিনিয়ত হোটেলগুলোতে রমরমা দেহব্যবসার খবর শোনা যাচ্ছে। গুঞ্জন ছড়িয়ে পড়েছে তৎকালীন কমিশনারের বদলি কার্যকর হওয়ার কয়েকদিনের মাথায় বরিশাল মেট্রোপলিটন কোতয়ালি থানার ওসি (তদন্ত) আসাদুজ্জামানের সাথে হোটেল মালিকদের সমঝোতা হয়েছে। মুলত এরপর থেকেই বেশ কয়েকটি হোটেলে পুরোদমে শুরু হয় দেহব্যবসা।\nপ্রত্যক্ষদর্শীরা জানায়, তৎকালীন পুলিশ কমিশনার এসএম রুহুল আমিনের বদলি হওয়ায় আবাসিক হোটেল পাড়ায় উল্লাস দেখা যায়। আর এ কারণেই একাধিক অসাধু হোটেল মালিকরা অনেকটা প্রকাশ্যেই শুরু করে দিয়েছে দেহব্যবসা।\nবিশেষ করে নগরীর দক্ষিণ চকবাজার এলাকার হোটেল গালিব, পাতারহাট, পোর্টরোড এলাকার আবসিক হোটেল জোনাকি ও চিল, মহসিন মার্কেট লাগোয়া হোটেল কীর্তনখোলাসহ বেশ কয়েকটি হোটেলেই চলছে হরদমে দেহব্যবসা।\nপাশাপশি এইসব হোটেলে গভীর রাতে মাদক বাণিজ্যের অভিযোগও রয়েছে। সংশ্লিষ্ট থানা পুলিশ বা ডিবি পুলিশ সেখানে হানা দিলেও কয়েকেদিনের মধ্যে মাদক উদ্ধার বা অনৈতিক বাণিজ্যে জড়িতদের গ্রেফতারের উদাহরণ কম রয়েছে। -পূর্ব পশ্চিম\nএমতঅবস্থায় সূত্রের খবর হচ্ছে, গত জুলাই মাসের মাঝামাঝি সময়ে ওসির বদলির পরে বরিশাল কোতয়ালি থানার চলতি দায়িত্বে থাকা ওসি (তদন্ত) আসাদুজ্জামানের সাথে শহরের বেশকয়েটি হোটেল মালিক সাক্ষাত করেন।\nকিন্তু সেখানে কি আলোচনা হয়েছে সেই বিষয়টি নিশ্চিত হওয়া যায়নি। তবে এর পরপরই বেশ কয়েকটি হোটেলে দেহব্যবসার বিষয়টি প্রকাশ্যে আসে। কিন্তু পুলিশের পক্ষ থেকে কোন গ্রীন সিগনাল এসেছে কিনা সে বিষয়টিও খোলসা করছেনা মালিকরা।\nঅবশ্য একাধিক হোটেল মালিকের সাথে আলাপচারিতায় আভাস পাওয়া গেছে ওসি (তদন্ত) আসাদুজ্জামানের মধ্যস্ততাই ভারপ্রাপ্ত কর্মকর্তা নুরুল ইসলামের সাথে সমঝোতা হয়েছে। কিন্তু এই বিষয়টি পুরোই গোপন রাখা হচ্ছে।\nনাম না প্রকাশ শর্তে একটি আবাসিক হোটেলের ম্যানেজার জানিয়েছেন, তৎকালীন ওসির বদলির পরে পাতাহাট ও গালিব হোটেলের মালিক মনির তাদের মালিককেও প্রস্তাব দিয়েছিলেন ওসি আসাদের সাথে সমঝোতায় যেতে আলোচনায় বসার।\nকিন্তু অসামাজিক কার্যকলাপে তাদের সমর্থন নেই সাফ জানিয়ে দেয়া হয়েছিল। যদ্দুর জানা গেছে, এর পরপরই চলতি মাসের শুরুতে পতিতা বাণিজ্য ব্যাপক হারে শুরু হয়।\nসেক্ষেত্রে ধারণা করা হচ্ছে ওসি-তদন্ত আসাদই বিষয়টি সমঝোতায় নিয়ে এসেছেন এবং ওসি নুরুল ইসলামকেও ম্যানেজ করা হয়েছে। এনিয়ে পুলিশের মাঠ পর্যায়ের কর্মকর্তাদে মধ্যে ক্ষোভের সৃষ্টি হয়েছে। মাঠ পর্যায়ের পুলিশ সদস্যরা বলছে, ঊর্ধ্বতন কর্মকর্তারা যদি চুপ থাকতে বলে তাহলে আমাদের কি করার থাকে।\nঅপর একটি সূত্রের জোরালো দাবি, মাস অন্তর থানা পুলিশকে প্রতিটি হোটেল থেকে ১০ হাজার টাকা করে দেওয়ার সন্ধি চুক্তি হয়। এছাড়াও থানা পুলিশের অপরাপর কর্মকর্তাদের প্রতিনিয়তই নির্ধারিত অর্থ নেয়ারও সুযোগ থাকছে।\nএই পুরো সমঝোতায় হোটেল মালিকদের পক্ষে ছিলেন পাতারহাট ও গালিবের হোটেল মালিক মনির হোসেন। তবে এসকল অভিযোগ অস্বীকার করে ওসি নুরুল ইসলাম ও তদন্ত ওসি আসাদুজ্জামান বলেন, আমাদের সাথে হোটেল মালিকদের সাথে কোন ধরনের বৈঠক হয়নি। প্রকাশ্যে দেহব্যবসা চলতে দেখা গেলেও দুই কর্মকর্তাই বলছেন, আবাসিক হোটেলে যদি দেহব্যবসা চলে থাকে তাহলে অবশ্যই ব্যবসায়ীদের গ্রেফতার করা হবে।


‘মরে যাবো! মরে যাবো! আর মাইরেন না’ – বিডি জার্নাল ৩৬৫\nHome/শিক্ষাঙ্গন/‘মরে যাবো! মরে যাবো! আর মাইরেন না’\n‘মরে যাবো! মরে যাবো! আর মাইরেন না’\nকোটা সংস্কার আন্দোলনকারীদের উপর যে হামলা চালানো হয়েছে তার শিকার হয়েছেন বাংলাদেশ সাধারণ ছাত্র অধিকার সংরক্ষণ পরিষদের বিশ্ববিদ্যালয় শাখা যুগ্ম আহ্বায়ক তরিকুল ইসলাম। তাকে হাতুড়ি, লাঠি দিয়ে পিটিয়ে গুরুতর আহত করা হয়।\nবর্তমানে রাজশাহী নগরীর একটি বেসরকারি হাসপাতালে ভর্তি আছেন তিনি। ওইদিনের ঘটনার কথা মনে করে তরিকুল কাঁদতে কাঁদতে বলেন, সেদিন কর্মসূচি অনুযায়ী বিকেলে পতাকা হাতে রাজশাহী বিশ্ববিদ্যালয়ের প্রধান ফটক দিয়ে ক্যাম্পাসে ঢোকার চেষ্টা করি। দেখি প্রধান ফটকের সামনে অনেক পুলিশ। আমার সঙ্গে বেশ কয়েকজন সহপাঠীও ছিল। কিন্তু হঠাৎ হাতুড়ি, লোহার রড, রামদা আর লাঠিসোটা নিয়ে একদল লোক ‘ধর ধর’ বলে আমাদের দিকে তেড়ে আসে। আমরা সামনের দিকে দৌড় দিয়ে তাদের হাত থেকে বাঁচার চেষ্টা। কিন্তু দৌড়াতে গিয়ে রাস্তায় আমার এক সহযোগী পড়ে যায়। তার জন্য থামতেই পেছন থেকে আমার মাথায় লাঠির আঘাত! ফিনকি দিয়ে বেরুচ্ছিল রক্ত! তৎক্ষণাৎ মাটিতে লুটিয়ে পড়ি। চতুর্দিক থেকে আমাকে ঘিরে তারা লাঠি আর হাতুড়ি দিয়ে পেটাচ্ছিল। ‘মরে যাবো! মরে যাবো! আর মাইরেন না’ বলে আর্তনাদ করলেও ওরা থামেনি।\nতিনি অভিযোগ করেন, যারা তার উপর হামলা করেছে তারা সবাই রাবি বিশ্ববিদ্যালয় শাখার ছাত্রলীগ নেতাকর্মী। ওদের মধ্য থেকেই কয়েকজন ‘মারা যাবে’ বলে সতর্ক করে।\nএ ব্যাপারে রাজশাহী বিশ্ববিদ্যালয় শাখা ছাত্রলীগের সাধারণ সম্পাদক ফয়সাল আহমেদ রুনু বলেন, কোটা আন্দোলনের নামে শিবির ক্যাডাররা সেদিন ক্যাম্পাসে অরাজক সৃষ্টি করতে চেয়েছিল। তাই ছাত্রলীগ চেষ্টা করেছে, ক্যাম্পাসে যাতে কোনো অস্থিতিশীল পরিস্থিতি সৃষ্টি না হয়।\nরাজশাহী বিশ্ববিদ্যালয়ের ছাত্র তরিকুলের এক্স-রে রিপোর্টে দেখা যায়, তার ডান পা পুরোপুরি ভেঙে গেছে। এছাড়া মাথায় নয়টি সেলাই দেয়া হয়েছে। তার শারীরিক অবস্থা এখনো ভালো নয়। তাকে রাজশাহী মেডিকেল কলেজ হাসপাতাল থেকে রিলিজ দেয়া হয়েছে।\nবৃহস্পতিবার বিকেল চারটায় তরিকুল ইসলামকে রিলিজ দেয়া হয় বলে তার সহপাঠী মতিউর রহমান জানিয়েছেন। তরিকুলের এখন ঠাঁই হয়েছে নগরীর লক্ষ্মীপুর এলাকার রয়েল নামে একটি বেসরকারি হাসপাতালে।\nPrevious বেনাপোলে ৪ মাদক ব্যবসায়ী আটক\nপরবর্তী পেঁয়াজের সাথে বেড়েছে আলুর দাম


আপডেট: এপ্রিল ৭, ২০২১ ২১:৩৯ পিএম\nতিনি আরও বলেন, ‘আমি কাউকে দেখানোর জন্য সেখানে (মতিঝিলে) যায়নি। আমি ইসলামী মূল্যবোধ থেকে...। যে মোদি বাংলাদেশে আসবে, তাকে লাল গালিচা সংবর্ধনা দেওয়া হবে, লাল গোলাপের শুভেচ্ছা দেওয়া হবে, সেটা দেখতে একজন মুসলমান হিসেবে খারাপ লাগবে।’\nএদিকে রফিকুল ইসলামের বয়স নিয়ে বিতর্ক শুরু হলে এক ওয়াজ মাহফিলে তিনি বলেন, ‘আমি ১৯৯৫ সালে জন্মগ্রহণ করেছি। এখনো আমাকে শিশুবক্তা বানিয়ে রাখবেন কেন? আল্লাহ তাআলা আমাকে বানাইছে। দেখতে এমন লাগে। আমার করার কিছু আছে? এজন্য আমি শুকরিয়া আদায় করি।


By riponbd Last updated মে 19, 2019\nপ্রতিবেদনে বলা হয়, লোকসভার এমপি জর্জ বেকার আসামের এক গ্রিক পরিবারে জন্ম নেয়। বেকার পেশায় অভিনেতা। অসমীয় ভাষার পাশাপাশি অনেক বাংলা এবং হিন্দি ছবিতে অভিনয় করেছেন।\nযাত্রার মঞ্চ এবং টেলিভিশনেও তাকে দেখা গেছে। ২০১৪ সালে রাজনীতির ময়দানে আসেন জর্জ বেকার। লোকসভা ভোটে হাওড়া থেকে লড়াই করলেও জিততে পারেননি। তবে রাষ্ট্রপতির মনোনয়ন পেয়ে তিনি অ্যাংলো ইন্ডিয়ান হিসেবে লোকসভার সদস্য হয়েছেন।\nএই জর্জ বেকারের সঙ্গেই নাকি সম্পর্ক ছিল তসলিমা নাসরিনের। এদের সন্তানই হচ্ছে বর্ধমানের ভাতার থানা এলাকার নারায়ণপুর গ্রামের বাসিন্দা অঙ্কিতা ভট্টাচার্য।\nআমার স্বামীর নাম ইন্দ্রনাথ ভট্টাচার্য। আমার বাবার নাম জর্জ বেকার। মায়ের নাম তসলিমা নাসরিন।’ জন্মের পরে বেশ কয়েক বছর জন্মদাতা বাবা-মা জর্জ বেকার এবং তসলিমা নাসরিনের সঙ্গেই কাটিয়েছিলেন অঙ্কিতা।\nদক্ষিণ ২৪ পরগনা জেলার বেহালায় গৌরী ভট্টাচার্য নামের এক নারীর কাছে বড় হয়েছেন অঙ্কিতা। গৌরী ভট্টাচার্য জর্জ বেকারের স্ত্রী অর্পিতার বোন। গৌরীদেবীর মৃত্যু হয়েছে। তবে তার এই পালিত কন্যা এই সম্পর্কে আগেই জানতেন বলে জানা যায়।\nস্মৃতিচারণের সুবিধার্থে দিয়েছেন কয়েকটি ছবি। একই সঙ্গে তার জন্ম বৃত্তান্ত সম্পর্কে আরও তথ্য-প্রমাণ কোথায় রয়েছে তাও জানিয়েছিলেন। তিনি স্পষ্টই বলেছেন, ‘আমি অঙ্কিতা ভট্টাচার্য।\nসেই সময়ের বেশ কিছু ছবি গৌরীদেবী তাকে দিয়েছে বলে দাবি করেছেন তিনি। একই সঙ্গে সেই ছোটবেলার স্মৃতি আবছা হলেও তার মন থেকে মুছে যায়নি বলেও জানিয়েছেন অঙ্কিতা।\nআরও অনেক ছবি এবং প্রমাণ গৌরীদেবীর দাদা রণজিতের কাছে রয়েছে বলে জানিয়েছেন অঙ্কিতা। গৌরীদেবীর জীবদ্দশায় ভাতারের বাসিন্দা ইন্দ্রনাথ ভট্টাচার্যের সঙ্গে বিয়ে হয় অঙ্কিতার।\nকিন্তু ‘নিজের প্রাপ্য আদায়ের জন্য একপ্রকার বাধ্য হয়েই আর চুপ থাকতে পারলাম না’ বলছেন অঙ্কিতা। মা তথা লেখিকা তসলিমা নাসরিনের যোগাযোগ হয়েছিল? এই বিষয়ে কিছু বলেননি অঙ্কিতা।\nনাগরিকত্ব না থাকলেও বর্তমানে ভারতের জাতীয় রাজধানী দিল্লিতে রয়েছেন তসলিমা নাসরিন। ওই শহরেই অবশ্য রয়েছে ভারতের সংসদ ভবন। দেশটি সংসদ সদস্যরাও ওই শহরেই থাকেন। এর পর প্রশ্ন তো থেকেই যায়।\nখালেদা জিয়ার মুক্তির জন্য জোর আন্দোলন কর্মসূচি চায় ২০ দল\nবিএনপির বিভিন্ন পর্যায়ের নেতারা বলছেন, আইনি প্রক্রিয়ায় খালেদা জিয়ার জামিন সম্ভব নয়। আন্দোলনের মাধ্যমেই তাকে মুক্ত করতে হবে।\nনেতাদের বারবার এমন বক্তব্য দেয়ার পরও আন্দোলন কর্মসূচিতে বিএনপি যাচ্ছে না কেন? এর জবাবে খালেদা জিয়ার আইনজীবী ব্যারিস্টার জমির উদ্দিন সরকার বলেন, বিএনপি একটি গণতান্ত্রিক রাজনৈতিক দল।\nএই দলের পক্ষে আইনি প্রক্রিয়ার বাইরে কিছু করার সুযোগ নেই। আমরা কোনোভাবেই আইনি প্রক্রিয়া লঙ্ঘন করতে পারি না। চেষ্টা করছি, আইনি প্রক্রিয়ার মাধ্যমেই তাকে মুক্ত করতে।\nবিএনপি চেয়ারপার্সন দীর্ঘ ১৫ মাস ধরে কারাবন্দি। গত বছরের ৮ ফেব্রুয়ারি দুর্নীতির মামলায় দন্ডিত হয়ে তিনি কারাবন্দী হন। দলীয় প্রধানের মুক্তির জন্য আইনি পথে হাঁটছে বিএনপি।\nতবে এতে তারা খুব একটা সফল হতে পারছে না। আর খালেদা জিয়ার মুক্তির দাবিতে রাজপথের আন্দোলনও জোরদার হচ্ছে না। দলের নেতারা অনেক সময় আইনি ও আন্দোলন দুটো পথেই অগ্রসর হওয়ার কথা বললেও এখন পর্যন্ত কাক্সিক্ষত ফল পায়নি বিএনপি।\nগত বছর ৩০ ডিসেম্বর একাদশ জাতীয় সংসদ নির্বাচনে খালেদা জিয়াকে ছাড়া অংশ নিয়ে বিএনপির ভরাডুবির পর দলের নেতাকর্মী, সমর্থকদের কাছে চেয়ারপার্সনের মুক্তির দাবি আবার জোরালো হয়।\nতার মুক্তির জন্য বিএনপির সর্বস্তরে আন্দোলন কর্মসূচি ঘোষণার দাবি ওঠে। তবে বিএনপির অধিকাংশ সিনিয়র নেতা মনে করেন, আইনি পথে খালেদা জিয়ার মুক্তি সম্ভব নয়। তারা সে কথা প্রকাশ্যে বলেছেনও।\nএ প্রসঙ্গে আইনজীবী ও বিএনপির ভাইস চেয়ারম্যান খন্দকার মাহবুব হোসেন ইনকিলাবকে বলেন, সরকার চাইলেই কেবল খালেদা জিয়ার মুক্তি সম্ভব।\nবিএনপির চেয়ারপার্সন বেগম খালেদা জিয়ার মুক্তির আন্দোলন নিয়ে কেন্দ্রীয় নেতারা প্রচন্ড চাপে। দলের তৃণমূল নেতারা চান চেয়ারপার্সনের মুক্তির দাবিতে দ্রুত রাজপথে আন্দোলন কর্মসূচি।\nনেতারা বারবার আন্দোলনের আশ্বাস দিলেও এখন পর্যন্ত কোনো কর্মসূচি দিতে পারেননি। এতে তৃণমূলে ক্ষোভ ছড়িয়ে পড়ছে। দলের তৃণমূল নেতাকর্মীদের পাশাপাশি বিএনপির চেয়ারপার্সনের মুক্তির দাবিতে এবার সোচ্চার হয়েছে ২০ দলীয় জোটের শরিক দলগুলো।\nসম্প্রতি ২০ দলীয় জোটের সভায় শরিক দলগুলো বেগম খালেদা জিয়ার মুক্তির জন্য জোর আন্দোলন কর্মসূচি ঘোষণার দাবি জানায়।\nখালেদা জিয়ার মুক্তির দাবিতে বিএনপির নেতারা প্রতীকী অনশন, মানববন্ধন, সেমিনার, বিদেশি কূটনীতিকদের অবহিত করতে বৈঠক করা ছাড়া রাজপথে কোনো আন্দোলন করতে পারেননি কিংবা একটি বিক্ষোভ মিছিল করে সরকারের মনোভাব বোঝারও চেষ্টা করেননি।\nকর্মসূচি শান্তিপূর্ণ না হলে মামলা হবে, এমন ধারণা দলটিকে রাজপথ থেকে দলীয় কার্যালয়ে আবদ্ধ করে ফেলেছে। এ অবস্থায় খালেদা জিয়ার মুক্তি দাবিতে রাজপথে আন্দোলন শুরু করতে চায় ২০ দলীয় জোট।\nএ বিষয়ে ২০ দলীয় জোটের শরিক লিবারেল ডেমোক্র্যাটিক পার্টি- এলডিপির সভাপতি কর্নেল (অব.) ড. অলি আহমেদ বলেন, বিএনপি চেয়ারপার্সন বেগম খালেদা জিয়ার মুক্তি ঠেকাতে বিভিন্নভাবে ষড়যন্ত্র হচ্ছে।\nতার মুক্তির জন্য এলডিপি সারা দেশে জনমত গড়ে তুলবে। আন্দোলনের মাধ্যমে তাকে মুক্ত করতে হবে। এ বিষয়ে জামায়াতের সেক্রেটারি জেনারেল ডা. শফিকুর রহমান বলেন, ২০ দলীয় জোট নেত্রী বেগম খালেদা জিয়া দীর্ঘ দিন ধরে কারাগারে বন্দি আছেন।\nকার্যত গোটা দেশই আজ বন্দি। তাই খালেদা জিয়া এবং বন্দি দেশটাকে মুক্ত করার জন্য সবাইকে একসঙ্গে আন্দোলন সংগ্রাম করতে হবে। তবে বিএনপির স্থায়ী কমিটির সদস্য ব্যারিস্টার জমির উদ্দিন সরকার এ বিষয়ে কিছুটা দ্বিমত পোষণ করেন।\nদুর্নীতি দমন কমিশনের (দুদক) করা রিভিশন আবেদনের রুল যথাযথ ঘোষণা করে হাইকোর্ট খালেদা জিয়ার সাজা বাড়িয়ে দেন। এ ছাড়াও খালেদা জিয়ার নামে আরো ৩২টি মামলা রয়েছে।\nবিএনপির স্থায়ী কমিটির সদস্য গয়েশ্বর চন্দ্র রায় বলেন, সরকারের কাছে কাকুতি-মিনতি করে বেগম জিয়ার মুক্তি আসবে না। রাজপথের আন্দোলন সংগ্রামই বেগম জিয়ার মুক্তির একমাত্র পথ।\nআর আন্দোলন সংগ্রামে রাজপথে নেমে জেল-জুলুমের ভয় করলে চলবে না। আন্দোলন করতে গেলে জেল আসবে, জুলুম আসবে। এসব মোকাবেলা করেই সামনে এগিয়ে যেতে হবে।\nজিয়া অরফানেজ ট্রাস্ট মামলায় গত বছরের ৮ ফেব্রুয়ারি ঢাকার বিশেষ জজ আদালত-৫ খালেদা জিয়াকে পাঁচ বছরের সশ্রম কারাদন্ড ও অর্থদন্ড দেন। পরে ওই বছরের ৩০ অক্টোবর খালেদা জিয়ার সাজা বাড়িয়ে ১০ বছরের কারাদন্ড দেন হাইকোর্ট।\nধর্ষণের দায়ে স্টেডিয়ামে শত মনুষের সামনে দুই যুবককে গুলি করে হত্যা


বঙ্গবন্ধু আন্তর্জাতিক কাবাডির ফাইনালে বাংলাদেশ\nস্পোর্টসমেইল২৪ প্রকাশিত: ০৮:১২ পিএম, ২৯ ডিসেম্বর ২০২১\nবর্ণিল আয়োজনে শুরু হয়েছে ‘আইজিপি কাপ-২০২১ জাতীয় যুব কাবাডি চ্যাম্পিয়নশিপ’। আসরের চূড়ান্ত পর্বে বালক ও বালিকা বিভাগের ১৬টি করে মোট৩২ দল অংশগ্রহণ করছে। বুধবার (২৯ ডিসেম্বর) ঢাকার ঐতিহাসিক পল্টন ময়দানে চূড়ান্ত পর্বের উদ্বোধন করেন পুলিশের মহাপরিদর্শক (আইজিপি) ড. বেনজীর আহমেদ।\nউদ্বোধনী অনুষ্ঠানে বেনজীর আহমেদ বলেন, “আমরা তৃতীয় হতে চাই না, রানার্সআপ হতে চাই না। আমরা চ্যাম্পিয়ন হতে চাই। আগামী বাংলাদেশ তোমাদের, তোমাদের (কাবাডি খেলোয়াড়) মাধ্যমে আমরা ক্রীড়া ক্ষেত্রে মাসল দেখাতে চাই।”\nচ্যাম্পিয়নশিপে আঞ্চলিক পর্বে বালক বিভাগে ৫৮ ও বালিকা বিভাগে ৫১ জেলা দল অংশগ্রহণ করে। অংশগ্রহণকারী দলগুলোকে আট অঞ্চলে ভাগ করে আয়োজিত হয় প্রাথমিকপর্ব।\nবালক বিভাগে ৫৮ জেলার ৪১৭ উপজেলার ৪ হাজার ১৭১ ইউনিয়ন ও বালিকা বিভাগে ৫১ জেলার ৩৯৮ উপজেলার ৩ হাজার ৮৯৭ ইউনিয়ন অংশগ্রহণ করে। বালক বিভাগে মোট ৫০ হাজার ৫২ জন ও বালিকা বিভাগে ৪৬ হাজার ৭৬৪ জন খেলোয়াড় এ প্রতিযোগিতায় অংশগ্রহণ করে।\nবেনজীর আহমেদ বলেন, “৩০ লাখ শহীদের তাজা রক্তের বিনিময়ে আমরা এ ভূখণ্ড পেয়েছি। আমরা স্বাধীনতার ৫০ বছর উদযাপন করছি। মাননীয় প্রধানমন্ত্রী শেখ হাসিনার নেতৃত্বে বাংলাদেশ এখন পৃথিবীর ৩৬তম অর্থনৈতিক শক্তি। কাবাডি ফেডারেশন যে বিশাল আয়োজন করেছেন, তা দেখে আমি বিস্মিত হয়েছি।”\nপ্রাথমিক পর্ব থেকে বাছাইকৃত খেলোয়াড়দের উন্নত প্রশিক্ষণের আওতায় আনা হবে। পর্যায়ক্রমে এ দলকে আসন্ন যুব কাবাডি বিশ্বকাপের জন্য প্রস্তুত করা হবে। ২০১৮ সালে অনুষ্ঠিত আইজিপি কাপ থেকে বাছাই করা খেলোয়াড়দের দীর্ঘমেয়াদী প্রশিক্ষণ দেওয়া হয়েছিল এবং ইরানে যুব বিশ্বকাপে পাঠানো হয়েছিল।\nসেই আসরে ব্রোঞ্জ পাওয়া বাংলাদেশ এবার আরও ভালো করতে চায়। সে লক্ষ্যেই ভারত থেকে দু’জন বিশেষজ্ঞ কোচ আনা হয়েছে। যারা দেশের কাবাডি খেলোয়াড়দের গড়ে তুলছেন।\nকাবাডি ফেডারেশনের সভাপতি ও র‌্যাব মহাপরিচালক চৌধুরী আবদুল্লাহ আল মামুনের সভাপতিত্বে অনুষ্ঠানে বিশেষ অতিথি ছিলেন বাংলাদেশ অলিম্পিক এসোসিয়েশন (বিওএ) মহাসচিব সৈয়দ শাহেদ রেজা।\nআয়োজকদের প্রশংসা করে শাহেদ রেজা বলেন , “কাবাডি আমাদের জাতীয় খেলা। সবসময় বাংলাদেশ অলিম্পিক এসোসিয়েশন (বিওএ) কাবাডির পাশে ছিল, ভবিষ্যতেও থাকবে। আমাদের পরবর্তী আয়োজন হবে যুব গেমস। আশা করছি, এখানে অংশগ্রহণ করা খেলোয়াড়রা যুব গেমসে ভালো করবে। স্বাধীনতার ৫০ বছরে আপনার যে আয়োজন করেছেন, তা প্রশংসনীয়।”\nআব্দুল্লাহ আল মামুন বলেন, “যিনি কাবাডিকে জাতীয় খেলা হিসেবে ঘোষণা করেছেন, সেই জাতির জনক বঙ্গবন্ধু শেখ মুজিবুর রহমানকে গভীর শ্রদ্ধার সাথে স্মরণ করছি। মহান মুক্তিযোদ্ধাদের শ্রদ্ধা জানাচ্ছি, সমবেদনা জানাচ্ছি তাদের পরিবারের প্রতি। জাতীয় খেলাকে তৃণমূল পর্যায়ে ছড়িয়ে দিতে আমরা আইজিপি কাপ জাতীয় যুব কাবাডি প্রতিযোগিতা আয়োজন করে থাকি। এ আয়োজন সফল করতে যারা নিরলসভাবে কাজ করেছেন, তাদের প্রতি কৃতজ্ঞতা জানাচ্ছি।”\nঅনুষ্ঠানে অন্যান্যদের মাঝে বাংলাদেশ কাবাডি ফেডারেশনের সাধারণ সম্পাদক ও ঢাকা রেঞ্জের ডিআইজি হাবিবুর রহমান, যুগ্ম সম্পাদক-১ ও অতিরিক্ত ডিআইজি গাজী মো. মোজাম্মেল হক, যুগ্ম সম্পাদক-২ ও টুর্নামেন্ট কমিটির সদস্য সচিব নেওয়াজ সোহাগ উপস্থিত ছিলেন।\nভারতের স্বপ্ন ভেঙে ফাইনালে জাপান, প্রতিপক্ষ দ. কোরিয়া\nম্যারাডোনার সম্পত্তিতে আগ্রহ কম, বাড়লো নিলামের সময়\nএবার ব্যাংক পরিচালনায় সাকিব


সফটওয়্যার বলে দেবে আপনার হাসি আসল নাকি কৃত্রিম! - ANM News Bengali\nHome জেনারেল সফটওয়্যার বলে দেবে আপনার হাসি আসল নাকি কৃত্রিম!\nএএনএম নিউজ ডেস্ক : ব্রিটেনের ব্র্যাডফোর্ড বিশ্ববিদ্যালয়ের গবেষকরা একটি কম্পিউটার সফটওয়্যার তৈরি করেছেন যা হাজার কৃত্রিম হাসির মধ্যে থেকে বেছে নিতে পারে সত্যিকারের হাসিকে। গবেষকদের মতে, কোন মানুষের আসল হাসি লুকিয়ে থাকে তার চোখে। আর এই বিষয়টিকেই কাজে লাগিয়েছেন তারা।\nবিশেষজ্ঞদের মতে, এর মাধ্যমে মানসিক রোগীদের চিকিৎসা আরও সহজ হবে।\nভবিষ্যতে বায়োমেট্রিক আইডেন্টিফিকেশনের ক্ষেত্রে মেশিন ও মানুষের মধ্যেও সুসম্পর্ক গড়ে উঠবে। বিশ্ববিদ্যালয়ের অধ্যাপক হাসান বলছেন, “মুখের অভিব্যক্তিগুলোর মধ্যে অন্যতম গুরুত্বপূর্ণ হাসি। এই হাসিই ইতিবাচক অভিব্যক্তি।\nতবে এতদিন আসল ও কৃত্রিম হাসির পার্থক্য করা ছিল একটা চ্যালেঞ্জ। এবার প্রযুক্তির হাত ধরে সেই পার্থক্য বোঝা সম্ভব। ”\nএই সফটওয়্যারটি প্রথমে একটি মানুষের মুখের ভিডিও দেখে। যেখানে তার ঠোঁট, গাল এবং চোখের বৈচিত্রগুলো ভালভাবে লক্ষ্য করা হয়। তারপর দেখা হয়, হাসির সময় এই অংশগুলো কীভাবে সহযোগিতা করছে।\nএরপর ভিডিও’র প্রতিটি ক্লিপে ব্যক্তির অভিব্যক্তি হিসেব করে দেখিয়ে দেওয়া হয় তার হাসি আসল নাকি কৃত্রিম। এই প্রক্রিয়ায় সবচেয়ে বড় ভূমিকা পালন করে চোখ।\nগবেষকরা জানাচ্ছে, ভিডিও’র প্রতিটি ক্লিপ ভালভাবে লক্ষ্য করলেই পার্থক্যটা ধরা পড়ে। কেউ মন থেকে হাসলে তার পেশি অন্তত ১০ গুণ বেশি সচল হয়। নকল হাসির ক্ষেত্রে অনেক সময় কেবলমাত্র ঠোঁটের আশপাশের পেশি বেশি সচল থাকে। চোখের ভূমিকা সেখানে কম হয়। যদিও সফটওয়্যারটি সাধারণ মানুষ কবে থেকে ব্যবহার করতে পারবেন, তা এখনও স্পষ্ট করে জানানো হয়নি।\nPrevious articleকরোনা আতঙ্কের জেরে গৃহবন্দি মানুষ, মুক্ত বন্যরা!\nNext articleডেলিভারি ম্যান কাজে আসছে না, এলপিজি সরবরাহে বিরাট সমস্যা (LIVE)


রজনীগন্ধা মার্কেটে ‘আর ডি.পি ফাইন্যান্স এন্ড ইনভেস্টমেন্ট এমসি এস লিঃ উধাও হয়ে যেতে পারে মার্কেটে ‘আর ডি.পি ফাইন্যান্স এন্ড ইনভেস্টমেন্ট এমসি এস লিঃ উধাও হয়ে যেতে পারে ।\nPosted on November 13, 2012 by চাঁদপুর নিউজ\nএম.সাখাওয়াত হোসেন মিথুন\nসরকারের অনুমোদন না নিয়েই হাজীগঞ্জ ৪৯ তম অফিস উদ্বোধন করতে যাচ্ছে আরডিপি ফাইন্যান্স এন্ড ইনভেস্টমেন্ট এমসিএস লিমিটেড। গত ছয়মাস পূর্বে সমবায় মন্ত্রণালয়ের অনুমোদন না পাওয়ায় কর্তৃপক্ষ হাইকোর্টের দারস্ত হয়। মামলা চলাকালীন সময়ে দেশের কোথাও শাখা না খোলার নীতিমালা থাকলে ভঙ্গ করেছে কোম্পানীর কর্তৃপÿ। এটি যে কোন মূহূর্তে উধাও হয়ে বিপাকে ফেলবে দু’শতাধিক গ্রাহকদের। হাজীগঞ্জে এর আগে একাধিক ভূয়া কোম্পানীর ধাবায় পড়ে জর্জরিত হয়েছে। দারিদ্র বিমোচন, ভিষণ ২০২১ সমৃদ্ধ বাংলাদেশ গড়ার লÿ্যে মহামান্য হাইকোর্টকে বৃদ্ধাঙ্গলী দেখিয়ে আরডিপি ফাইন্যান্সের নতুন শাখা এখন হাজীগঞ্জে। বর্তমানে শাখা অনুমোদনের জন্য হাইকোর্টে সমবায় মন্ত্রণালয়ের বিরম্নদ্ধে প্রতিষ্ঠানের মালিক পÿ একটি রীট আবেদন করে। মামলাটি বিচারাধীন রয়েছে। তবে হাজীগঞ্জ শাখার ইনর্চাজ মোহাম্মদ আশ্রারাফুজ্জামান জানান, আমাদের শাখা খোলার জন্য হাইকোর্টে রায় দিয়েছে। এদিকে উপজেলা সমবায় কার্যালয় সূত্রে জানা গেছে, ওই সমবায়ের শাখা খোলার অনুমোদন নেই। যে রায়ের কপিটি আমাদের কাছে দিয়েছে সেটি রায়ের কপি নয়, আরজির কপি।শাখা খোলার অনুমোদন পত্র প্রসঙ্গে আশ্রাফুজ্জামান একটি ভূয়া কাগজ দেখিয়ে বলেন, এটিই হাইকোর্টের রায়ের কপি।জানা গেছে, ছয় মাস পূর্বে হাজীগঞ্জ বাজারের রজনীগন্ধা মাকের্টের তৃতীয় তলায় একটি ফট ভাড়া নিয়ে সাধারণ মানুষকে ধোকা দিয়ে আসছে। যে কোন মূহূর্তে উধাও হতে পারে আর ডিপি ফাইন্যান্স এন্ড এম সি এস লি:।হাজীগঞ্জ সমবায় কর্মকর্তা আবদুর রহমান জানান, তাদের কাছে ছাড়পত্র নেই। তারা কোর্টের আবেদনের আরজির কপি দিয়ে শাখা অফিস খুলে কার্যক্রম চালাচ্ছে। জেলা সমবায় কর্মকর্তা মো: আবু ইউছুফ মিয়া বলেন, আমার সাথে যোগাযোগ না করেই অফিসে কিছু কাগজ পত্র জমা দিয়েছে। তবে ওই কাগজ পত্র যথার্থ নয়।\nPrevious PostPrevious হাজীগঞ্জে শিশু শ্রমিকের সংখ্যা দিন দিন বাড়ছে ।\nNext PostNext হাজীগঞ্জে আওয়ামীলীগ-বিএনপি সংঘর্ষ আহত ১৫ টিয়ারশেল ২ গুলি ১৫ ।\nOne Reply to “রজনীগন্ধা মার্কেটে ‘আর ডি.পি ফাইন্যান্স এন্ড ইনভেস্টমেন্ট এমসি এস লিঃ উধাও হয়ে যেতে পারে মার্কেটে ‘আর ডি.পি ফাইন্যান্স এন্ড ইনভেস্টমেন্ট এমসি এস লিঃ উধাও হয়ে যেতে পারে ।”\nMd. Hemayet uddin says:\nবর্তমানে বিভিন্ন জায়গায় আর ডি পি ফাইন্যান্স এন্ড এম সি এস লিঃ কার্যক্রম বন্ধ আছে যেখানে গ্রাহকদের টাকা দিতে পারছে না, তারপর কিভাবে নতুন শাখা খুলে ! ( বরিশাল , খুলনা, নারায়নগঞ্জ , মাদারিপুর ইত্যাদি)